മുത്തൂറ്റ് സമരവും കേരളത്തിലെ അസംഘടിത വിഭാഗങ്ങളും | Malayalam News\nമുത്തൂറ്റ് സമരവും കേരളത്തിലെ അസംഘടിത വിഭാഗങ്ങളും\n2019-10-12 15:45:00 ഐ. ഗോപിനാഥ്\nകൊട്ടിഘോഷിക്കപ്പടുന്ന രീതിയിലുള്ള വൻ വിജയമൊന്നുമല്ലെങ്കിലും തൊഴിലാളിസമരത്തിനു മുന്നിൽ അവസാനം മുത്തൂറ്റ് മാനേജ്‌മെന്റ് മുട്ടുകുത്തിയത് സ്വാഗതാർഹമാണ്. കേരളത്തിൽ അടുത്തകാലത്തായി നടന്നു വരുന്ന അസംഘടിത തൊഴിലാളി വിഭാഗങ്ങളുടെ സമരചരിത്രത്തിൽ തന്നെയാണ് ഈ സമരത്തിന്റേയും സ്ഥാനം. നഴ്‌സുമാരുടെ സമരത്തിന്റേയും ഇരിപ്പു സമരത്തിന്റേയും പെമ്പിളൈ ഒരുമൈ സമരത്തിന്റേയും അൺ എയ്ഡഡ് അധ്യാപകരുടെ സമരത്തിന്റേയുമൊക്കെ പട്ടികയിലാണ് ഈ സമരവും വരുന്നത്. പ്രകടമായ ഒരു വ്യത്യാസം അവിടെയൊന്നും കാര്യമായി തിരിഞ്ഞുനോക്കാതിരുന്ന വ്യവസ്ഥാപിത യൂണിയൻ ഈ സമരത്തിൽ സജീവമായി എന്നതാണ്. തീർച്ചയായും അതൊരു നല്ല മാറ്റമാണ്. എന്നാൽ ചുമട്ടുതൊഴിലാളികളേയും മറ്റും കൊണ്ടു വന്ന്, ജോലി പോകുമോ എന്ന ഭയം കൊണ്ട് സമരത്തിൽ പങ്കെടുക്കാത്തവരെ ഭീഷണിപ്പെടുത്താനും മറ്റും നടത്തിയ ശ്രമങ്ങൾ ഒരിക്കലും ജനാധിപത്യപരമായ സമരരീതിക്ക് യോജിച്ചതല്ല.\n1.10.19 മുതൽ 500 രൂപ ഇടക്കാലാശ്വാസമായി അനുവദിക്കും എന്നാണ് ഒത്തുതീർപ്പു വ്യവസ്ഥയിൽ പ്രധാനമായി ഉള്ളത്. പിന്നെയുള്ളത് നോൺ ബാങ്കിംഗ് ഫിനാൻഷ്യൽ സ്ഥാപനങ്ങളിലെ ജീവനക്കാരുടെ മിനിമം വേതനം നിശ്ചയിക്കുന്നതിനായി സർക്കാർ പുറപ്പെടുവിച്ച പ്രാഥമിക വിജ്ഞാപന നടപടികൾ പൂർത്തീകരിച്ച് അന്തിമ വിജ്ഞാപനം പുറപ്പെടുവിക്കുവാൻ സർക്കാർ സ്വീകരിക്കുന്ന നടപടികൾ മാനേജ്‌മെൻറ് അംഗീകരിക്കും എന്നതാണ്. അത് സ്വാഭാവികമായും മാനേജ്‌മെന്റ് അംഗീകരിക്കേണ്ടതാണ്. അല്ലെങ്കിൽ അംഗീകരിപ്പിക്കാൻ സർക്കാർ ബാധ്യസ്ഥമാണ്. പിന്നെ എല്ലാ ജീവനക്കാർക്കും നിയമപ്രകാരമുള്ള ബോണസ് ലഭിക്കുന്നുവെന്ന് തൊഴിൽ വകുപ്പ് ഉറപ്പു വരുത്തും, തടഞ്ഞുവെച്ച 25% വാർഷിക ഇംക്രിമെന്റ് 1.4.19 മുതൽ മുൻകാല പ്രാബല്യത്തോടെ വിതരണം ചെയ്യും, സസ്പെൻഡ് ചെയ്തവരെ തിരിച്ചെടുക്കും. തടഞ്ഞുവെച്ചിരിക്കുന്ന ആനുകൂല്യങ്ങൾ ലഭ്യമാക്കും. സമരത്തിന്റെ പേരിൽ തൊഴിലാളികൾക്കെതിരെ പ്രതികാരനടപടികൾ സ്വീകരിക്കില്ല തുടങ്ങിയ സ്വാഭാവികമായും ഉണ്ടാകേണ്ട വ്യവസ്ഥകളാണ്. ചുരുക്കത്തിൽ തൽക്കാലം വലിയ നേട്ടമൊന്നും അവകാശപ്പെടുന്നില്ലെങ്കിലും ഇന്നോളം സ്വന്തം അവകാശങ്ങൾക്കായി പോരാടാൻ രംഗത്തുവരാത്ത വിഭാഗം, പ്രത്യകിച്ച് സ്ത്രീകൾ സമരം ചെയ്ത് നേടിയെടുത്ത വിജയം എന്ന പ്രസക്തി ഇതിനുണ്ട്. അതോടൊപ്പം കോടതിയുടെ ഇടപെടലും ഈ നേട്ടത്തിനു കാരണമായി. പ്രതേകിച്ച് പ്രധാനമന്ത്രി പറഞ്ഞാൽ പോലും മുട്ടുകുത്തില്ല, എല്ലാ ശാഖകളും അടച്ചിടും എന്ന് അഹങ്കാരത്തോടെ പ്രഖ്യാപിച്ച ഒരു മാനേജ്‌മെന്റിനോടായിരുന്നു പോരാട്ടം എന്ന പശ്ചാത്തലത്തിൽ.\nഅതേസമയം പലപ്പോഴും ചർച്ച ചെയ്ത വിഷയമാണെങ്കിലും ഇനിയും ചർച്ച ചെയ്യേണ്ട ഒന്നാണ് കേരളത്തിലെ അസംഘടിത തൊഴിലാളി വിഭാഗത്തിന്റെ ദുരിതജീവിതമെന്നത്. കേരളം കമ്യൂണിസ്റ്റ് രാഷ്ട്രീയത്തിന്റെ ഈറ്റില്ലമാണെന്നും ഇവിടത്തെ തൊഴിലാളി വർഗ്ഗമെല്ലാം സംഘടിതരാണെന്നും രാജ്യത്തിന്റെ മറ്റു ഭാഗങ്ങളേക്കാൾ ഉയർന്ന വേതനം പറ്റുന്നവരാണെന്നുമുള്ള ധാരണയാണ് മുഖ്യമായും പ്രചരിക്കുന്നത്. എന്നാൽ സംസ്ഥാനത്തെ ഒട്ടുമിക്കവാറും തൊഴിലാളികൾ അസംഘടിതരാണെന്നതാണ് യാഥാർത്ഥ്യം. അധ്യാപകരും ബാങ്ക് ജീവനക്കാരും സർക്കാർ ജീവനക്കാരും പല പൊതുമേഖലാ കമ്പനികളുടെ ജീവനക്കാരും ചില സ്വകാര്യകമ്പനികളിലെ ജീവനക്കാരും ചുമട്ടുതൊഴിലാളികളുമൊക്കെയാണ് മറുവശത്തോ? നമ്മുടെ കാർഷിക വ്യവസായ മേഖലകളുടെ അവസ്ഥ എന്താണ്? കാർഷികമേഖല തകർന്നു കഴിഞ്ഞു. ഒരു കാലത്ത് സംഘടിതരായിരുന്ന കർഷകത്തൊഴിലാളികൾ ഇന്നു ജീവിക്കാനായി പാടുപെടുകയാണ്. മിക്കവാറും പേർ കെട്ടിടനിർമ്മാണമടക്കമുള്ള മേഖലകളിലേക്ക് മാറി. കർഷകർ വൻ തകർച്ചയിലാണ്. റബ്ബർ, കാപ്പി മേഖലകളിലെ തൊഴിലാളികളും ഏറെക്കുറെ അസംഘടിതരാണ്. തോട്ടം തൊഴിലാളികളുടെ ദയനീയ അവസ്ഥ മൂന്നാർ സമരത്തെ തുടർന്നാണ് മുഖ്യധാരയിൽ ചർച്ചാവിഷയമായത്. നഴ്‌സുമാരുടെ അവസ്ഥ ഇന്നെല്ലാവർക്കുമറിയാം. കയർ, നെല്ല്, കശുവണ്ടി, മത്സ്യബന്ധനം, ബീഡി തുടങ്ങിയ പരമ്പരാഗത മേഖലകളും തകർച്ചയിലാണ്. ഈ മേഖലയിലെ തൊഴിലാളികളെല്ലാം ഇന്ന് അസംഘടിതരാണ്.\nഅടുത്തകാലത്ത് അതിവേഗം വളർന്നത് നിർമ്മാണ മേഖലയാണല്ലോ. ഈ മേഖലയിലെ മലയാളികൾക്ക് ഭേദപ്പെട്ട വേതനമുണ്ട്. എന്നാൽ ജോലി സ്ഥിരതയോ മറ്റൊരു ആനുകൂല്യമോ ഭൂരിഭാഗത്തിനുമില്ല. ജോലിസമയത്ത് എന്തെങ്കിലും അപകടം പറ്റിയാൽ അതോടെ തീർന്നു ജീവിതം. ഈ മേഖലയിൽ ഭൂരിഭാഗം വരുന്ന ഇതരസംസ്ഥാന തൊഴിലാളികളികളുടെ അവസ്ഥയെ കുറിച്ച് പറയാനുമില്ല.\nകൊച്ചുപീടികകൾ മുതൽ വലുതും ചെറുതുമായ സൂപ്പർമാർക്കറ്റുകളും വൻകിട തുണിക്കടകളും സ്വർണ്ണക്കടകളും ഹോട്ടലുകളും വരെയുള്ള വ്യാപാരമേഖലയിലാണ് വലിയൊരു വിഭാഗം പേർ തൊഴിലെടുക്കുന്നത്. ഇവരിൽ ബഹുഭൂരിപക്ഷത്തിന്റേയും അവസ്ഥ വളരെ ദയനീയമാണ്. സ്ത്രീകളാണ് ഏറ്റവുമധികം ചൂഷണം ചെയ്യപ്പെടുന്നത്. ഏതൊക്കെയോ യൂണിയനുകൾ ഉണ്ടെങ്കിലും അവയൊന്നും ഇവരുടെ ന്യായമായ അവകാശങ്ങൾക്കായി പോരാടിയ ചരിത്രമല്ല. കോഴിക്കോടും തൃശൂരിലും നടന്ന ടെക്സ്റ്റൈൽ ജീവനക്കാരികളുടെ സമരത്തെ തുടർന്നാണ് ഇവരുടെ അവസ്ഥ ചെറിയ തോതിലെങ്കിലും ചർച്ചയായത്. കോഴിക്കോട് മൂത്രമൊഴിക്കാനുള്ള അവകാശത്തിനുവേണ്ടി നടന്ന പോരാട്ടവും തൃശൂരിൽ കല്ല്യാണിനുമുന്നിൽ നടന്ന ഇരിക്കൽ സമരവും മുഖ്യധാരാ മാധ്യമങ്ങളും പ്രമുഖ യൂണിയനുകളും ബഹിഷ്‌കരിച്ചെങ്കിലും സാമൂഹ്യമാധ്യമങ്ങളിലൂടെ ചർച്ചാവിഷയമായി. തുടർന്ന് ഷോപ്‌സ് ആൻഡ് കൊമേഴ്‌സ്യൽ എസ്റ്റാബ്ലിഷ്‌മെന്റ് നിയമത്തിൽ പുതിയ ഭേദഗതികൾ കൊണ്ടുവന്നിട്ടുണ്ട്. സ്ത്രീ സൗഹൃദ ഭേദഗതികളാണ് മുഖ്യമായും കൊണ്ടുവന്നത്. സംസ്ഥാനത്തുടനീളമുള്ള സേവനമേഖലയിലെ ജീവനക്കാരുടെ അവസ്ഥയും വ്യത്യസ്തമല്ല.\nവെള്ളക്കോളർ എന്നു വിളിക്കപ്പെടുന്ന വിഭാഗത്തിൽ പെട്ട സിബിഎസ്സി അധ്യാപകരുടെ അവസ്ഥ എത്രയോ ദയനീയമാണ്. സമൂഹത്തിലെ ഉന്നതരുടെ മക്കളെയാണവർ പഠിപ്പിക്കുന്നത്. കൂടാതെ രാഷ്ട്രീയക്കാരുടേയും എഴുത്തുകാരുടേയും എന്തിന് സർക്കാർ അധ്യാപകരുടേയും. വളരെ തുച്ഛം ശമ്പളത്തിന് അടിമപണിക്കു സമാനമായ ജോലി ചെയ്യേണ്ട അവസ്ഥയാണവരുടേത്. തൊഴിൽ സ്ഥിരതയോ ആനുകൂല്യങ്ങളോ ഇല്ല. തങ്ങളുടെ അതേ ജോലി ചെയ്യുന്ന ഇവർ അധ്യാപക സംഘടനകളുടെ അജണ്ടയിലില്ല. അപൂർവ്വം ചില വിദ്യാലയങ്ങളിലെ അധ്യാപകർ തങ്ങളനുഭവിക്കുന്ന ചൂഷണങ്ങൾക്കെതിരെ രംഗത്തിറങ്ങിയെങ്കിലും കാര്യമായ പിന്തുണയോ നേട്ടങ്ങളോ ഉണ്ടാക്കാനായില്ല. സർക്കാരും കാര്യമായി ഇവരുടെ വിഷയങ്ങളിൽ ഇടപെട്ടിട്ടില്ല. സമാനമാണ് മിക്കവാറും മാധ്യമങ്ങളിലെ ജീവനക്കാരുടെ അവസ്ഥയും. ഏതാനും വൻകിട മാധ്യമങ്ങളിലൊഴികെ മിക്കവാറുമിടങ്ങളിൽ മാന്യമായ വേതനമോ തൊഴിൽ സാഹചര്യങ്ങളോ ഇല്ല. മറ്റു മേഖലകളിലെ ചൂഷണങ്ങൾ പലപ്പോഴും പുറത്തുകൊണ്ടുവരുന്ന ഇവർക്കാകട്ടെ സ്വന്തം മേഖലയെ കുറിച്ചൊരു വാർത്തയും നൽകാനാകില്ല എന്നതാണ് ഏറ്റവും വൈരുദ്ധ്യം. യൂണിയൻ പ്രവർത്തനം പോലും നാമമാത്രം. സിനിമാമേഖലയിൽ പോലും വേതനത്തിൽ വളരെ അന്തരമുണ്ടെങ്കിലും കൃത്യമായ വേതനസംവിധാനം നിലനിൽക്കുമ്പോഴാണ് മാധ്യമമേഖലയിൽ ഇത്തരമൊരു അവസ്ഥ നിലനിൽക്കുന്നത്.\nഎന്തുകൊണ്ടാണ് ഈ വിഭാഗങ്ങളെ സംഘടിപ്പിച്ച് മെച്ചപ്പെട്ട അവസ്ഥക്കായി പോരാടാൻ സംഘടിത ട്രേഡ് യൂണിയനുകൾക്കും രാഷ്ട്രീയ പ്രസ്ഥാനങ്ങൾക്കും താൽപര്യമില്ലാത്തത് എന്ന ചോദ്യത്തിനു മറുപടി വളരെ ലളിതമാണ്. അവരുടെ മികച്ച സാമ്പത്തിക സ്രോതസ്സുകളാണ് സ്വകാര്യ സ്ഥാപനങ്ങൾ എന്നതുതന്നെ. അവ വൻകിട കച്ചവടസ്ഥാപനങ്ങളാകാം. സ്വകാര്യ ആശുപത്രികളാകാം. സ്വകാര്യ സ്‌കൂളുകളാകാം. സ്വകാര്യ വ്യവസായികളാകാം, വൻകിട തോട്ടമുടമകളാകാം.\nമാധ്യമങ്ങൾക്കാകട്ടെ അവർ തങ്ങളുടെ പരസ്യ സ്രോതസ്സുകളാണ്. ഈ സാഹചര്യത്തിലാണ് അസംഘടിത വിഭാഗങ്ങളുടെ പോരാട്ടങ്ങൾ പലപ്പോഴും മുഖ്യധാരയിലെത്താത്തത്. അതിൽ നിന്ന് ചെറിയൊരു മാറ്റമാണ് മുത്തൂറ്റ് സമരത്തിലുണ്ടായത് എന്നത് സ്വാഗതാർഹമാണ്. അതേസമയം സാമൂഹ്യമാധ്യമങ്ങൾ ശക്തമായതോടെ അന്തരീക്ഷം കുറെയൊക്കെ മാറിക്കഴിഞ്ഞു. ആരൊളിപ്പിച്ചാലും തകർക്കാൻ ശ്രമിച്ചാലും ഇത്തരം പോരാട്ടങ്ങൾക്കൊപ്പം നിന്ന് മുന്നോട്ടു നയിക്കാനുള്ള ശേഷി സോഷ്യൽ മീഡിയ ആർജ്ജിച്ചു കഴിഞ്ഞു. അതിനാൽ തന്നെ അസംഘടിത വിഭാഗങ്ങളുടെ പോരാട്ടങ്ങൾ ഇനിയും ശക്തിപ്പെടുമെന്നതിൽ സംശയം വേണ്ട.


പെൺകുട്ടികളെ ശല്യംചെയ്യുന്നത് ചോദ്യംചെയ്ത യുവതിക്കുനേരേ ആക്രമണം; രണ്ട് പേര് അറസ്റ്റില് - MALABAR FLASH\nHome Arrested Kannur moral police News കണ്ണൂര് കേരളം പെൺകുട്ടികളെ ശല്യംചെയ്യുന്നത് ചോദ്യംചെയ്ത യുവതിക്കുനേരേ ആക്രമണം; രണ്ട് പേര് അറസ്റ്റില്\nപെൺകുട്ടികളെ ശല്യംചെയ്യുന്നത് ചോദ്യംചെയ്ത യുവതിക്കുനേരേ ആക്രമണം; രണ്ട് പേര് അറസ്റ്റില്\nകണ്ണൂർ: കണ്ണൂർ പയ്യാന്പലം ബീച്ചിൽ യുവതിക്കുനേരേ ആക്രമണം. സാരമായി പരിക്കേറ്റ പള്ളിക്കുന്ന് സ്വദേശിനിയെ കണ്ണൂരിലെ സ്വകാര്യ ആശുപത്രിയിൽ പ്രവേശിപ്പിച്ചു. പെൺകുട്ടികളോട് മോശമായി പെരുമാറിയത് ചോദ്യംചെയ്ത പള്ളിക്കുന്ന് സ്വദേശിനിയായ ഇരുപത്തിയൊന്നുകാരിയെയാണ് തള്ളിയിട്ടു പരിക്കേൽപ്പിച്ചത്.[www.malabarflash.com]\nകൈയെല്ല് പൊട്ടിയ യുവതി കണ്ണൂരിലെ സ്വകാര്യ ആശുപത്രിയിൽ ചികിത്സയിലാണ്. സംഭവവുമായി ബന്ധപ്പെട്ട് ചിറക്കൽ മുക്കണ്ണൻ ഹൗസിൽ എം. നവാസ് (36), പാപ്പിനിശേരി എംഎം ഹോസ്പിറ്റലിനു സമീപത്തെ കെ. ഹൗസിൽ മുഹമ്മദലി (36) എന്നിവരെ പോലീസ് അറസ്റ്റ് ചെയ്തു. കോടതിയിൽ ഹാജരാക്കിയ ഇരുവരെയും റിമാൻഡ് ചെയ്തു.\nസംഭവത്തെക്കുറിച്ച് പോലീസ് പറയുന്നതിങ്ങനെ: ശനിയാഴ്ച വൈകുന്നേരം 4.30 ന് പയ്യാന്പലം ബീച്ചിലായിരുന്നു സംഭവത്തിന് തുടക്കം. പള്ളിക്കുന്ന് സ്വദേശിനിയായ ഇരുപത്തിയൊന്നുകാരിയും സുഹൃത്തും പയ്യാന്പലത്ത് സംസാരിച്ചുകൊണ്ടിരിക്കുകയായിരുന്നു. ഇതിനിടെ ഇവരുടെ സമീപത്തായി രണ്ടു പെൺകുട്ടികളും വന്നിരുന്നു. ഈസമയം ബുള്ളറ്റിലെത്തിയ രണ്ടു യുവാക്കൾ സംസാരിച്ചുകൊണ്ടിരിക്കുന്ന പെൺകുട്ടികളോട് മോശമായി പെരുമാറി.\nഇതു ശ്രദ്ധയിൽപ്പെട്ട പള്ളിക്കുന്ന് സ്വദേശിനി യുവാക്കളെ ചോദ്യംചെയ്തു. ഇതോടെ ക്ഷുഭിതരായ യുവാക്കൾ പള്ളിക്കുന്ന് സ്വദേശിനിക്കും സുഹൃത്തിനുംനേരേ വാക്കേറ്റവും കൈയാങ്കളിയുമായി. ഇതിനിടെ പള്ളിക്കുന്ന് സ്വദേശിനിയെ മുകളിൽനിന്ന് താഴേയ്ക്ക് തള്ളിയിടുകയായിരുന്നു. ഇതിനുശേഷം അക്രമിസംഘം ബുള്ളറ്റുമായി കടന്നുകളഞ്ഞു.\nവാഹനത്തിന്‍റെ നന്പർ കേന്ദ്രീകരിച്ചായിരുന്നു പോലീസിന്‍റെ അന്വേഷണം. ഉടമയെ കണ്ടെത്തിയെങ്കിലും സുഹൃത്തുക്കളാണ് വാഹനവുമായി പോയതെന്നു വ്യക്തമായി. തുടർന്ന് പോലീസ് പ്രതികളുടെ മൊബൈൽ ടവർ ലൊക്കേഷൻ കേന്ദ്രീകരിച്ചു നടത്തിയ അന്വേഷണത്തിലാണ് പാപ്പിനിശേരിയിൽ വച്ച് ഇരുവരും വലയിലാകുന്നത്.


ഹോട്ടലില് തല്ലുണ്ടാക്കിയതിന് ബോളിവുഡ് താരം സെയ്ഫ് അലി ഖാനെ അറസ്റ്റു ചെയ്‌തേക്കും. ചൊവ്വാഴ്ച രാത്രി ഒരു ജപ്പാനീസ് റസ്റ്ററന്റിലുണ്ടായ വാക്കേറ്റവുമായി ബന്ധപ്പെട്ട് ഒരാളെ ആക്രമിച്ചുവെന്ന ആരോപണമാണ് സെയ്ഫിനെതിരെയുള്ളത്.\nസെയ്ഫും സുഹൃത്തുക്കളും ചേര്‍ന്ന് തന്നെ ആക്രമിച്ചുവെന്നാരോപിച്ച് ഇക്ബാല് ശര്‍മ്മയെന്നയാളാണ് കോടതിയെ സമീപിച്ചത്. സംഭവവുമായി ബന്ധപ്പെട്ട് സെയ്ഫിനെ അറസ്റ്റു ചെയ്യേണ്ടിവരുമെന്ന് കൊലാബാ സ്റ്റേഷനിലെ പോലീസ് ഇന്‍സ്‌പെക്ടര് വിനോദ് സേവന്ത് പറഞ്ഞു.\nകൊലാബയിലെ വസാബി റസ്റ്ററന്റിലിരുന്ന് ഭക്ഷണം കഴിക്കുകയായിരുന്നു താനും തന്റെ കുടുംബവുമെന്ന് ഇക്ബാല് പറയുന്നു. തങ്ങളുടെ അടുത്ത സീറ്റിലാണ് സെയ്ഫും സുഹൃത്തുക്കളും ഇരുന്നത്. ഖാനും സുഹൃത്തുക്കളും ഒച്ചത്തില് സംസാരിച്ചതിനെ എതിര്‍ത്ത് ഇക്ബാല് സംസാരിച്ചു. ഇത് സെയ്ഫിനെയും സുഹൃത്തുക്കളും ക്രുദ്ധരാക്കി. തുടര്‍ന്നുണ്ടായ വാക്കുതകര്‍ക്കങ്ങള്‍ക്കൊടുവിലാണ് ആക്രമണമുണ്ടായത്.\nഐ.പി.സി 325 പ്രകാരമാണ് സെയ്ഫിനെതിരെ നടപടിയുണ്ടാവുക. എന്നാല് ഇത് ജാമ്യം ലഭിക്കാനിടയുള്ള വകുപ്പാണെന്നും പോലീസിന് തന്നെ ജാമ്യം നല്‍കാമെന്നും പോലീസ് വൃത്തങ്ങള് അറിയിച്ചു. സെയ്ഫ് ഇപ്പോള് എവിടെയാണുള്ളതെന്ന് ചോദിച്ചപ്പോള് അത് കണ്ടെത്താനായിട്ടില്ലെന്നാണ് പോലീസ് പറയുന്നത്.\nസെയ്ഫും കരീനയും പ്രധാന കഥാപാത്രങ്ങളെ അവതരിപ്പിക്കുന്ന ഏജന്റ് വിനോദ് മാര്‍ച്ച് 23ന് പുറത്തിറങ്ങാനിരിക്കുകയാണ്.


കർശന നിയന്ത്രണം | Malappuram | Kerala | Deshabhimani | Sunday Jan 23, 2022\nകോവിഡ് വ്യാപനം തടയുന്നതിന്റെ ഭാഗമായി ഞായറാഴ്ച ലോക്ഡൗണിന് സമാനമായ നിയന്ത്രണം. അവശ്യ സർവീസുകൾ പ്രവർത്തിക്കും. നിയന്ത്രണ ലംഘനം കണ്ടെത്താൻ പൊലീസ് പരിശോധനയുണ്ടാകും.\nദീർഘദൂരയാത്രികർ യാത്രാരേഖകൾ കാട്ടിയാൽ മതി. രാവിലെ ഏഴുമുതൽ രാത്രി ഒമ്പതുവരെ റെസ്റ്റോറന്റുകൾക്കും ബേക്കറികൾക്കും പാഴ്‌സൽ നൽകാനായി തുറക്കാം. പലവ്യഞ്ജനം, പഴം, പച്ചക്കറി, പാൽ, ഇറച്ചി കടകൾ തുറക്കും. ഞായറാഴ്‌ച പ്രവർത്തനാനുമതിയുള്ള സ്ഥാപനങ്ങളിൽ ജോലിക്കുപോകുന്നവർക്ക് തിരിച്ചറിയൽ കാർഡുമായി സഞ്ചരിക്കാം.\nഅനാവശ്യമായി ആളുകൾ പുറത്തിറങ്ങുന്നത് കണ്ടെത്താൻ ജില്ലാ അതിർത്തികളിലും പ്രധാന നഗരങ്ങളിലും പൊലീസ് പരിശാധന ശക്തമാക്കും. അനുമതിയില്ലാത്ത യാത്രകൾ ഒഴിവാക്കണം. നിയമലംഘനത്തിന് നടപടിയെടുക്കുമെന്ന് ജില്ലാ പൊലീസ് മേധാവി എസ് സുജിത്ത്‌ദാസ് പറഞ്ഞു.\n2431 പേര്‍ക്ക് കോവിഡ്\nജില്ലയിൽ ശനിയാഴ്ച 2431 പേർക്ക് കോവിഡ് സ്ഥിരീകരിച്ചു. ആകെ 8287 സാമ്പിളുകളാണ് പരിശോധിച്ചത്. 2344 പേർക്കും നേരിട്ടുള്ള സമ്പർക്കത്തിലൂടെയാണ് രോഗം. ഉറവിടം അറിയാത്ത 72 കേസുകളുണ്ട്.\nവാക്സിനേഷൻ 60 ലക്ഷം കടന്നു\nജില്ലയിൽ ഇതുവരെ 60,62,764 ലക്ഷം ഡോസ് കോവിഡ് പ്രതിരോധ വാക്സിൻ വിതരണംചെയ്തു. 33,42,575 പേർക്ക് ഒന്നാം ഡോസും 27,00,761 പേർക്ക് രണ്ടാം ഡോസും 19,428 പേർക്ക് കരുതൽ ഡോസ് വാക്സിനുമാണ് നൽകിയത്. 15 വയസ്സിന് മുകളിൽ പ്രായമുള്ള 33,42,575 പേർക്ക് ഒന്നാം ഡോസും 27,00,761 പേർക്ക് രണ്ടാം ഡോസും 19,428 പേർക്ക് കരുതൽ ഡോസ് വാക്സിനും നൽകി.\nസിപിഐ എം ജില്ലാ സെക്രട്ടറി ഇ എൻ മോഹൻദാസിന് കോവിഡ് സ്ഥിരീകരിച്ചതിനെ തുടർന്ന് ജില്ലാ സെക്രട്ടറിയുടെ ഒരാഴ്‌ചത്തെ പൊതുപരിപാടികൾ മാറ്റിവച്ചതായി ജില്ലാ കമ്മിറ്റി ഓഫീസ് അറിയിച്ചു.


ബ്ലോഗ് ഭൂമി -elekhanangal: ആര്‍തര്.സി. ക്ലാര്‍ക്ക്-ഭാവിയെ തൊട്ടറിഞ്ഞ പ്രതിഭ\nലളീതമായ ഭാഷയില് ഒരു പ്രവാചകന്റെ ജീവിതവഴികള് തെളിയിച്ചുതന്നത് ഹൃദ്യമായി.\nബ്ലോഗില് ഒരു മത്സരം നടത്തൂ- 2050: കേരള ശാസ്ത്രരംഗം, എന്നൊ മറ്റൊ വിഷയം. ശാസ്ത്രം പഠിയ്ക്കാത്തവരും എഴുതട്ടെ. തമാശയെഴുതിയാലും അംഗീകരിയ്ക്കണം.\nthanks, 2050: kerala is an innovative suggestionn, that we can plan via bloG\nആധികാരികമായി ആര്‍തര് ക്ലാര്‍ക്കിനെക്കുറിച്ചറിയാന് ഇതില് കൂടുതല് എന്തു വേണം


മലയാളി വണ്ട് – മഹാപാപിയുടെ എഴുത്തുകൾ\nPosted byKR August 4, 2020 Posted inUncategorized\nപുറത്ത് ആകമാനം കിളികളുടെ ബഹളമായിരുന്നു ഇന്ന്.നല്ല ഇളം വെയിൽ പുല്ലിനെയും മറ്റു പച്ചകളെയും ഒരുപാട് ഭംഗിയുള്ളതാക്കി. മഞ്ഞു തുള്ളികൾ ഇലകളിലും പുല്ലിലുമൊക്കെയിരുന്നു പല്ലിളിച്ചു കാട്ടി ചിരിച്ചുകൊണ്ടേയിരുന്നു. പഴയ ക്ഷീണമൊക്കെ മാറിയ ഫാഷൻ ഫ്രൂട്ട് ചെടിയുടെ കൂടെ പേര തത്തകളും ഒരു അണ്ണാനും ഉണ്ടായിരുന്നു. പഴയ സങ്കടം പറച്ചിലുകളല്ല, മറിച്ചു സന്തോഷമാണ് എല്ലാവരും പങ്കുവെച്ചുകൊണ്ടിരുന്നത്. വീടിനുള്ളിലെ കുത്തിയിരുപ്പിൽ കാണാൻ കഴിഞ്ഞ ഏറ്റവും നല്ല പ്രഭാതം ഇതാണ് !!! ഇടയ്ക്ക് വന്ന ഒരു കുഞ്ഞു കാറ്റിന്റെ താളം പിടിച്ചു ഇലകളൊക്കെ എന്നെ കൈവീശി കാണിച്ചു. ഇതൊക്കെ കണ്ടുകൊണ്ട് പല്ലും തേച്ചു നിന്നപ്പോഴാണ് മറ്റൊരു കക്ഷിയെ ശ്രദ്ധിച്ചത്, വേലിയുടെ അപ്പുറം നിന്നുകൊണ്ട് “ദേ, ഞാനും ഇവിടുണ്ട് ” എന്ന് ഉറക്കെ പ്രഖ്യാപിച്ചുകൊണ്ട് നല്ല ഉച്ചത്തിലുള്ള കുര !!അഴിച്ചു വിട്ടിരുന്നെങ്കിൽ എന്നെ കടിച്ചു കീറാനുള്ള ദേഷ്യമൊക്കെ അവന്റെ കുരയിൽ കാണാനുണ്ടായിരുന്നു.\nതിരികെ വന്നു കംപ്യൂട്ടറിന്റെ മുൻപിൽ ഇരുന്നു. കുളത്തിലെ സുഹൃത്തുക്കളെ ആകമാനം ഒന്ന് കാണ്ണോടിച്ചു നോക്കി, എല്ലാരും സുഗമായി അതീവ സന്തോഷത്തോടെ നിലകൊള്ളുന്നതിൽ ഞാൻ പരിപൂർണ്ണ സന്തുഷ്ടനാണ്. പക്ഷെ ആ ഭീമൻ തവളയെ മാത്രം കണ്ടില്ല !!എന്തായാലും പാമ്പ് പിടിച്ചിട്ടുണ്ടാകില്ല, കുറഞ്ഞത് ഒരു പെരുമ്പാമ്പിന്റെ വായെങ്കിലും വേണ്ടി വരും ആ കള്ള തടിയനെ അകത്താക്കാൻ !!!!!!\nഅൽപ്പ നേരം കഴിഞ്ഞപ്പോഴാണ് കാലിൽ എന്തോ ഒന്ന് തടയുന്നത് പോലെ തോന്നിയത്. താഴെ നോക്കിയപ്പോൾ മനസ് മുഴുവൻ വിഷമം നിറഞ്ഞു തുളുമ്പി, മലർന്നു കിടന്ന് കയ്യും കാലുമിട്ടടിച്ചുകൊണ്ട് നിലവിളിക്കുകയാണ് കുഞ്ഞി കരിവണ്ട്. ബാക്കിയെല്ലാ ജീവാചാലങ്ങളും സന്തോഷത്തോടെ നിൽക്കുന്നത് കണ്ട ഈ ദിവസം ഇവനിതെന്തു പറ്റി??? എത്ര ചിന്തിച്ചിട്ടും ഒരെത്തും പിടിയും കിട്ടണില്ലല്ലോ ദൈവമേ…\nഇനി കൂട്ടുകാർ ഇവനെ കറുമ്പനെന്ന് വിളിച്ചു കളിയാക്കിയിട്ടുണ്ടാകും. അതാണ്, അതാണ് കാര്യം !! ഇവൻ കരയുന്നത് കണ്ടുകൊണ്ട് ആരെങ്കിലും കളിയാക്കി ചിരിച്ചുകൊണ്ട് പരിസരത്തുണ്ടോ എന്നറിയാൻ ആകെയൊന്ന് പരതി. അല്ല അതുമല്ല കാര്യം, കൂട്ടം തെറ്റി പോയതായിരിക്കും. പാവം !! എന്തായാലും ഞാൻ അവനെ തട്ടി എഴുന്നേൽപ്പിച്ചു.കൊള്ളാം എഴുന്നേൽപ്പിച്ച ഉടനെ തന്നെ പുള്ളി എന്റെ പാദത്തിന്റ അടിയിലേക്ക് നുഴഞ്ഞു കയറി. കഷ്ട്ടം എന്റെ കാലുപിടിച്ചു കരയുകയാണ് കുഞ്ഞിക്കരിവണ്ട്.\nപതിയെ ഞാൻ അവനെ കൈകളിൽ എടുത്തു. “മോനെ കുട്ടാ നീ എന്തിനാണ് കരയുന്നതെന്ന് ” ചോദിക്കുന്നതിനു മുൻപേ തന്നെ അവൻ ജനലിലൂടെ പറന്നു പുറത്തേയ്ക്ക് പോയി. കൈ മുഴുവൻ വൃത്തികെട്ട നാറ്റമായി !!! തലയ്ക്കു മുഴുവൻ മത്തുപിടിച്ചു തുടങ്ങി. അത് കരിവണ്ടിന്റെ കുഞ്ഞായിരുന്നില്ലെന്ന് മനസ്സിലാക്കാൻ അൽപ്പം വൈകി പോയിരുന്നു. “കള്ള ചാഴി പുലയാടി നിന്നെ പിന്നെയെടുത്തോളാം, കയ്യും വെട്ടും ചിറകും വെട്ടും വേണ്ടിവന്നാൽ ചവുട്ടിയരയ്ക്കും. “\nഅവനെ കുറ്റം പറഞ്ഞിട്ടും കാര്യമില്ല, ഇവിടെ ജനിച്ചതല്ലേ അപ്പോൾ മലയാളി തന്നെ… അതേടാ കള്ള ചാഴി നീ തനി മലയാളി തന്നെ!!!\nകോപ്പ് കൈ കഴുകിയിട്ടും ഈ മണം പോകുന്നില്ലല്ലോ !!!!\nഅല്ലയോ പ്രിയപ്പെട്ട രാമാ…\n3 thoughts on “മലയാളി വണ്ട്”\nഅനിയാ നീയോ 😍🙏\nസമയമുണ്ടെങ്കിൽ… Select Category Uncategorized (77)


Coronavirus in Kerala: സംസ്ഥാനത്തിന്7ദിവസം നിർണായകം; വിവരങ്ങൾ പുറത്തുവിടാതെ അധികൃതർ - chances for coronavirus spread, this week very crucial in kerala | Samayam Malayalam\nchances for coronavirus spread, this week very crucial in kerala\nസംസ്ഥാനത്തിന്7ദിവസം നിർണായകം; വിവരങ്ങൾ പുറത്തുവിടാതെ അധികൃതർ\nJibin George | Samayam Malayalam | Updated: 01 Apr 2020, 12:46:05 PM\nതിരുവനന്തപുരം: കൊവിഡ്-19 പ്രതിരോധത്തിൻ്റെ ഭാഗമായി പ്രധാനമന്ത്രി നരേന്ദ്ര മോദി പ്രഖ്യാപിച്ച ലോക് ഡൗൺ തുടരുകയാണ്. കർശന നിയന്ത്രണങ്ങളും നിർദേശങ്ങളുമാണ് സർക്കാർ നൽകിയിരിക്കുന്നത്. എന്നാൽ രാജ്യത്ത് കൊറോണ വൈറസ് ബാധ കൂടുതൽ പേരിൽ കണ്ടെത്തിയതും മരണസംഖ്യ ഉയർന്നതും ആശങ്ക പരത്തുന്നു. രാജ്യത്തെ മരണനിരക്ക് 41 ആയി. മഹാരാഷ്‌ട്രയിൽ 10 പേർ മരിച്ചപ്പോൾ തെലങ്കാനയിൽ എട്ട് പേർക്ക് ജീവൻ നഷ്‌ടമായി. ഗുജറാത്തിൽ6പേരും മരിച്ചു. കൊവിഡ് സ്ഥിരീകരിച്ചവരുടെ എണ്ണം 1800 കടന്നു. ചൊവ്വാഴ്‌ച മാത്രം 227 കേസുകൾ റിപ്പോർട്ട് ചെയ്‌തു. ഇതിനിടെ കേരളത്തിലെ സാഹചര്യവും ആശങ്കയുണ്ടാക്കുന്നുണ്ട്. കൊവിഡ് ബാാധിതരുടെ എണ്ണം ചൊവ്വാഴ്‌ച കുറഞ്ഞിരുന്നു. എന്നാൽ വരും ദിവസങ്ങൾ സംസ്ഥാനത്തിന് നിർണായകമാണെന്നാണ് ഏറ്റവും പുതിയ റിപ്പോർട്ട്. ഈ ആഴ്‌ച കേരളത്തിന് നിർണായകമാകുന്നത് എന്തുകൊണ്ടാണെന്ന ചോദ്യങ്ങളും ശക്തമാണ്.\nസംസ്ഥാനത്തിന് ഈയാഴ്‌ച നിർണായകം\nകൊവിഡ് ആശങ്കയിൽ തുടരുന്ന കേരളത്തിന് ഒരാഴ്‌ച നിർണായകമാണ്. പ്രധാനമന്ത്രി പ്രഖ്യാപിച്ച ലോക് ഡൗണിന് മുൻപ് വിദേശ രാജ്യങ്ങളിൽ നിന്നെത്തിയവരുടെ ക്വാറൻ്റീൻ കാലാവധി കഴിയുന്ന ആഴ്‌ചയാണിത്. ഭൂരിഭാഗം പേരുടെയും നിരീക്ഷണ കാലാവധി 7ന് അവസാനിക്കും. ഇതിനാൽ ഇവരുടെ പരിശോധനാഫലങ്ങളും റിപ്പോർട്ടുകളും നിർണായകമാണ്. നിരീക്ഷണത്തിൽ കഴിയുന്ന പലരുടെയും ആരോഗ്യനിലയിൽ പുരോഗതിയുണ്ടെന്നാണ് റിപ്പോട്ട്. അങ്ങനെയെങ്കിൽ മികച്ച നേട്ടമാകും ആരോഗ്യവകുപ്പിനും സംസ്ഥാനത്തിനും. എന്നാൽ, ഇവരുമായി ബന്ധപ്പെട്ട കൂടുതൽ വിവരങ്ങൾ പുറത്തുവിടാൻ അധികൃതർ തയ്യാറായിട്ടില്ല.\n80 ശതമാനം പേരും വിദേശത്ത് നിന്ന് എത്തിയവർ\nസംസ്ഥാനത്ത് കൊവിഡ് ബാധ സ്ഥിരീകരിച്ചവരിൽ 80 ശതമാനം പേരും വിദേശ രാജ്യങ്ങളിൽ നിന്ന് എത്തിയവരാണ്. ദേശീയതലത്തിൽ ലോക് ഡൗൺ പ്രഖ്യാപിച്ചത് കഴിഞ്ഞ മാസം 25 മുതലാണെങ്കിലും 22നു തന്നെ രാജ്യാന്തര വിമാന സർവീസുകൾ നിലച്ചിരുന്നു. ഈ കാലയളവിലാണ് ഭൂരിഭാഗം പേരും നാട്ടിലെത്തിയതും നിരീക്ഷണത്തിൽ പ്രവേശിച്ചതും. ഇവരുമായി ബന്ധം പുലർത്തിയവരും നിരീക്ഷണത്തിലാണ്. ഈ ആഴ്‌ചയിൽ ലഭിക്കുന്ന നിർണായക റിപ്പോർട്ടാകും സംസ്ഥാനത്തിന് നേട്ടമാകുക. അതേസമയം, ആശങ്കപ്പെടേണ്ട സാഹചര്യമില്ലെന്ന സൂചനകളാണ് ആരോഗ്യവകുപ്പ് അധികൃതർ നൽകുന്നത്.\nരോഗം പടർന്നിരിക്കാനുള്ള സാധ്യതകൾ കുറവെന്ന് അധികൃതർ\nലോക് ഡൗണിന് മുൻപേ ഭൂരിഭാഗം പേരും നാട്ടിലെത്തി നിരീക്ഷണത്തിൽ പ്രവേശിച്ചതിനാൽ കൂടുതൽ പേരിലേക്കു രോഗം പടർന്നിരിക്കാനുള്ള സാധ്യത കുറവാണെന്ന് ആരോഗ്യ വിദഗ്ധർ കരുതുന്നു. സമൂഹ വ്യാപനം നടന്നിട്ടില്ലെന്ന് അധികൃതർ വ്യക്തമാക്കിയ സാഹചര്യത്തിൽ വരുംദിവസങ്ങളിൽ രോഗികളുടെ എണ്ണം കാര്യമായി കൂടുന്നില്ലെങ്കിൽ കാര്യങ്ങൾ നിയന്ത്രണത്തിലാകുമെന്നാണ് ആരോഗ്യ വിദഗ്‌ധരുടെ വിലയിരുത്തൽ. ഈ സാഹചര്യം നിലനിൽക്കുന്നതിനാൽ ഈ ആഴ്‌ച സംസ്ഥാനത്തിന് അതിനിർണായകമാണ്.\nആശങ്ക ശക്തമാക്കി കാസർകോട്\nകാസർകോട് ജില്ലയിൽ വൈറസ് ബാധിതരുടെ എണ്ണം വർധിക്കുന്നതാണ് അധികൃതരെ ആശങ്കപ്പെടുത്തുന്നത്. കഴിഞ്ഞ ദിവസങ്ങളിൽ രോഗം സ്ഥിരീകരിച്ച ആളുകളുടെ പട്ടികയിലും കാസർകോട് ഇടം നേടി. ജില്ലയിലെ സാഹചര്യങ്ങൾ ആശങ്കപ്പെടുത്തുന്നതാണെന്ന് മുഖ്യമന്ത്രി നേരത്തെ വ്യക്തമാക്കിയിരുന്നു. നിരീക്ഷണത്തിൽ കഴിയുന്നവരുടെ റിപ്പോർട്ടുകൾ ആശ്വാസകരമാണെങ്കിൽ സംസ്ഥാനത്തിന് സാഹചര്യങ്ങൾ അനുകൂലമാകും. ലോക് ഡൗൺ നിലനിൽക്കുന്നതിനാൽ കാര്യങ്ങൾ കൂടുതൽ എളുപ്പത്തിൽ കൈകാര്യം ചെയ്യാനും സാധിക്കും.\nപൃഥ്വിയും സംഘവും ജോർദാനിൽ കുടുങ്ങി, രാജ്യം വിടാൻ നിർദേശം; വി മുരളീധരനെ വിവരമറിച്ച് ഫിലിം ചേംബർആര്‍ട്ടിക്കിള് ഷോ\nമലയാളി മരിച്ചു കൊവിഡ്-19 കൊറോണ വൈറസ് കൊറോണ Kerala coronavirus cases covid 19 coronavirus india Coronavirus in Kerala coronavirus death in kerala\nWeb Title : chances for coronavirus spread, this week very crucial in kerala


ഐ ഫോണ് നിര്‍മ്മാണ ശാല അടിച്ച തകര്‍ത്ത കേസില് 125 തൊഴിലാളികള് അറസ്റ്റില് | Reporter Kerala\nബെംഗളൂരു: കര്‍ണാടകത്തിലെ ഐഫോണ് നിര്‍മാണശാല ശമ്പളം നല്‍കാത്തതില് പ്രതിഷേധിച്ച് തൊഴിലാളികള് അടിച്ചു തകര്‍ത്ത സംഭവത്തില് 125 തൊഴിലാളികള് പൊലീസ് പിടിയില്. സംഭവത്തില് കൂടുതല് അറസ്റ്റുണ്ടാകുമെന്നും പൊലീസ് പറഞ്ഞു. വാഗ്ദാനം ചെയ്ത വേതനം ലഭിക്കാത്തതിനെ തുടര്‍ന്നാണ് പ്രശ്‌നങ്ങളുണ്ടായതെന്ന് കൊലാര് ഡെപ്യൂട്ടി കമ്മീഷണര് സി സത്യഭാമ പറഞ്ഞു. സംഭവത്തില് ഔദ്യോഗിക വിശദീകരണത്തിന് ഇതുവരെ കമ്പനി അധികൃതര് തയ്യാറായിട്ടില്ല. അതേസമയം വാഗ്ദാനം ചെയ്ത ശമ്പളത്തില് നിന്ന് കമ്പനി ഗണ്യമായ കുറവ് വരുത്തിയെന്ന് തൊഴിലാളികള് പറഞ്ഞതായി ടൈംസ് ഓഫ് ഇന്ത്യ റിപ്പോര്‍ട്ട് ചെയ്തു.\nഏറെക്കാലമായി പ്രശ്‌നങ്ങളെ സംബന്ധിച്ച് കമ്പനി അധികൃതര്‍ക്ക് പരാതി നല്‍കുന്നു. എന്നാല് ഇതുവരെ ഒന്നിനും പരിഹാരമായില്ല. ചെയ്യുന്ന ജോലിക്ക് അനുസരിച്ച് കൂലി ലഭിക്കുന്നില്ല. വെള്ളിയാഴ്ചയാണ് ശമ്പളം ലഭിച്ചത്. കുറഞ്ഞ കൂലിയോടൊപ്പം ഷിഫ്റ്റില് മാറ്റം വരുത്തിയത് തൊഴിലാളികളില് ചിലരുടെ നിയന്ത്രണം നഷ്ടപ്പെടുത്തി. തുടര്‍ന്ന് എച്ച് ആറുമായി വാക്കേറ്റമുണ്ടാകുകയും ആക്രമത്തിലേക്ക് എത്തുകയും ചെയ്‌തെന്ന് തൊഴിലാളികള് പറയുന്നു. കമ്ബനിയും റിക്രൂട്ട്‌മെന്റ് ഏജന്‍സിയും തമ്മിലുള്ള ധാരണപിശകാണ് ശമ്ബള പ്രശ്‌നമുണ്ടാകാന് കാരണമെന്നും പറയുന്നുണ്ട്.\nതായ്വാന് കമ്പനിയായ വിസ്‌ട്രോണ് കോര്‍പ്പറേഷന്റെ ഉടമസ്ഥതയിലുള്ള കോലാര് ജില്ലയിലെ ഫാക്ടറിയാണ് ആയിരത്തോളം വരുന്ന തൊഴിലാളികള് ശനിയാഴ്ച രാവിലെ അടിച്ചു തകര്‍ക്കുകയും വാഹനങ്ങള്‍ക്ക് തീയിടുകയും ചെയ്തത്. രാവിലെ ജോലി കഴിഞ്ഞ് ഫാക്ടറിക്ക് പുറത്തിറങ്ങിയ ആയിരത്തോളം തൊഴിലാളികളാണ് വീണ്ടും അകത്തേക്ക് സംഘടിച്ചെത്തി ഫാക്ടറി തല്ലി തകര്‍ത്തത്. കമ്പനിയിലെ ചില മുതിര്‍ന്ന ഉദ്യോഗസ്ഥര്‍ക്കും ആക്രമണത്തില് പരിക്കേറ്റു.\nസംസ്ഥാന സര്‍ക്കാര് നല്‍കിയ 43 ഏക്കറില് പ്രവര്‍ത്തിക്കുന്ന ഫാക്ടറിയില് പതിനായിരത്തോളം തൊഴിലാളികള് ജോലി ചെയ്യുന്നുണ്ട്. തായ്വാന് കമ്പനിയായ വിസ്‌ട്രോണ് കോര്‍പ്പറേഷന്റെ ഉടമസ്ഥതയിലുള്ള കോലാറിലെ ഫാക്ടറിയിലാണ് ദക്ഷിണേന്ത്യയിലേക്കുള്ള ആപ്പിള് ഐഫോണിന്റെ ചില മോഡലുകളും ഉപകരണങ്ങളും നിര്‍മിക്കുന്നത്.\nPreviousവീട്ടിലെ രഹസ്യ ലാബില് അതിമാരക ലഹരിമരുന്ന് നിര്‍മ്മാണവും വിതരണവും ;പി.എച്ച്.ഡി. ബിരുദധാരി അറസ്റ്റില്\nNextഹോങ്കോങ്ങില് മാധ്യമപ്രമുഖന് ജിമ്മി ലായിയെ അറസ്റ്റ് ചെയ്തു\n’70 കിസാന് റെയില്, കിസാന് സമ്മാന് നിധി’; കര്‍ഷകര്‍ക്ക് പ്രത്യേക പരിഗണന നല്‍കുമെന്ന് പ്രധാനമന്ത്രി\nരാജ്യദ്രോഹികൾ കണ്ടില്ലേ , ഇതാണ് ഭാരതം ; അൻപത് കിലോമീറ്റർ ദൂരം തിങ്ങിനിറഞ്ഞ് ദേശസ്നേഹികൾ; കണ്ണീരണിഞ്ഞ് അമ്മമാർ; വീരവണക്കം ചൊല്ലി കുട്ടികളും മുതിർന്നവരും Janam Web Desk


അധിക്ഷേപം; ലൈംഗിക അതിക്രമം; മദ്രാസ് യൂണിവേഴ്സിറ്റി എച്ച്ഒഡിക്കെതിരെ വിദ്യാർഥിനി | Madras University student alleges sexual harassment by HoD – News18 Malayalam\nഅധിക്ഷേപം; ലൈംഗിക അതിക്രമം; മദ്രാസ് യൂണിവേഴ്സിറ്റി എച്ച്ഒഡിക്കെതിരെ വിദ്യാർഥിനി\n'ഞങ്ങൾ സംസാരിക്കുന്നതിനിടെ അയാൾ അടുത്ത് വന്ന് മോശമായി സ്പര്‍ശിച്ചു കൊണ്ട് പിടിച്ചു തള്ളി. അധിക്ഷേപിക്കുകയും അയാൾക്കെതിരെ എന്തെങ്കിലും ചെയ്യാനുള്ള അധികാരം എനിക്കില്ലെന്ന് പറയുകയും ചെയ്തു\nLast Updated : March 23, 2021, 11:24 IST\nമദ്രാസ് യൂണിവേഴ്സിറ്റിയിൽ ഡിപ്പാർട്മെന്‍റ് ഹെഡിനെതിരെ പീഡന ആരോപണവുമായി വിദ്യാര്‍ഥിനി. സംഭവത്തിൽ യൂണിവേഴ്സിറ്റിയിലെ ആഭ്യന്തര കമ്മിറ്റിയിൽ പരാതി നൽകിയിട്ടും എച്ച്ഒഡിയെ സംരക്ഷിക്കുന്ന തരത്തിലുള്ള നിലപാടാണ് അവർ സ്വീകരിച്ചതെന്നും 31കാരിയായ വിദ്യാര്‍ഥിനി ആരോപിക്കുന്നു. സ്വയം മുറിവേൽപ്പിക്കാൻ ശ്രമിച്ച് പരിക്കേറ്റ വിദ്യാർഥിയെ ആശുപത്രിയിൽ പ്രവേശിപ്പിച്ചതിന് പിന്നാലെയാണ് യൂണിവേഴ്സിറ്റിക്കുള്ളിലെ അതിക്രമ വിവരം പുറത്തു വരുന്നത്. ദി ന്യൂസ് മിനറ്റാണ് ഇത് സംബന്ധിച്ച് വാർത്ത പുറത്തുവിട്ടിരിക്കുന്നത്. ആഭ്യന്തര കമ്മിറ്റിയുടെ പക്ഷാപാതപരമായ അന്വേഷണമാണ് ഇത്തരമൊരു കടുംകൈ ചെയ്യാൻ പ്രേരിപ്പിച്ചതെന്നാണ് വിദ്യാർഥിനി പറയുന്നത്.\nഎന്നാൽ സംസാരിക്കുന്നതിനിടെ എച്ച്ഒഡി അരികിലെത്തി മോശമായി സ്പർശിച്ചു എന്നാണ് വിദ്യാര്‍ഥിനി ആരോപിക്കുന്നത്. 'ഞങ്ങൾ സംസാരിക്കുന്നതിനിടെ അയാൾ അടുത്ത് വന്ന് മോശമായി സ്പര്‍ശിച്ചു കൊണ്ട് പിടിച്ചു തള്ളി. അധിക്ഷേപിക്കുകയും അയാൾക്കെതിരെ എന്തെങ്കിലും ചെയ്യാനുള്ള അധികാരം എനിക്കില്ലെന്ന് പറയുകയും ചെയ്തു. സ്പർശിക്കരുതെന്ന് കർശന ഭാഷയിൽ വിലക്കിയിട്ടും മൂന്ന് തവണയാണ് അയാൾ നെഞ്ചിൽ പിടിച്ച് തള്ളിയത്. ഇത് കണ്ട് തടയാനെത്തിയ ഒപ്പമുണ്ടായിരുന്ന മറ്റൊരു വിദ്യാർഥിയെയും ഇയാള് തള്ളി' വിദ്യാര്‍ഥിനി പറയുന്നു.\nസംഭവത്തിൽ ഖേദം പ്രകടിപ്പിക്കാൻ പല തവണ ആവര്‍ത്തിച്ചിട്ടും എച്ച്ഒഡി വഴങ്ങാതെ വന്നതോടെ ഈ അഞ്ചുപേരും യൂണിവേഴ്സിറ്റി ക്യാംപസിനുള്ളിൽ പ്രതിഷേധവും നടത്തി. തുടർന്ന് തൊട്ടടുത്ത ദിവസമാണ് യൂണിവേഴ്സിറ്റി സെക്ഷ്വൽ ഹരാസ്മെന്‍റ് സെല്ലിൽ പരാതി നൽകിയത്. ഇതിന് പിന്നാലെ തന്നെ ആഭ്യന്തര കമ്മിറ്റി വിദ്യാർഥിനിയെ മൊഴിയെടുക്കാനായി വിളിച്ചു വരുത്തി. എന്നാൽ എച്ച്ഒഡിയെ സംരക്ഷിക്കുന്ന തരത്തിൽ പക്ഷാപാതപരമായ നിലപാടാണ് കമ്മിറ്റി സ്വീകരിച്ചതെന്നും വിദ്യാർഥിനി ആരോപിക്കുന്നു.\n'അവർ എന്റെ സ്വഭാവത്തെ ചോദ്യം ചെയ്യുകയും ക്ലാസ്സിലെ ആൺകുട്ടികളുമായി ഞാൻ എന്തിനാണ് പ്രതിഷേധിക്കുകയും ക്യാമ്പസിൽ ഉറങ്ങുകയും ചെയ്യുന്നതെന്ന് ചോദിക്കുകയും ചെയ്തു.. എച്ച്ഒഡി അബദ്ധത്തിൽ സ്പർശിച്ചതാകാമെന്ന് പറഞ്ഞ് എന്റെ അവകാശവാദങ്ങൾ തള്ളിക്കളയുകയാണ് ചെയ്തത്. എന്താണ് നടന്നതെന്ന് പൂർണ്ണമായി കേൾക്കാൻ കമ്മിറ്റി വിസമ്മതിച്ചു.സമയക്കുറവെന്ന കാരണം പറഞ്ഞ് സാക്ഷികളോട് പോലും ശരിയായ അന്വേഷണം നടത്തിയിട്ടില്ല' വിദ്യാർഥിനി പറയുന്നു. ഈ സംഭവത്തിന് പിന്നാലെ അഞ്ച് പേരെയും യൂണിവേഴ്സിറ്റിയിൽ നിന്നും സസ്പെൻഡും ചെയ്തിട്ടുണ്ട്.\n'എച്ച്‌ഒഡി ഞങ്ങൾക്ക് എതിരെ പരാതി നൽകിയിട്ടുണ്ട്, എന്നാൽ പരാതി എന്താണെന്ന് സർവകലാശാല കൃത്യമായി പറയുന്നില്ല' ലൈംഗിക അതിക്രമം നടന്നപ്പോൾ സാക്ഷിയായിരുന്ന വിദ്യാര്‍ഥികളിലൊരാൾ പറയുന്നു. 'പരാതി സ്വീകരിക്കാൻ പൊലീസും വിസമ്മതിക്കുകയാണ്. ആഭ്യന്തരമായി ഇക്കാര്യം കൈകാര്യം ചെയ്യാനാണ് ഞങ്ങളോട് ആവശ്യപ്പെടുന്നത്. എന്നാൽ ഞങ്ങൾക്ക് പറയാനുള്ളത് കണക്കിലെടുക്കാതെ സർവകലാശാല ഉദ്യോഗസ്ഥർ എച്ച്‌ഒഡിയെ പിന്തുണയ്ക്കുകയാണ്' വിദ്യാര്‍ഥി കൂട്ടിച്ചേർത്തു.\nFirst published: March 23, 2021, 11:24 IST\nMadras HCsexual harassmentSexual harassment allegation


jagannath reddy horns with sonia gandhi031ജഗന്‍മോഹന് റെഢി\n‘സാക്ഷി’ യിലൂടെ ജഗന്‍മോഹന് റെഢി സോണിയക്കെതിരേ\nSunday 21st November 2010 2:07pm\nന്യൂദല്‍ഹി: ആന്ധ്രപ്രദേശിലെ കോണ്‍ഗ്രസ് നേതാവും മുന് മുഖ്യമന്ത്രി വൈ എസ് രാജശേഖരറെഢിയുടെ പുത്രനുമായ ജഗന്‍മോഹന് റെഢി വീണ്ടും വിവാദത്തിലേക്ക്. കോണ്‍ഗ്രസ് പ്രസിഡന്റ് സോണിയാ ഗാന്ധിയെ വിമര്‍ശിക്കുന്ന പരിപാടി സ്വന്തം ചാനലായ ‘സാക്ഷി’ യിലൂടെ സംപ്രേഷണം ചെയ്തതാണ് പ്രശ്‌നമായിരിക്കുന്നത്.\nവെള്ളിയാഴ്ച്ച രാത്രിയും ശനിയാഴ്ച്ചയുമാണ് സോണിയാ ഗാന്ധിയുടെ നേതൃത്വത്തെ ഇകഴ്ത്തിയുള്ള പരിപാടി സംപ്രേഷണം ചെയ്തത്. സോണിയാ ഗാന്ധിയുടെ നേതൃത്വത്തില് പാര്‍ട്ടി കൂടുതല് ദുര്‍ബലമാകുന്നു എന്ന സന്ദേശം നല്‍കുന്നതായിരുന്നു പരിപാടി. പ്രധാനമന്ത്രി മന്‍മോഹന് സിംഗിനെയും പരിപാടിയില് വിമര്‍ശിക്കുന്നുണ്ട്.\nഅതിനിടെ സംഭവത്തെക്കുറിച്ച് അന്വേഷിച്ച് റിപ്പോര്‍ട്ട് നല്‍കാന് ആന്ധ്രപ്രദേശ് കോണ്‍ഗ്രസ് ഘടകത്തോട് ഹൈക്കമാന്‍ഡ് ആവശ്യപ്പെട്ടിട്ടുണ്ട്. റിപ്പോര്‍ട്ട് ലഭിച്ചശേഷം ആവശ്യമായ നടപടികള് കൈക്കൊള്ളുമെന്ന് കോണ്‍ഗ്രസ് നേതൃത്വം അറിയിച്ചിട്ടുണ്ട്.


ഏകോപനമുണ്ടായിരുന്നെങ്കിൽ നാശനഷ്ടം കുറഞ്ഞേനെ | Coordination Can Reduce Rain Havoc - Article | Madhyamam\ndate_range 13 Aug 2018 8:11 AM GMT\nഏകോപനമുണ്ടായിരുന്നെങ്കിൽ നാശനഷ്ടം കുറഞ്ഞേനെ\nകേരളത്തിലെ ഇത്തവണത്തെ പ്രളയത്തിലെ നാശനഷ്ടം വരുത്തിവെച്ചതാണ്. വിവിധ ഏജൻസികളുടെ അനാസ്ഥയും ഏകോപനമില്ലായ്മയുമാണ് കാരണം\nകേന്ദ്ര ജല കമീഷൻ, ഇന്ത്യൻ കാലാവസ്ഥ വകുപ്പ് തുടങ്ങിയവയിൽ നിന്നുള്ള വിവരങ്ങളുടെയും പ്രവചനങ്ങളുടെയും അടിസ്ഥാനത്തിൽ മുന്നൊരുക്കം നടത്തിയിരുെന്നങ്കിൽ ഒഴിവാക്കപ്പെടുന്നതായിരുന്നു നാശനഷ്ടങ്ങൾ. ഇടുക്കി മേഖലയിലടക്കം മഴ വരുമെന്നും അണക്കെട്ട് നിറയുമെന്നും മുൻകൂട്ടി മനസ്സിലാക്കാമായിരുന്നു. സാേങ്കതികവിദ്യകൾ ഇത്രയേറെ വികസിച്ച ഇക്കാലത്ത് വിവരങ്ങൾ ലഭിക്കാൻ തടസ്സമില്ല. അത് മുൻകൂട്ടി കണ്ട് രണ്ടാഴ്ച മുമ്പ് ചെറിയ അളവിൽ അണക്കെട്ടിെൻറ ഷട്ടറുകൾ ഉയർത്തിയിരുെന്നങ്കിൽ പെരിയാർ തീരത്തെ ജനങ്ങൾ ഇത്രയേറെ പരിഭ്രാന്തരാകില്ലായിരുന്നുവെന്നുവേണം കരുതാൻ.\n1992ന് ശേഷമാണ് ഇടുക്കിയുടെ ചെറുതോണി ഷട്ടറുകൾ തുറന്നത്. വലിയ ജലാശയത്തിെൻറ ഷട്ടറുകൾ കൃത്യമായി അറ്റകുറ്റപ്പണികൾ നടത്തി സംരക്ഷിക്കേണ്ടതുണ്ടെന്നതും മറുവശം. അഞ്ച് ഷട്ടറുകളും തുറന്നതോടെ വലിയ അളവിലാണ് വെള്ളം ഒഴുകിയെത്തിയത്. മലവെള്ളപ്പാച്ചിലിെൻറ പ്രതീതിയുണ്ടായി. ആളപായം ഉണ്ടായില്ലെങ്കിലും കൃഷി നശിച്ചു. വീടും റോഡും പാലവും പശ്ചാത്തല സൗകര്യങ്ങളും നശിച്ചു. പെരിയാറിെൻറ തീരം ആശങ്കയിലായി. എന്നാൽ, നേരേത്ത മുൻകരുതൽ സ്വീകരിച്ചിരുന്നെങ്കിൽ ഇതൊക്കെ ഒഴിവാക്കപ്പെടുമായിരുന്നു. ഇതു തന്നെയാണ് കുട്ടനാടിെൻറ കാര്യത്തിലും. മഴക്കാലത്തിനുമുമ്പ് സംസ്ഥാന ദുരന്തനിവാരണ അതോറിറ്റിയുെട നേതൃത്വത്തിൽ എല്ലാ വകുപ്പുകളുടെയും യോഗം ചേർന്ന് റിപ്പോർട്ടുകൾ വിലയിരുത്തുകയും മുന്നൊരുക്കം നടത്തുകയും വേണം. മാറ്റി പാർപ്പിക്കേണ്ടവരുണ്ടെങ്കിൽ അത് ചെയ്യണം. മഴ മാത്രമല്ല, ഉരുൾപ്പൊട്ടലും കടൽേക്ഷാഭവും ഒക്കെ മുന്നിൽ കാണണം.\n1924 പ്രളയത്തെയും കവച്ചുവെച്ചു\nമലയാളികളുടെ ഒാർമയിലെ ഏറ്റവും വലിയ പ്രളയം 1924ലേതാണ്. മലയാള മാസം 1099ൽ ആയിരുന്നതിനാലാണ് 99ലെ വെള്ളപ്പൊക്കമെന്ന് അറിയപ്പെടുന്നത്. 99ലെ വെള്ളപ്പൊക്കത്തെ മറികടക്കുന്ന തരത്തിലാണ് ഇത്തവണ പ്രളയമുണ്ടായത്. അത്രക്ക് തീവ്രതയുണ്ടായിരുന്നതു കൊണ്ടാണ് ഇത്രയേറെ ജില്ലകളെ ബാധിച്ചത്. പ്രളയം സംബന്ധിച്ച് മുന്നറിയിപ്പ് നൽകാൻ കേന്ദ്ര ജലകമീഷന് സംവിധാനമുണ്ട്. കാലാവസ്ഥ വകുപ്പ് മഴയെ സംബന്ധിച്ച് മുന്നറിയിപ്പ് നൽകുന്നു. വേണമെങ്കിൽ മുൻകരുതൽ എടുക്കാമായിരുന്നു. ഡാം സുരക്ഷ അതോറിറ്റി, വൈദ്യുതി ബോർഡ്, ജലവിഭവ വകുപ്പ് തുടങ്ങി എല്ലാ വകുപ്പുകളുടെയും ഏകോപനത്തോടെ ദുരന്തത്തിെൻറ ആഘാതം കുറക്കാൻ കഴിയുമായിരുന്നു.\nആദ്യ പരിഗണന ജനസുരക്ഷക്ക്\nജനങ്ങളുടെ സുരക്ഷക്കാണ് മുൻഗണന നൽകേണ്ടത്. സംസ്ഥാന ദുരന്തനിവാരണ അതോറിറ്റിയുടെ അധ്യക്ഷൻ മുഖ്യമന്ത്രിയാണ്. ദുരന്ത ബാധിത ജില്ലകളിലെ ജനപ്രതിനിധികൾ അടക്കമുള്ള ഉദ്യോഗസ്ഥരുടെ യോഗം വിളിച്ച് ഏതൊക്കെ രീതിയിൽ സുരക്ഷ ഒരുക്കാൻ കഴിയുമെന്ന് ചർച്ചചെയ്യണം. അവരെയും ദുരന്തനിവാരണ ആസൂത്രണത്തിെൻറ ഭാഗമാക്കണം. സഹകരണ സംഘങ്ങൾ, സർക്കാർ ഇതര ഏജൻസികൾ, മാധ്യമങ്ങൾ, സ്വകാര്യ സ്ഥാപനങ്ങൾ തുടങ്ങി എല്ലാവർക്കും ദുരന്തനിവാരണ പ്രവർത്തനങ്ങളിൽ കാര്യമായ പങ്ക് വഹിക്കാൻ കഴിയണം. ഇനിയൊരു ദുരന്തമുണ്ടാകാതിരിക്കാൻ സർക്കാറും തദ്ദേശ ഭരണ സ്ഥാപനങ്ങളിലെയടക്കം ജനപ്രതിനിധികളും മുേന്നാട്ടുവരണം. അവർക്ക് ആവശ്യമായ പരിശീലനം നൽകണം.\nദുരന്തനിവാരണ സേന വേണം\nദേശീയ ദുരന്ത നിവാരണ സേനയുടെ ഒരു ബറ്റാലിയൻ കേരളത്തിന് അനുവദിക്കണം. 12 ബറ്റാലിയനാണ് ആകെയുള്ളത്. അടുത്തിടെ നാല് ബറ്റാലിയനുകളും അനുവദിച്ചിട്ടുണ്ട്. ഇതിലൊന്ന് കേരളത്തിൽ സ്ഥാപിച്ചാൽ വേഗത്തിൽ രക്ഷാപ്രവർത്തനങ്ങൾ നടത്താൻ കഴിയും. സംസ്ഥാന സർക്കാറിനു കീഴിൽ ദുരന്തനിവാരണ സേന ആരംഭിക്കുന്നതിനെക്കുറിച്ച് നേരത്തേ ചർച്ച നടന്നതാണ്. പൊലീസ് സേനാംഗങ്ങൾ, ഫയർഫോഴ്സ് അംഗങ്ങൾ, വിമുക്ത ഭടന്മാർ തുടങ്ങിയവരെ ഉൾെപ്പടുത്തിയായിരിക്കണം സംസ്ഥാന ദുരന്തനിവാരണ സേന.\nഇവർക്ക് ആവശ്യമായ പരിശീലനം നൽകിയാൽ രക്ഷാപ്രവർത്തനങ്ങൾ വേഗത്തിലാക്കാൻ സഹായിക്കും. എല്ലാ ജില്ലകളിലും ദുരന്തനിവാരണ രേഖ തയാറാക്കിയിട്ടുണ്ട്. ഏതൊക്കെ ദുരന്തങ്ങൾ, ഏതൊക്കെ പ്രദേശങ്ങളിൽ തുടങ്ങിയ കാര്യങ്ങളിൽ കൃത്യതയും വ്യക്തതയും വേണം. അതിെൻറ അടിസ്ഥാനത്തിൽ റിസ്ക് പ്ലാൻ തയാറാക്കണം. ഒാഖി, കടലാക്രമണം, ഉരുൾപൊട്ടൽ, മലയിടിച്ചിൽ, പ്രളയം തുടങ്ങിയവയൊക്കെ ഏങ്ങനെ നേരിടണമെന്ന സമഗ്രമായ ബോധവത്കരണവും വേണം. കുടുംബശ്രീ, അംഗൻവാടി, ആശ പ്രവർത്തകർ തുടങ്ങി സംസ്ഥാനത്തിന് ഒേട്ടറെ വിഭവശേഷിയുണ്ട്. അവരെയൊക്കെ ബോധവത്കരണത്തിന് പ്രയോജനപ്പെടുത്തണം. മാധ്യമങ്ങളെയും ഉപയോഗിക്കണം.\nപാലം, കെട്ടിടങ്ങൾ, റോഡ് തുടങ്ങി പുതിയ പദ്ധതികൾ വരുേമ്പാൾ അതിൽ ദുരന്ത നിവാരണവും ഒരു ഘടകമാക്കണം. ദുരന്ത മേഖലയിലാണോ എന്നതും പരിശോധിക്കപ്പെടണം. ദുരന്തങ്ങളെ അതിജീവിക്കാൻ കഴിയുന്നില്ലെങ്കിൽ വികസനപദ്ധതികൾ ദുരന്തത്തിൽ ഇല്ലാതാകും. ദുരന്ത നിവാരണത്തെ മുൻഗണന പട്ടികയിൽ കൊണ്ടുവരണം.\n(ദേശീയ ദുരന്തനിവാരണ സമിതിയംഗമായിരുന്ന ലേഖകൻ യൂനിസെഫിലും പ്രവർത്തിച്ചിരുന്നു)\nTAGS:Rain Havoc heavy rain article malayalam news\nNews Summary - Coordination Can Reduce Rain Havoc - Article


ആറുമാസത്തിനിടെ തകര്‍ന്നുവീണത് രണ്ടു ബോയിങ് വിമാനങ്ങള്; കൊല്ലപ്പെട്ടത് 360 പേര്, ബോയിങ് ഭീതിയില് പങ്കുചേര്‍ന്ന് ഇന്ത്യയും, സര്‍വീസുകള് രാജ്യത്ത് നിര്‍ത്തിവച്ചു • Suprabhaatham\nആറുമാസത്തിനിടെ തകര്‍ന്നുവീണത് രണ്ടു ബോയിങ് വിമാനങ്ങള്; കൊല്ലപ്പെട്ടത് 360 പേര്, ബോയിങ് ഭീതിയില് പങ്കുചേര്‍ന്ന് ഇന്ത്യയും, സര്‍വീസുകള് രാജ്യത്ത് നിര്‍ത്തിവച്ചു\nന്യൂഡല്‍ഹി: കഴിഞ്ഞ ആറുമാസത്തിനിടെ ടേക്ക് ഓഫില് തകര്‍ന്നുവീണത് രണ്ടു ബോയിങ് വിമാനങ്ങള്. ഈ രണ്ടു അപകടങ്ങളിലുമായി പൊലിഞ്ഞത് 346 ജീവനുകള്. ലോകത്തെ ഏറ്റവും സുരക്ഷിതവും മികച്ചതുമായ യാത്രാവിമാന നിര്‍മാതാക്കളായ ബോയിങ്ങിന്റെ വിമാനങ്ങള്‍ക്കാണ് ഈ ദുര്‍ഗതി. കഴിഞ്ഞദിവസം എത്യോപ്യയില് ഇന്ത്യക്കാരുള്‍പ്പെടെ 157 പേരുടെ മരണത്തിനിടയാക്കിയ വിമാനാപകടത്തെത്തുടര്‍ന്നാണ് ബോയിങ്ങിന്റെ സുരക്ഷ സംസംബന്ധിച്ച് ചര്‍ച്ചയായത്. ഇതോടെ ‘ബോയിങ് ഭീതി’ പൂണ്ട ഇന്ത്യയുള്‍പ്പെടെയുള്ള രാജ്യങ്ങള് ബോയിങ് വിമാനങ്ങള് വാങ്ങുന്നതും സര്‍വീസ് തുടരുന്നതും നിര്‍ത്തിവച്ചു.\nരൂപഘടനയില് ആവശ്യമായ മാറ്റംവരുത്തി സുരക്ഷ ഉറപ്പാക്കുംവരെ വിമാനങ്ങള് പറത്തേണ്ടെന്നാണ് തീരുമാനമെന്ന് കേന്ദ്ര വ്യോമയാന മന്ത്രാലയം അറിയിച്ചു. ബോയിങ് 737 മാക്‌സ്എട്ട് വിമാനങ്ങളുടെ രൂപകല്പനയില് മാറ്റംവരുത്തണമെന്ന് അമേരിക്കയും വിമാനനിര്‍മാണക്കമ്പനിയോട് ആവശ്യപ്പെട്ടിട്ടുണ്ട്. ഏപ്രിലിന് മുന്‍പായി മാറ്റങ്ങള് കൊണ്ടുവരണമെന്നാണ് യു.എസ്. ഫെഡറല് ഏവിയേഷന് അഡ്മിനിസ്‌ട്രേഷന് (എഫ്.എ.എ.) ബോയിങ്ങിന് നിര്‍ദേശം നല്‍കിയത്.\nഞായറാഴ്ച കെനിയന് തലസ്ഥാനമായ നെയ്‌റോബിയിലേക്ക് പറന്ന എത്യോപ്യന് എയര്‍ലൈന്‍സ് വിമാനമാണ് തകര്‍ന്നുവീണത്. അസിഡ് അബാബയില് നിന്ന് പറയുന്നയര്‍ന്ന് ആറുമിനിറ്റുകള്‍ക്ക് ശേഷമാണ് അപകടം നടന്നത്. ബോയിങ്ങിന്റെ 737 മാക്‌സ്8 ശ്രേണിയില്‍പ്പെട്ടതാണ് അപകടത്തില്‍പ്പെട്ട വിമാനം. 2016ലാണ് ഈ മോഡല് വിമാനം അവതരിപ്പിച്ചത്. തകര്‍ന്നുവീണ വിമാനം നവംബറിലാണ് എത്യോപ്യന് എയര്‍ലൈന്‍സിന്റെ ഭാഗമായത്. കഴിഞ്ഞ ഒക്ടോബറില് ഇന്തോനേഷ്യയില് തകര്‍ന്നുവീണ ലയണ് എയറിന്റെ യാത്രാവിമാനവും ഇതേശ്രണിയില്‍പ്പെട്ടതായിരുന്നു. അന്ന് 189 പേരാണ് മരിച്ചത്.\nചൈന, ദക്ഷിണാഫ്രിക്ക, മൊറോക്കൊ, പോളണ്ട്, എതോപ്യ, സിംഗപ്പൂര്, ഇന്ത്യോനേഷ്യ, ബ്രസീല്, മംഗോളിയ, അര്‍ജന്റിന, മെക്‌സിക്കോ, ബ്രിട്ടണ്, ഒമാന്, ഐസ്ലന്‍ഡ്, ജര്‍മനി, ഫ്രാന്‍സ്, മലേഷ്യ തുടങ്ങിയ രാജ്യങ്ങളും ബോയിങ് വിമാനം ഉപയോഗിച്ചുള്ള സര്‍വീസുകള് നിര്‍ത്തിവച്ചിട്ടുണ്ട്.


'ബഹുസ്വരത'യില് പിഴച്ച് ശശി തരൂര്; പിന്നീട് തിരുത്തല് | News Moments | The world in your palm top\n‘ബഹുസ്വരത’യില് പിഴച്ച് ശശി തരൂര്; പിന്നീട് തിരുത്തല്\nന്യൂഡല്‍ഹി: കോണ്‍ഗ്രസ് എംപി ശശി തരൂരിനോട് ഭാഷയുടെ കാര്യത്തില് ആരും പോരിന് പോകാന് നില്‍ക്കാറില്ല. എന്നാല് മാതൃഭാഷയായ മലയാളത്തിലെത്തിയപ്പോള് കടുകട്ടി ഇംഗ്ലീഷ് പദങ്ങള് ഉപയോഗിക്കുന്നതില് മിടുക്കനായ തരൂരിന് ഒന്ന് പിഴച്ചു. മനോരമ കോണ്‍ക്ലേവിന്റെ ഉദ്ഘാടന പ്രസംഗത്തില് പ്രധാനമന്ത്രി നരേന്ദ്ര മോദി നിര്‍ദേശിച്ച ഭാഷാ ചാലഞ്ച് ഏറ്റെടുത്ത് കൊണ്ട് സോഷ്യല് മീഡിയയില് നല്‍കിയ മലയാളം വാക്കിലാണ് തരൂരിന് പിഴച്ചത്. പിന്നാലെ അതില് തിരുത്തല് വരുത്തുകയും ചെയ്തു.\nദിവസവും ഒരു ഇംഗ്ലീഷ് പദവും അതിന് സമാനമായ ഹിന്ദി, മലയാളം പദങ്ങളും താന് ട്വീറ്റ് ചെയ്യുകയാണെന്നും തരൂര് പറഞ്ഞു. ആദ്യമായി ജഹൗൃമഹശാെ എന്ന വാക്കാണ് തരൂര് നല്‍കിയത്. ‘ബഹുലവാദ്’ എന്ന ഹിന്ദി പദം രണ്ടാമതായി നല്‍കി. മലയാളത്തില് ബഹുവചനം എന്നായിരുന്നു ആദ്യം നല്‍കിയത്. പ്ലൂറലിസവും ബഹുവചനവും തമ്മില് എന്ത് ബന്ധമാണുള്ളതെന്ന് പലരും ചോദ്യമുന്നയിച്ചതോടെയാണ് തരൂരിന് തെറ്റ് മനസിലായത്. ഇതോടെ ബഹുസ്വരത എന്ന ശരിയായ പദം പോസ്റ്റില് നല്‍കുകയായിരുന്നു.\nദിവസവും മാതൃഭാഷയിലല്ലാത്ത മറ്റേതെങ്കിലും ഇന്ത്യന് ഭാഷകളില് നിന്നുള്ള ഒരു വാക്ക് വീതം പഠിക്കണമെന്നായിരുന്നു മോദിയുടെ നിര്‍ദേശം. ഇതിനെ ഭാഷാ ചാലഞ്ചായി ഏറ്റെടുക്കുകയാണെന്നും ഹിന്ദിയുടെ മേല്‍ക്കോയ്മയില് നിന്നുള്ള പിന്‍മാറ്റം സ്വാഗതാര്‍ഹമാണെന്നും തരൂര് ട്വീറ്റിലും ഫെയിസ്ബുക്ക് പോസ്റ്റിലും പറഞ്ഞു.\nPrime Minister Narendra Modi ended his speech at the #manoramanewsconclave by suggesting we all learn one new wordaday…\nPosted by Shashi Tharoor on Thursday, August 29, 2019


ബോംബെ ഓഹരി സൂചിക 43 പോയിന്റ് കൂടി | Sensex up - Malayalam Oneindia\nബോംബെ ഓഹരി സൂചിക 43 പോയിന്റ് കൂടി\nമുംബൈ: ബോംബെ ഓഹരി സൂചിക ജൂണ് 29 വ്യാഴാഴ്ച 43.90 പോയിന്റ് (0.93 ശതമാനം) കൂടി 4792. 74 ലവസാനിച്ചു. ബുധനാഴ്ച സൂചിക അവസാനിച്ചത് 4748. 80 ലായിരുന്നു. ചില മ്യുച്വല് ഫണ്ടുകള് ഓഹരികള് വാങ്ങിക്കൂട്ടിയതാണ് വിപണിയിലെ ഉണര്‍വിന് കാരണം എന്ന് വ്യാപാരികള് പറഞ്ഞു.\nനാഷണല് സ്റോക്ക് എക്സ്ചേഞ്ച് സൂചികയാകട്ടെ 15.35 പോയിന്റ് ( 1.3 ശതമാനം) കൂടി 1489.10 ലാണ് അവസാനിച്ചത്. ബുധനാഴ്ച സൂചിക അവസാനിച്ചത് 1473.75ലാണ്.\nനാസ്ദാക്കിലെ നേട്ടം വിപണിക്ക് ഉത്സാഹമേകി എന്ന് ഓഹരി വ്യാപാരി ഗിരീഷ് ദോഷി പറഞ്ഞു. അതുപോലെ അമേരിക്കന് ഫെഡറല് റിസേവ് പലിശ നിരക്കില് മാറ്റമൊന്നും വരുത്തിയതുമില്ല. അതുകൊണ്ട് ഫണ്ടുകള് ഓഹരികള് വിറ്റഴിക്കും എന്ന ആശങ്കയും മാറിയെന്ന് വ്യാപാരികള് പറഞ്ഞു.


ഗോള്‍ഡന് വിസ നേടുന്ന ആദ്യ മലയാളി വിദ്യാര്‍ഥിയായി തസ്‌നീം അസ്ലം |UAE golden visa for malayali student\nHome Newsfeed ഗോള്‍ഡന് വിസ നേടുന്ന ആദ്യ മലയാളി വിദ്യാര്‍ഥിയായി തസ്‌നീം അസ്ലം\nMay 30, 2021, 4:01 pm\nഷാര്‍ജ: യുഎഇ നല്‍കുന്ന ഗോള്‍ഡന് വിസ ലഭിക്കുന്ന ആദ്യമലയാളി വിദ്യാര്‍ഥിയായി ആലപ്പുഴ സ്വദേശി. ഷാര്‍ജ യൂണിവേഴ്‌സിറ്റി വിദ്യാര്‍ഥിനിയായ തസ്‌നിം അസ്ലമാണ് പഠനമികവില് ഈ നേട്ടം സ്വന്തമാക്കിയത്. ആലപ്പുഴ ചന്തിരൂര് അല്‍സനബിലില് മുഹമ്മദ് അസ്‌ലമിന്റെയും സുനിതയുടെയും മകളാണ് തസ്‌നീം.\nകഴിഞ്ഞ വര്‍ഷം ഷാര്‍ജ അല് ഖാസിമിയ യൂനിവേഴ്‌സിറ്റിയില് ഇസ്ലാമിക് ശരിഅയില് ഡിഗ്രിക്ക് ഒന്നാം റാങ്ക് നേടിയിരുന്നു. ഇപ്പോള് ഷാര്‍ജ യൂനിവേഴ്‌സിറ്റിയില് ഇസ്ലാമിക കര്‍മശാസ്ത്രത്തില്(ഫിഖ്ഹില്)ബിരുദാനന്തര ബിരുദ വിദ്യാര്‍ഥിനിയാണ്. 2031 മേയ് 23 വരെ ഇവിടെ താമസിക്കാന് അനുമതി നല്‍കുന്ന വിസയാണ് തസ്‌നിം അസ്ലമിന് ലഭിച്ചത്. സിബിഎസ്ഇ പ്ലസ് ടൂ പരീക്ഷയില് യുഎഇയില് നാലാം റാങ്ക് നേടിയിരുന്നു.\nഷാര്‍ജ അല് ഖാസിമിയ യൂനിവേഴ്‌സിറ്റിയില് സ്‌കോളര്‍ഷിപ്പോടെയാണ് നാലുവര്‍ഷ ബിരുദം പഠിച്ച് 72 രാജ്യങ്ങളിലെ വിദ്യാര്‍ഥികളെ പിന്തള്ളി ഒന്നാം റാങ്ക് നേടിയത്. ഷാര്‍ജ സര്‍ക്കാരിന്റെ നോബിള് ഖുര്‍ആന് ആന്‍ഡ് സുന്ന ഡിപ്പാര്‍ട്‌മെന്റില് അധ്യാപികയുമാണ്. സാമൂഹിക സേവനത്തിലും താല്‍പര്യമുള്ള തസ്‌നിം ഷാര്‍ജ റെഡ് ക്രസന്റിലെ സജീവ അംഗമാണ്.\nUAE golden visa for malayali student\nPrevious articleഅബൂദബിയില് തട്ടിപ്പില് കുടുങ്ങിയ മലയാളി നഴ്‌സുമാര്‍ക്ക് ജോലി നല്‍കാന് തയ്യാറായി ആശുപത്രികള്\nNext articleലുലു ഹൈപര്‍മാര്‍ക്കറ്റിന് അന്താരാഷ്ട്ര ഗോള്‍ഡ് റേറ്റിങ് ബഹുമതി


ജാതവേദസ്സ് | chintha\nഏറെ ദിവസങ്ങളായി പെയ്തുകൊണ്ടിരുന്ന മഴയുടെ ശക്തി ഒന്നു കുറഞ്ഞിരിക്കുന്നു. മഴ കുടിച്ച പ്രകൃതിക്കിപ്പോള് ദാഹമില്ല. പച്ചപുതച്ച പ്രകൃതിക്കിപ്പോള് കാമുകിയുടെ മുഖഭാവമാണ്. ഓര്‍ത്തപ്പോള് തമാശ തോന്നി. തെല്ലു കൗതുകവും. തരളമായ തോന്നലുകള് കണ്ടെത്തലുകളായി മാറുന്നതെന്തുകൊണ്ടാണ്.ഊഷ്മളമായ നിഗമനങ്ങള് തന്റെയുള്ളില് നിന്നു തന്നെയൊ. നല്ല തണുപ്പുണ്ട്. ശൈത്യം അലകളായി തന്നെ പൊതിയുന്നുണ്ട്. ആ അലകള്‍ക്കു മുകളില് ഒഴുകി വരുന്ന പൂമണം മനസ്സിനെ തൊട്ടറിയുകയാണ്. ഏതു പൂവിന്റെ. പാരിജാതമോ അതോ പവിഴമല്ലിയോ. എത്തിപ്പിടിക്കാനാവുന്നില്ല.\nഇന്ന് ക്ലാസ്സില് ഏറ്റവും കൂടുതല് വിശകലനം ചെയ്തത് പൂക്കളെ ക്കുറിച്ചാണ്. രാത്രിയില് വിരിയുന്ന വെളുത്ത പൂക്കളെ ക്കുറിച്ച്. അവയുടെ മോഹിപ്പിക്കുന്ന സുഗന്ധത്തെ ക്കുറിച്ച്. അതിപ്പോഴും ചുറ്റിപ്പറ്റി തന്നോടൊപ്പമുണ്ട്. മുറിയിലും ഉറങ്ങാനാവുന്നില്ല. ഇരുട്ടിനെ വകഞ്ഞു മാറ്റി തണുപ്പിനെ കീറിമുറിച്ച് അരിചെത്തുന്ന പൂമണം കിളിവാതിലുകളെ മുട്ടി വിളിക്കുകയാണ്. പഞ്ചേന്ദ്രിയങ്ങളുടെ ഓരോ കിളിവാതിലും കിരുകിരെ തുറക്കുന്ന ശബ്ദം തനിക്കിപ്പോള് കേള്‍ക്കാനാവുന്നുണ്ട്. കേള്‍വിയുടെ കിളിവാതില് തുറന്നു.\n" സീമന്തിനി ......."\nആരോ തന്റെ പേര് ചൊല്ലി വിളിച്ചിട്ടുണ്ട്. ഒരു മര്‍മ്മരം കണക്കേ കേട്ടതാണ്. ഉറക്കത്തില് മുമ്പും ഞെട്ടിയുണര്‍ന്നിട്ടുണ്ട്. ഇന്ന് ഉറങ്ങു മുമ്പേ തന്നെ പിടികൂടിയ, തന്റെ ഉറക്കം തട്ടി മറിച്ച കാരണമെന്താണ്. ഈ തരളഭാവം തന്നെ പതിവില്ലല്ലൊ.\nഇടുങ്ങിയ വഴികളിലുടെ ഒഴിഞ്ഞ പാടശേഖരങ്ങളിലൂടെ മലമടക്കുകളിലൂടെ തന്നെ ഓടിക്കുന്ന, പിന്തുടര്‍ന്നു കൊണ്ടേയിരിക്കുന്ന ആനയുടെ ഓര്‍മ്മ പലപ്പോഴും ഉറക്കെ പറഞ്ഞിട്ടുണ്ട്. ആനയെ സ്വപ്നം കണ്ടാല് പറയരുതത്രെ. അതു നല്ലതാണത്രെ. ആ നല്ലത് എന്താണെന്ന് ആരും പറഞ്ഞു തന്നിട്ടില്ല. മുത്തശ്ശി പോലും. വാത്സല്യം കനിയുന്ന ഒരു ഓര്‍മ്മപ്പെടുത്തല് കൂടി വലിച്ചെറിയും.\n" ഗണോതിക്ക് വല്ലതും ഏറ്റിട്ടുണ്ടൊ. ആനേ സൊപ്നം കണ്ടാ പറേരുത്. നല്ലതാ......."\nആ നല്ലത് എന്താണ്. വീണ്ടും മറന്നു പോവുന്നു. വേര്‍തിരിച്ചെടുക്കാനാവാത്ത മധുരമായ അസ്വസ്ഥതയായി അതു പിന്നീട് അലിഞ്ഞു പോവുന്നു. ആലിപ്പഴമാവുന്നു. എന്താണ് തനിക്ക് പറ്റിയത്. പുറത്തെ ഇരുട്ടിലേക്ക് നോക്കി, തണുപ്പിനെ നോക്കി എത്ര നേരമായി നില്‍ക്കുന്നു. മാറിനെ മറച്ച നനഞ്ഞ സാരിച്ചുരുളിനെ തട്ടിത്തെറിപ്പിച്ച് തണുത്ത കാറ്റ് നഗ്നമായ വയറിന്റെ പാര്‍ശ്വഭിത്തിയില് പറ്റിപ്പിടിച്ചു നിന്നു. അതു തന്റെ സ്വൈരം കെടുത്തുകയാണൊ.\n" സീമന്തിനി മന്ദാരത്തിന്റെ മിനുസാ നിനക്ക്"\nഞെട്ടുകതന്നെ ചെയ്തു. പുറത്തേക്കു നോക്കി. ഇരുട്ടും മഞ്ഞും ഇണചേരുന്നു. ഇന്ദ്രിയങ്ങള് പൂക്കുകയാണ്. പ്ലസ് ടൂ ക്ലാസ്സിലെ ഉമ്മുക്കുല്‍സുവാണോ തന്റെ ഉറക്കം കെടുത്തിയത്. കുട്ടിക്കാലത്ത് പഠിക്കുമ്പോള് മണ്ണെണ്ണ വിളക്ക് മറിഞ്ഞ് പൊള്ളിയ വലത്തെ കവിളിന് ഭയങ്കര മിനുസമാണ്. മിന്നുന്ന മിനുസം. അടുത്തു കിട്ടിയപ്പോള് അവള് ചോദിച്ചു. തന്റെ കുഞ്ഞിന്റെ പേരെന്താണെന്ന്. കൊടുങ്കാറ്റ് പോലെ ആടിയുലഞ്ഞു പോയി. വാസ്തവമറിഞ്ഞപ്പോള് അവള് വല്ലാണ്ടായി. കൈ പിടിച്ച് തിരുത്തി.\n" സോറി മിസ്സേ "\nഅവളെ എന്തിനു കുറ്റപ്പെടുത്തുന്നു. തന്റെ നാമധേയം തന്നെ ഒരു പൊരുത്തക്കേടാണ്. സീമന്ത രേഖയില് ചുവപ്പു നിറമില്ലാത്ത താരുണ്യം. മനസ്സിനെ എന്നോ മെരുക്കി നിര്‍ത്തിയതാണ്. ഇത്തരം വ്യാകുലതകളും തോന്നലുകളും പുറത്തെടുത്ത് അത് തന്നെ അപമാനിക്കാറില്ല. പക്ഷെ ഇന്ന് ... പ്രസരിപ്പിന്റെ മിനുക്കുപൊടികള് കവര്‍ന്നെടുക്കാന് കാലത്തിനും കഴിഞ്ഞിട്ടില്ലെന്ന് ചിലരെങ്കിലും ഉറക്കെപ്പറഞ്ഞിട്ടുണ്ട്. അതു കൊണ്ടാവാം കണ്‍തടങ്ങള്‍ക്കു കീഴെ കറുപ്പ് കൂട് കൂട്ടിയിട്ടില്ല. സ്വകാര്യതയും. പക്ഷേ ഇപ്പോള് കിളിവാതിലുകള് തുറക്കുന്ന ശബ്ദം. വിരല്‍ത്തുമ്പുകളില് ഒരു തലോടലിന്റെ വിങ്ങല്. വഴി തെറ്റിയെത്തിയിരിക്കുന്നത് കണ്ടില്ലെന്നു നടിക്കാനാവുന്നില്ല. മലമുകളിലല്ലാ കാട്ടുതീ..... കണ്ണുകളുടെ കിളിവാതില് തുറക്കുന്നു.\nഒന്നു വിളിക്കാമായിരുന്നു. വെള്ളിത്താലം നിറയെ വിശേഷങ്ങള് വിളമ്പാമായിരുന്നു. അതിന് തോന്നലുകളുടെ അടുത്തല്ലല്ലൊ ടെലിഫോണ്. താഴെ ഇടനാഴികയിലാണ്. വളവുകളും ചെരിവുകളും ഇറങ്ങണം. ഉറങ്ങിക്കിടക്കുന്നവരുടെ ഉറക്കം കെടുത്തണം. ഓരോ പള്ളിമച്ചുകളും ഉണരും. വാതായനങ്ങളില് ശിരസ്സുകള് നീളും. അവരുടെ പ്രതീക്ഷകള് അറ്റുവീഴും.\n- അടുത്ത വീട്ടിലെ മുറ്റത്തുള്ള അമ്പുലന്‍സ് -\n- അയച്ച ഡ്രാഫ്റ്റും ചെക്കും കൈപ്പറ്റിയോ എന്ന് -\n- പ്രതിശ്രുത വരന്റെ മൊഴികിലുക്കമാവുമോ എന്ന് -\nഓരോ മുഖങ്ങളുടേയൂം നിറം മങ്ങുന്നത്. ചെറിയ മുനകളുള്ള മുള്ളുകളുടെ ആക്രമണം. അതൊക്കെ ഈ രാവിന്റെ മറവിലും തനിക്ക് തിറിച്ചറിയാവുന്നതാണ്. അഥവാ റിസീവര് കൈയ്യില് കുരുങ്ങിയാലും അരൂപമായ ഒരു അശരീരി തന്നെ ആക്രമിക്കുക തന്നെ ചെയ്യും.\n- ഈ സൗകര്യം താങ്കളുടെ ടെലിഫോണില് ലഭ്യമല്ല -\nമറന്നതല്ല. ഈ ടെലെഫോണ് തന്റേതല്ല. ഈ കോവണിയും. താവളം പോലും. ഒരു പെയിംഗ് ഗസ്റ്റിനും പരിമിതികള് കാണും. ഇത്രയും ഔദാര്യം തന്നെ വലുത്. അമര്‍ഷത്തിനും ആക്ഷേപത്തിനും ഇടയില് ചിറകു കരിഞ്ഞ ശലഭമാവുമ്പോള് ഓര്‍ത്തു പോവുന്നു. തന്റെ വേഷമെന്താണ്. ഊഴമെന്താണ്. വിഷം പുരട്ടിയ അമ്പുപോലെ കരള് കടയുമ്പോള് ഒരു പിടച്ചില്. അവസാനത്തെ കരുത്തും ആവേശവും കോര്‍ത്തെടുത്ത് മന്ത്രിച്ചു.\n- ശാപമോക്ഷം വേണം -\nഅറിയാതെയാണെങ്കിലും പതിയെ വിലപിച്ചു. ജിഹ്വയുടെ കിളിവാതിലും തുറന്നു കഴിഞ്ഞു.\nബദ്ധപ്പാടുകളും ചുമതലകളും ഒടുങ്ങിയിരിക്കുന്നു. ബന്ധങ്ങളുടെ കണ്ണികള് നേര്‍ത്തു തേഞ്ഞു കഴിഞ്ഞു. അബദ്ധങ്ങളുടെ ക്യാന്‍വാസുകളില് ഒരു ചിത്രവുമില്ല. തട്ടിന്‍പുറത്തെ ശൂന്യത കുപ്പിച്ചില്ലുകളായി ഭീഷണി മുഴക്കുകയാണ്. ധര്‍മ്മ സങ്കടത്തിന് നിഘണ്ടുവില് പ്പോലും കാണാത്ത ആഴം രുചിച്ചു. അവസാനത്തെ ചോരത്തുള്ളികളും കണ്ണുനീര് ത്തുള്ളികളും ചേര്‍ത്ത് കുഴച്ച് അന്ത്യവിധി മാറ്റിയെഴുതണം തനിക്ക്.\n- ഞാനാണ് സീമന്തിനി....... -\nമര്‍മ്മരം തൊട്ടടുത്താണ്. പിന്‍ചുമലിലെ നഗ്നതയില് സ്പര്‍ശത്തിന്റെ അവസാനത്തെ കിളിവാതിലും തുറക്കുന്നതറിഞ്ഞു. കുതിരക്കുളമ്പടികള്‍ക്കും പൊടിപടലങ്ങള്‍ക്കും ഇടയില് നിന്നും ഒരു രജപുത്രന്. കറുത്ത സമൃദ്ധമായ താടിരോമങ്ങളില് ഒരു ഡിസംബറിന്റെ മുഴുവന് കുളിര് മുട്ടിനിന്നു. കൈവലയങ്ങള്‍ക്ക് സുരക്ഷയുടെ ഉറപ്പ്. ചുണ്ടുകളില് ഇളന്നീരിന്റെ തരിപ്പ് മുളക്കുന്നു. പൂമണം പടരുകയാണ്. ഇന്ദ്രിയങ്ങള് പൂക്കുകയാണ്. ശൈത്യം തന്റെ മര്‍മ്മങ്ങളില് അള്ളിപ്പിടിച്ചിരിക്കയാണിപ്പോഴും. മൂക്കിന്റെ കിളിവാതില് തിരഞ്ഞു.\nശരീരത്തില് പൊട്ടിമുളക്കുന്ന പുതിയ ഭാവങ്ങളുടെ വേഗത കണ്ട് പിടഞ്ഞു പോയി. ഒന്നും തിരിച്ചറിയാനാവുന്നില്ല. പേശികളില് കല്ലിന്റെ മൂര്‍ച്ച സൂക്ഷിക്കുന്ന രജപുത്രന്. ഇളന്നീരിന്റെ തരിപ്പുള്ള ചുണ്ടുകള് തന്റെ പിന്‍ചുമലില് ഉരുമ്മി ക്കൊണ്ടവന് ഒരിക്കല് കൂടി താഴേക്ക് ക്ഷണിച്ചു.\n" തിരിഞ്ഞു നോക്കരുത്. നീ കല്ലാവുന്നതു കാണാന് വയ്യ. വരൂ "\nആനയെ സ്വപ്നം കാണുന്നത് അതു നല്ലതാണെന്നു പറഞ്ഞത് ഇതാവുമോ. കണ്ട സ്വപ്നം പറയരുതെന്ന് മുത്തശ്ശി പറഞ്ഞതിന്റെ പൊരുള് ഇങ്ങനെയാവുമോ. ഉമ്മുക്കുല്‍സുവെന്ന അസ്ത്രത്തിനു മുമ്പില് വിവസ്ത്രമാക്കപ്പെട്ടപ്പോള് സഹിച്ച നൊമ്പരം ഇപ്പോള് എത്ര ചെറുത്. മുഖത്തുരുമ്മിയ മുടിയിഴകള്‍ക്കു പോലും വല്ലാത്ത കരുത്ത്.\nപുറത്തു കുതിരക്കുളമ്പടികളുടെ ശബ്ദം മുഴങ്ങി. അഞ്ചിന്ദ്രിയങ്ങളും കിളിവാതിലുകള് മലര്‍ക്കെ തുറന്നിട്ടു കഴിഞ്ഞിരിക്കുന്നു. കാട്ടുതീ മലകളില്ലല്ല. പുടവത്തുമ്പിലാണോ...... മുഖമുയര്‍ത്തി. ഏഴുവര്‍ണ്ണങ്ങളുള്ള ഒരു മഴ. തലക്കുമുകളില് നവരതനങ്ങളാണ്. താഴേക്ക് അടര്‍ന്ന് പതിക്കുകയാണ്. വിരല്‍ത്തുമ്പുകളില് സ്നേഹസ്പര്‍ശം കിളിര്‍ത്തിരിക്കുന്നു. ഇന്ദ്രിയങ്ങളില് ബിലഹരിയൊഴുകുന്നു. പിച്ചളക്കെട്ടുള്ള വാതില് മലര്‍ക്കെ തുറന്നു.\nപുറത്തേക്ക്. എപ്പോഴാണ് താനൊരു തൂവലായത്. രക്ഷയുടെ വാതില് തുറന്നതു വെറുതെയല്ല. പൂമുഖത്തെ ഭസ്മക്കൊട്ടക്കു കീഴെ ഇരുട്ടിലും ചിരിക്കുന്ന പടവാളിന്റെ തിളക്കം.\n" പൂവ്വാം "\nകാല്‍പ്പാദങ്ങള് ഭൂമിയില് നിന്നും ഉയരുകയാണല്ലൊ. തന്റെ തണുത്ത ഇടങ്കയ്യില് കരുത്തുറ്റ ഒരു വലങ്കൈ കൊളുത്തിട്ടിരിക്കുന്നു. വാള്‍ത്തഴമ്പുള്ള കൈവെള്ളയില് ഒരു കുമ്പിള് ജലം കണക്കെ തന്റെ മുഖം.\nജരാനരകള് ഇല്ലാത്ത നഷ്ടകഷ്ടങ്ങളില്ലാത്ത ഒരു ലോകത്തെക്ക് ജാതവേദന് തന്നെ ഉയര്‍ത്തുകയാണ്. ഏതോ കരിങ്കല് പ്രതലത്തിലെ എണ്ണക്കറുപ്പുള്ള നിഴലുകള്‍ക്കിടയിലേക്കാണ് തങ്ങളിപ്പോള് പറന്നെത്തിയിട്ടുള്ളത്. വന്യമായ കരുത്തോടെ എപ്പോഴെങ്കിലും പറഞ്ഞുവോ താന്.\n" തണുത്തു വിറക്കുന്നു "\nമറുപടിയില്ല. തന്നെ പുതപ്പിക്കുവാന് ജാതവേദന് എന്തു മാത്രം കരുതലെടുക്കുന്നു. പൂവിന്റെ രഹസ്യത്തില് മുഖമൊളിപ്പിക്കുന്ന ചിത്രശലഭം കണക്കെ. ചിറകുകളില് പുള്ളി പൂക്കളണിഞ്ഞ ശലഭത്തിന്റെ ചലനം കണ്ട് നാണിച്ചിട്ടുണ്ട്. അഗ്നിയുടെ ചൂടില്ലാത്ത മഞ്ഞച്ചിറകുകള്‍കൊണ്ട് അയാള് തന്നെ പൊതിയുകയാണ്. രാത്രിയില് വിരിയുന്ന വെളുത്ത പൂക്കളുടെ ഗന്ധം ചുറ്റും നിറഞ്ഞു. മഞ്ഞച്ചിറകുകളുടെ ഉള്ളിലേക്ക് ഒതുങ്ങി ക്കൂടി. അവരോഹണത്തിന്റെ താഴ്മയോടെ ഒരു തുമ്പപ്പൂവോളം. വന്യമായ കരുത്തോടെ അയാളുടെ മഞ്ഞച്ചിറകുകള്‍ക്ക് വാശിപിടിപ്പിച്ചുകൊണ്ട് വളരെ പതിയെ ഉരുവിട്ടു.\n" ആവൂ..... എന്തു തണുപ്പാ......."\nഎം. വി. പുഷ്പലത\nPrevious story: എവിടെന്റെ സ്വാതന്ത്ര്യം?\nNext story: ആന്‍ഡ്രൂസ് തിരിച്ചുവന്നില്ല...


AAP dharna Arvind Kejriwal as L-G office sit: ലഫ്.ഗവർണറുടെ കാത്തിരിപ്പുമുറി ഓഫിസാക്കി മാറ്റി കേജ്‌രിവാൾ; സമരം തുടരുന്നു\nArvind Kejriwal Aap Protest Lt Governor Anil Baijal\nമുറിയിലെ സോഫയിലും കസേരയിലും കിടന്നാണ് മന്ത്രിമാരുടെ ഉറക്കം\nJune 14, 2018 04:36:11 pm\nന്യൂഡൽഹി: ലഫ്.ഗവർണർ അനിൽ ബൈജലിന്റെ ഓഫിസിലെ കാത്തിരിപ്പുമുറിയിൽ കേജ്‍രിവാളും സഹമന്ത്രിമാരും നടത്തുന്ന സമരം തുടരുന്നു. ഈ ചെറിയ മുറിയിലിരുന്നാണ് മുഖ്യമന്ത്രിയും മറ്റു മന്ത്രിമാരും സർക്കാർ ഫയലുകൾ നോക്കുന്നത്. മുറിയിലെ സോഫയിലും കസേരയിലും കിടന്നാണ് മന്ത്രിമാരുടെ ഉറക്കം.\nഏതാനും ചിലർക്ക് മാത്രമാണ് കേജ്‌രിവാളിനെയും മറ്റു മന്ത്രിമാരെയും കാണാൻ അനുവാദമുളളത്. സ്റ്റാഫുകളുടെ ചെറിയൊരു സംഘം ഗവർണറുടെ ഓഫിസായ രാജ് നിവാസിനു മുന്നിലുണ്ട്. ഇവർ മെസേജുകൾ വഴിയാണ് ആശയവിനിമയം നടത്തുന്നത്. ഭക്ഷണം, ടൂബ്രഷ്, ഉറങ്ങാനുളള മാട്രസ് അടക്കമുളള കാര്യങ്ങൾ സന്ദേശത്തിലൂടെയാണ് മന്ത്രിമാർ ഇവരെ അറിയിക്കുന്നത്.\nLG निवास पर CM के साथ पिछले3दिन से अनिश्चितकालीन अनशन पर बैठे दिल्ली के स्वास्थ्य मंत्री @SatyendarJain की तबीयत बिगड़ी। pic.twitter.com/7MEp5wATaR\nസമരം തുടരുമ്പോഴും ഗവർണർ ഇതുവരെ കേജ്‌രിവാളിനെയും സംഘത്തെയും കാണാൻ തയ്യാറായിട്ടില്ല. അതിനിടെ, കേജ്‌രിവാൾ പ്രധാനമന്ത്രി നരേന്ദ്ര മോദിക്ക് കത്തയച്ചു. ഐഎഎസ് ഓഫിസർമാരുടെ സമരത്തിൽ ഇടപെടണമെന്ന് പലതവണ ആവശ്യപ്പെട്ടിട്ടും ഗവർണർ തയ്യാറായില്ലെന്ന് കേജ്‌രിവാൾ കത്തിൽ കുറ്റപ്പെടുത്തി. ഓഫിസർമാരുടെ സമരം കാരണം വികസന പദ്ധതികൾ തടസ്സപ്പെട്ടിരിക്കുകയാണ്. പ്രധാനമന്ത്രിക്കും ഗവർണർക്കും മാത്രമേ ഉദ്യോഗസ്ഥരുടെ സമരം അവസാനിപ്പിക്കാൻ കഴിയൂ. എത്രയും പെട്ടെന്ന് പ്രശ്‌ന പരിഹാരത്തിന് മുൻകൈ എടുക്കണമെന്നും കേജ്‌രിവാൾ കത്തിൽ എഴുതിയിട്ടുണ്ട്.\nTags: Aravind Kejriwal, Delhi, Governor


മഴക്കെടുതി: കമല്‍ഹാസന് നല്‍കിയത് 25 ലക്ഷം; വിജയ് ഫാന്‍സ് നേരിട്ട് രംഗത്ത്; വിജയ് ടിവി നല്‍കിയത് 25 ലക്ഷം; മലയാള താരങ്ങള്‍ക്ക് പൊങ്കാല..!! - FUTURELINE\nPrevious: മോമോ ചലഞ്ചിനെക്കുറിച്ച് കേരള പോലീസിന് പറയാനുള്ളത് ഇതാണ്..!!\nNext: ബോളിവുഡില് കോഹ്‌ലിയാകാന് ദുല്‍ഖര്; തയ്യാറെടുപ്പുകള് തുടരുന്നു; പക്ഷേ…\nബാലയും അമൃതയും വിവാഹബന്ധം വേര്‍പെടുത്തുന്നു.


സിൽവർ ലൈൻ പദ്ധതിയിലെ സ്റ്റേഷനുകളുടെ എണ്ണം പത്തോ പതിനൊന്നോ എന്നതിൽ ഇനിയും വ്യക്തതയായില്ല - Media Malayalam (മീഡിയ മലയാളം)\nHome Kerala സിൽവർ ലൈൻ പദ്ധതിയിലെ സ്റ്റേഷനുകളുടെ എണ്ണം പത്തോ പതിനൊന്നോ എന്നതിൽ ഇനിയും വ്യക്തതയായില്ല\nസിൽവർ ലൈൻ പദ്ധതിയിലെ സ്റ്റേഷനുകളുടെ എണ്ണം പത്തോ പതിനൊന്നോ എന്നതിൽ ഇനിയും വ്യക്തതയായില്ല\nതിരുവനന്തപുരം ∙ സിൽവർ ലൈൻ പദ്ധതിയിലെ സ്റ്റേഷനുകളുടെ എണ്ണം പത്തോ പതിനൊന്നോ എന്നതിൽ ഇനിയും വ്യക്തതയായില്ല. നെടുമ്പാശേരി സ്റ്റേഷന്റെ കാര്യത്തിലാണ് അവ്യക്തത തുടരുന്നത്. ആദ്യഘട്ടത്തിൽ നെടുമ്പാശേരി സ്റ്റേഷൻ ഉണ്ടെന്നോ, ഇല്ലെന്നോ പറയാനാകില്ലെന്നു കെ–റെയിൽ പറയുന്നു.\nഒരു ജില്ലയിൽ ഒരു സ്റ്റേഷൻ മതി എന്നതായിരുന്നു മുൻധാരണ. എന്നാൽ ഡിപിആറിൽ എറണാകുളം ജില്ലയിലെ രണ്ടാമത്തെ സ്റ്റേഷനായി നെടുമ്പാശേരിയെയും ഉൾപ്പെടുത്തി. റൺവേയുടെ വ്യോമ പാതയിലാണു ഈ സ്റ്റേഷൻ എന്നതിനാൽ ഡിജിസിഎയുടെ അനുമതി വേണമെന്നു കൊച്ചി വിമാനത്താവള കമ്പനി കെ– റെയിലിനെ അറിയിച്ചിരുന്നു.\nസ്റ്റേഷനു വേണ്ടി ഉദ്ദേശിക്കുന്ന സ്ഥലം, രൂപരേഖ തുടങ്ങിയ വിവരങ്ങൾ ആവശ്യപ്പെടുകയും ചെയ്തു. വിമാനത്താവളത്തിനു സമീപം ഉയരമുള്ള എന്തു നിർമാണം വരുമ്പോഴും സ്വീകരിക്കേണ്ട നടപടിക്രമം മാത്രമാണ് ഇതെന്നതിനാൽ അനുമതി നേടാൻ പ്രയാസമില്ല. എന്നാൽ കെ–റെയിൽ ആവശ്യമായ രേഖകൾ നൽകിയിട്ടില്ലെന്നാണു വിവരം.\nനെടുമ്പാശേരി സ്റ്റേഷൻ ഒഴിവാക്കുന്നു എന്ന വിവരം പുറത്തുവന്നപ്പോൾ, സ്റ്റേഷൻ വരുന്നതിൽ എതിർപ്പില്ലെന്നാണു സിയാൽ നിലപാടെടുത്തത്. 11 സ്റ്റേഷനുകളിൽ ഏറ്റവും കുറഞ്ഞ നിർമാണച്ചെലവ് (25 കോടി രൂപ) കണക്കാക്കിയിരിക്കുന്നതു നെടുമ്പാശേരിക്കാണ്.\n4 വിമാനത്താവളങ്ങളിൽനിന്ന് ലഭിക്കാവുന്നവരുടെ എണ്ണം കൂടി ചേർത്താണു സിൽവർ ലൈനിലെ ആകെ യാത്രക്കാരുടെ എണ്ണം കണക്കാക്കിയിട്ടുളളത്. സാങ്കേതിക തടസ്സങ്ങൾ മാറ്റാനുള്ള ശ്രമം നടക്കുന്നുണ്ടെന്നും ആദ്യഘട്ടത്തിൽ തന്നെ നെടുമ്പാശേരി സ്റ്റേഷൻ ഉണ്ടാകുമെന്നും കെ–റെയിൽ എംഡി വി.അജിത്കുമാർ പറഞ്ഞു.\nഎൽഡിഎഫ് ‘മഹായോഗം’ ഇന്ന്\nസിൽവർ ലൈൻ വിരുദ്ധ സമരത്തെയും പ്രചാരണത്തെയും രാഷ്ട്രീയമായി നേരിടാനുള്ള ഇടതുമുന്നണിയുടെ ആദ്യ ‘രാഷ്ട്രീയ പ്രചാരണ മഹായോഗം’ ഇന്ന്. വൈകിട്ടു 4നു പുത്തരിക്കണ്ടം ഇ.കെ.നായനാർ പാർക്കിൽ മുഖ്യമന്ത്രി പിണറായി വിജയൻ ഉദ്ഘാടനം ചെയ്യും. സിപിഐ സംസ്ഥാന സെക്രട്ടറി കാനം രാജേന്ദ്രനാണ് അധ്യക്ഷൻ. ഘടകകക്ഷികളുടെ പ്രധാന നേതാക്കളെല്ലാം പങ്കെടുക്കുന്നുണ്ട്\nclear whether the number of stations in the Silver\nLine project will be ten or eleven\nPrevious articleകരള് രോഗത്തെക്കുറിച്ച് അവബോധം വളര്‍ത്താനും, കരള് മാറ്റിവയ്ക്കല് ആവശ്യമുള്ള കുട്ടികളെ സഹായിക്കാനും, ആസ്റ്റര് വോളണ്ടിയേഴ്‌സുമായി കൈകോര്‍ത്ത് ബോളിവുഡ് നടന് സോനു സൂദ്\nNext articleസെക്രട്ടറിയേറ്റില് ജീവനക്കാരെ സീറ്റിലിരുത്തി ജോലിചെയ്യിപ്പിക്കാന് അക്സസ് കണ്‍ട്രോള് സിസ്റ്റവുമായി സര്‍ക്കാര്


Nimisha Sajayan Viral Words About Her Color, Says She Is Very Much Comfortable ആരെന്ത് പറഞ്ഞാലും എന്നെ ബാധിക്കില്ല; തന്റെ നിറത്തിലും ചര്‍മ്മത്തിലും താന് വളരെ കംഫര്‍ട്ടാണെന്ന് നടി നിമിഷ സജയന് - Malayalam Filmibeat\n| Published: Saturday, June 26, 2021, 16:23 [IST]\nആദ്യ സിനിമയിലൂടെ തന്നെ മികച്ച നടിയ്ക്കുള്ള സ്‌റ്റേറ്റ് അവാര്‍ഡ് കിട്ടുക, അഭിനയിക്കുന്ന സിനിമകളെല്ലാം സൂപ്പര്‍ഹിറ്റാവുക. നടി നിമിഷ സജയന് സിനിമയിലെ ഭാഗ്യ കാലഘട്ടമാണിത്. തൊണ്ടിമുതലും ദൃക്‌സാക്ഷിയും എന്ന ചിത്രത്തിലൂടെ വെള്ളിത്തിരയിലെത്തിയ നിമിഷ വളരെ കുറഞ്ഞ സമയം കൊണ്ടാണ് മലയാള സിനിമയിലെ മുന്‍നിര യുവനടിമാരില് ഒരാളായി മാറിയത്.\nഇതുവരെ സിനിമയില് മേക്കപ്പ് ഇട്ടിട്ടില്ലെന്നും അതിനോട് താല്‍പര്യമില്ലെന്ന് പറഞ്ഞ നിമിഷയുടെ വാക്കുകള് ശ്രദ്ധേയമായിരുന്നു. സിനിമയിലെ ബോള്‍ഡ് കഥാപാത്രം പോലെയല്ല, ജീവിതത്തിലും നിമിഷ ബോള്‍ഡ് ആയി നിലപാടുള്ള വ്യക്തിയാണ്. വനിത ഓണ്‍ലൈന് നല്‍കിയ അഭിമുഖത്തിലൂടെ തന്റെ നിറത്തെ കുറിച്ചും സിനിമകളെ കുറിച്ചും മനസ് തുറന്നിരിക്കുകയാണ് നടി.\nനിറത്തെ കുറിച്ചുള്ള കമന്റുകള് മനസിനെ ബാധിക്കുന്നവര് ഉണ്ടാകാം. ഞാന് അതൊന്നും മൈന്‍ഡ് ചെയ്യാറില്ല. അതുകൊണ്ട് എനിക്ക് വേര്‍തിരിവ് തോന്നിയിട്ടുമില്ല. എന്റെ നിറത്തിലും ചര്‍മത്തിലും ഞാന് വളരെ കംഫര്‍ട്ടാണ്. ആരെന്ത് പറഞ്ഞാലും അതൊന്നും എന്നെ ബാധിക്കില്ലെന്നാണ് നിമിഷയുടെ അഭിപ്രായം.\nപ്രണയിച്ചാല് ഈടയിലെ പോലെ തീവ്ര പ്രണയമായിരിക്കുമോ എന്ന ചോദ്യത്തിനും നടി മറുപടി കൊടുത്തിരുന്നു. 'ഏയ് പ്രണയിക്കാനൊന്നുമില്ല. പ്രണയ സങ്കല്‍പ്പങ്ങളും തല്‍കാലം ഇല്ല. വേറെ ഒരുപാട് പരിപാടികള് ചെയ്യാനുണ്ട്'.\nഅനാവശ്യ വിമര്‍ശനങ്ങള് ഞാന് മൈന്‍ഡ് ചെയ്യാറില്ല. അവര് അവരുടെ തോന്നല് പറയുന്നു. അത് കാര്യമായിട്ടെടുക്കണോ വേണ്ടയോ എന്നത് എന്റെ തീരുമാനല്ലേ. നേരിട്ട് ആരും ഒന്നും പറയില്ല. പറഞ്ഞാല് നൈസ് ആയിട്ട് മറുപടി കൊടുക്കാന് അറിയാം. എന്റെ സ്വഭാവം ഒരിക്കലും സ്‌ക്രീനില് കാണിക്കാറില്ല. ചെയ്ത കഥാപാത്രവും നിമിഷയാണെന്ന് എനിക്ക് തോന്നിയിട്ടില്ല.\nഞാനവതരിപ്പിച്ച കഥാപാത്രങ്ങള് കടന്ന് പോയ സാഹചര്യങ്ങളൊന്നും എനിക്ക് അനുഭവിക്കേണ്ടി വന്നിട്ടില്ല. ഞാനാണ് അതിലൂടെ കടന്ന് പോകുന്നതെങ്കില് ആ കഥാപാത്രങ്ങള് പ്രതികരിച്ചതിലും ശക്തമായി പ്രതികരിച്ചേനെ. ഗ്രേറ്റ് ഇന്ത്യന് കിച്ചനിലെ പോലുള്ള അവസ്ഥയൊന്നും എനിക്ക് വീട്ടില് പരിചയമേ ഇല്ല. പക്ഷേ ചുറ്റുവട്ടത്ത് ഒരുപാട് പേരുടെ ജീവിതം കാണുന്നുണ്ട്.\nസ്റ്റേറ്റ് അവാര്‍ഡ് കിട്ടിയപ്പോള് വീട്ടുകാര് പറഞ്ഞത് ഇന്ന് ആഘോഷിച്ചോളൂ. നാളെ അത് മറന്നേക്കൂ എന്നാണ്. അച്ഛനും അമ്മയും ഒന്നിനും അമിത പ്രധാന്യം കൊടുക്കാറില്ല. നിമിഷയെന്ന വ്യക്തിയെ അവാര്‍ഡ് ഒരു വിധത്തിലും മാറ്റിയിട്ടുമില്ല. പോത്തേട്ടന്‍സ് ബ്രില്യന്‍സ് യഥാര്‍ഥത്തില് അദ്ദേഹത്തിന്റെ സിനിമയുടെ മേക്കിങ്ങിലെ പ്രത്യേകതയാണ്. അദ്ദേഹത്തിന്റെ സിനിമയിലായി എന്നത് പോത്തേട്ടന്‍സ് ബ്രില്യന്‍സില് നിമിഷ സജയനെയും ചേര്‍ത്തു. അത് കേള്‍ക്കാന് സന്തോഷമാണ്.\nമുംബൈയില് ആയിരുന്നത് കൊണ്ട് മലയാള സിനിമയിലെ ഓഡിഷന് വേണ്ടത്ര പങ്കെടുക്കാന് പറ്റിയിരുന്നില്ല. മൂന്ന് മാസത്തെ ഗ്യാപ്പ് എടുത്ത് നാട്ടില് വന്ന് നിന്നാണ് തൊണ്ടിമുതലും ദൃക്‌സാക്ഷിയും അടക്കമുള്ള ഓഡിഷനില് പങ്കെടുത്തത്. ആ സമയത്ത് കൊച്ചിയില് സിബി മലയലിന്റെ ആക്ടീങ് സ്‌കൂളില് ചേര്‍ന്ന് കോഴ്‌സും ചെയ്തു.\nഇപ്പോഴും ഓഡിഷനുകളില് എനിക്ക് പേടി തോന്നും. എന്നാലും ഓഡിഷന് ഇഷ്ടമാണ്. കാരണം നമ്മള് കഥാപാത്രത്തിന് ചേരുമോ എന്ന് നേരത്തെ അറിയാനാകും. എത്ര പരിചയം ഉള്ളവര്‍ക്കും ഓഡിഷന് ലഭിക്കുന്നത് നന്നായിരിക്കും എന്നാണ് തോന്നുന്നത്.\nകഥാപാത്രത്തിന് വേണ്ടി പറഞ്ഞ് പറഞ്ഞാണ് എന്റെ മലയാളം നന്നായത്. അച്ഛന് സജയനും അമ്മ ബിന്ദുവും കൊല്ലംകാരാണെങ്കിലും ഞങ്ങള് മുംബൈയിലായിരുന്നു. അതുകൊണ്ട് കൊല്ലത്തിന്റെ ശൈലിയൊന്നും ഉണ്ടായിരുന്നില്ല. ആദ്യ സിനിമകളിലെല്ലാം വടക്കന് ശൈലിയിലുള്ള മലയാളം ഉപയോഗിച്ചത് കൊണ്ട് എന്റെ മലയാളം ആ രീതിയിലുള്ളതായി മാറി.\nNimisha Sajayan Viral Words About Her Color, Says She Is Very Much Comfortable\nStory first published: Saturday, June 26, 2021, 16:23 [IST]


4malayalees - സുനില് തൈമറ്റത്തിന്റെ പിതാവ് . റ്റി.എം. ജേക്കബ് (98) നിര്യാതനായി\n2020-08-26/ Joychen Puthukulam\nവടക്കഞ്ചേരി, പാലക്കാട്: വാക്കോട്, തൈമറ്റത്തില് റ്റി.എം. ജേക്കബ് (98)(നാകപ്പുഴ കാക്കനാട് കുടുംബയോഗം) നിര്യാതനായി. സംസ്‌ക്കാരം പിന്നീട്.\nതൊടുപുഴ ജെ.സി.റ്റി. കോളേജ് സ്ഥാപകനാണ്.\nഭാര്യ: മോളി ജേക്കബ് (തൊടുപുഴ ഉള്ളനക്കുന്നേല് കുടുംബാംഗം).\nമക്കള്: ബൈജു ജേക്കബ്, മനോജ് ജേക്കബ്, മീന സന്തോഷ്,ലൈല രാജു, ലത അലക്‌സ്,\nമോഹന് ജേക്കബ്, സുനില് തൈമറ്റം, ഫ്‌ലോറിഡ (ഇന്ത്യാ പ്രസ് ക്ലബ് നിയുക്ത പ്രസിഡന്റ്), സുമിത ജോജോ\nമരുമക്കള്: ആന്‍സി ബൈജു (പള്ളിക്കുന്നേല്, വടക്കഞ്ചേരി), ശോഭി മനോജ്(കുരിശിങ്കല്, തൊടുപുഴ), സന്തോഷ് ജോര്‍ജ് (മാമുണ്ടയില്, കളമശ്ശേരി), ഷാജു ജോസഫ് (കുരുവിണ്ണിമ്യാലില്, കാഞ്ഞിരമറ്റം), അലക്‌സ് ഗോണ്‍സാല്‍വസ് (പള്ളിപ്പറമ്പില്, മുളവുകാട്, ഹണി മോഹന് (ചക്കാലക്കല്, കൊച്ചി), ജെസ്സി സുനില് (യു. എസ്. എ), ജോജോ നിക്കോദിമുസ് (കുരിശിങ്കല്, വരാപ്പുഴ).


രാജ്ഞിയെ 'കമ്മാന്‍ഡര്-ഇന്-ചീഫ്' എന്നു വിശേഷിപ്പിച്ച ഹാരി രാജ്ഞിയുടെയും മറ്റ് കുടുംബാംഗങ്ങളുടെയും പിന്തുണയ്ക്ക് നന്ദിയും പറഞ്ഞു\nരാജകുടുംബം ഉപേക്ഷിച്ച് ഇറങ്ങിയതില് ഏറെ ദുഃഖമുണ്ടെന്ന് ഹാരി രാജകുമാരന്. സീനിയര് റോയല് ഡ്യൂട്ടിയില് നിന്ന് രാജിവെയ്ക്കാതെ തനിക്കും, മെഗാനും മറ്റ് മാര്‍ഗ്ഗങ്ങള് ഇല്ലായിരുന്നുവെന്ന് ഹാരി കൂട്ടിച്ചേര്‍ത്തു. എന്നാല് തങ്ങള് എല്ലാം ഉപേക്ഷിച്ച് പോകുകയല്ലെന്നും അദ്ദേഹം വ്യക്തമാക്കി. ചെല്‍സി ഫോര് സെന്റെബെയില് ചാരിറ്റിയുടെ സ്വകാര്യ ഡിന്നറില് സംസാരിക്കവെയാണ് സസെക്‌സ് ഡ്യൂക്ക് ആദ്യമായി 'മെഗ്‌സിറ്റ്' സംബന്ധിച്ച് മനസ്സ് തുറന്നത്.\nപൊതുഫണ്ട് ഉപയോഗിക്കാതെ രാജ്ഞിയെയും, കോമണ്‍വെല്‍ത്ത്, മിലിറ്ററി അസോസിയേഷനുകളിലും പ്രവര്‍ത്തനം തുടരാന് തന്നെയാണ് ആഗ്രഹിച്ചിരുന്നതെന്ന് 35-കാരന് വികാരപരമായ പ്രസംഗത്തില് വ്യക്തമാക്കി. യുകെ എന്നും തന്റെ ഭവനം ആയിരിക്കുമെന്ന് വ്യക്തമാക്കിയ അദ്ദേഹം ഭാര്യ മെഗാനും ഈ മൂല്യങ്ങള് ഉയര്‍ത്തിപ്പിടിക്കുമെന്നും കൂട്ടിച്ചേര്‍ത്തു. എന്നാല് തല്‍ക്കാലം പിന്‍വാങ്ങാതെ മറ്റ് വഴികളില്ല. ഇത് അനായാസം എടുത്ത തീരുമാനമല്ല. രാജ്ഞിയെ 'കമ്മാന്‍ഡര്-ഇന്-ചീഫ്' എന്നു വിശേഷിപ്പിച്ച ഹാരി രാജ്ഞിയുടെയും മറ്റ് കുടുംബാംഗങ്ങളുടെയും പിന്തുണയ്ക്ക് നന്ദിയും പറഞ്ഞു.\n'ഞാനും മെഗാനും വിവാഹിതരായപ്പോള് ഏറെ ആഘോഷത്തിലായിരുന്നു. സേവനം നല്‍കാമെന്ന പ്രതീക്ഷയായിരുന്നു. ആ അവസ്ഥയില് നിന്ന് ഇങ്ങനെ പര്യവസാനിച്ചതില് ദുഃഖമുണ്ട്. ഭാര്യക്ക് വേണ്ടി ഞാന് എടുത്ത തീരുമാനം എളുപ്പം സ്വീകരിച്ചതല്ല. മാസങ്ങള് നീണ്ട ചര്‍ച്ചകള്‍ക്കും, വര്‍ഷങ്ങള് നീണ്ട വെല്ലുവിളികള്‍ക്കും ഒടുവിലാണ് ഇതിന് തയ്യാറായത്. എല്ലാ തീരുമാനങ്ങളും ശരിയാകാറില്ല, പക്ഷെ ഈ തീരുമാനം എടുക്കാതെ മറ്റ് വഴികളില്ല', ബഹാരി രാജകുമാരന് വ്യക്തമാക്കി.\nരാജകീയ സ്ഥാനപ്പേരുകള് ഒഴിവാക്കുന്ന ഹാരി, മെഗാന് ദമ്പതികള് ഫ്രോഗ്മോര് കോട്ടേജ് പുനരുദ്ധരിക്കാന് ചെലവായ 2.4 മില്ല്യണ് പൗണ്ട് തിരികെ നല്‍കുമെന്നും രാജ്ഞി പ്രഖ്യാപിച്ചിരുന്നു. കൂടാതെ ബ്രിട്ടീഷ് ഭവനത്തില് വര്‍ഷത്തില് 360,000 പൗണ്ട് വരെ വാടകയും നിശ്ചയിച്ചു. പൊതുഫണ്ട് ഉപയോഗിക്കാതെ രാജ്ഞിയെ സേവിക്കാനുള്ള ശ്രമം നടക്കില്ലെന്ന് വ്യക്തമായതോടെയാണ് സമാധാന ജീവിതത്തില് രാജി സമര്‍പ്പിച്ചതെന്ന് ഹാരി പറയുന്നു.


dubai shopping festivel 2021\nHomeGulfദുബൈ ഷോപ്പിംഗ് ഫെസ്റ്റിവലിന് നാളെ തുടക്കമാവും\nദുബൈ ഷോപ്പിംഗ് ഫെസ്റ്റിവലിന് നാളെ തുടക്കമാവും\nദുബൈ: ദുബൈ ഷോപ്പിംഗ് ഫെസ്റ്റിവലിന് നാളെ തുടക്കമാകും. അടുത്ത മാസം മുപ്പത് വരെയാണ് ഷോപ്പിംഗ് മേള നടക്കുക. ഭാഗ്യശാലികൾക്ക് ഇതിലൂടെ കൈനിറയെ സമ്മാനങ്ങൾ സ്വന്തമാക്കാം. പ്രധാന വേദികൾ, ബീച്ചുകൾ, പാർക്കുകൾ, മറ്റ് ഉല്ലാസ മേഖലകൾ, മാളുകൾ എന്നിവിടങ്ങളെല്ലാം ആഘോഷ അരങ്ങുകളാകും. രുചിയരങ്ങളുടെ വമ്പൻ മേളകളും ഉണ്ടാകും. രാജ്യാന്തര കലാകാരന്മാരുടെ സംഗീത-നൃത്ത പരിപാടികൾ, കരിമരുന്നു പ്രയോഗങ്ങൾ, ഡ്രോൺ ലൈറ്റ് ഷോ, കാർണിവൽ എന്നിവയും വിരുന്നൊരുക്കും . അൽ വാസൽ പ്ലാസയിൽ പ്രമുഖ കലാകാരന്മാർ സംഘടിപ്പിക്കുന്ന സംഗീതം, നൃത്തം, നാടകം തുടങ്ങിയവയും അരങ്ങേറും. ആദ്യവാരം സിനിമ, നാടകങ്ങൾ, മറ്റു സ്റ്റേജ് പരിപാടികൾ എന്നിവയുണ്ട്. മാൾ ഓഫ് ദി എമിറേറ്റ്സിലടക്കം പ്രദർശന മേളകൾ നടക്കും.\nസന്ദർശകർക്ക് ഏറ്റവും മികച്ച ഷോപ്പിങ് അനുഭവം ഒരുക്കാനുള്ള എല്ലാ ക്രമീകരണങ്ങളും പൂർത്തിയായതായി ദുബായ് ഫെസ്റ്റിവൽസ് ആൻഡ് റീട്ടെയ്ൽ എസ്റ്റാബ്ലിഷ്മെന്റ് സിഇഒ: അഹമ്മദ് അൽ ഖാജ പറഞ്ഞു. ബുർജ് ഖലീഫ സ്ഥിതി ചെയ്യുന്ന ഡൗൺടൗണിൽ വർണാഭമായ പരിപാടികളോടെയാണ് തുടക്കമാവുക.\nദുബായ് ഓപ്പറ, ക്യുഇ2 തിയറ്റർ, കോക്കകോള അരീന എന്നിവിടങ്ങളിൽ വിവിധ രാജ്യങ്ങളിൽ നിന്നുള്ള കലാകാരന്മാർ അവതരിപ്പിക്കുന്ന നാടകങ്ങൾ, സംഗീത-നൃത്തപരിപാടികൾ എന്നിവ അരങ്ങേറും. ഐഎംജി വേൾഡ് അഡ്വഞ്ചേഴ്സ്, ദുബായ് ഫെസ്റ്റിവൽ സിറ്റി മാൾ എന്നിവിടങ്ങളിൽ ഫാഷൻ മേളയും ഉല്ലാസ പരിപാടികളും ഉണ്ടാകും.\nPrevious articleഇന്തോനേഷ്യയിൽ അതിതീവ്ര ഭൂചലനം\nNext articleഖത്തറില് ഡ്രൈവര് ജോലി വാഗ്ദാനം ചെയ്ത് സ്വകാര്യ ഏജന്‍സി നടത്തിയ കൂടിക്കാഴ്ചക്കിടെ സംഘര്‍ഷം; അഭിമുഖം തട്ടിപ്പെന്ന് ആരോപണം


ഭൂചലനത്തിന് പിന്നാലെ ഇന്തോനേഷ്യയിൽ നാശം വിതച്ച് പ്രളയം; വ്യാപക മണ്ണിടിച്ചിൽ, 27 മരണം | indonesia flash flood, 27 killed - Malayalam Oneindia\nUpdated: Sun, Oct 14, 2018, 8:44 [IST]\nഇന്തോനേഷ്യയിൽ വീണ്ടും പ്രളയക്കെടുതി, കുട്ടികൾ ഉൾപ്പെടെ 27 മരണം\nജക്കാർത്ത: ഭൂകമ്പം നാശം വിതച്ചതിന് പിന്നാലെ ഇന്തോനേഷ്യയിൽ പ്രളയക്കെടുതി. സുമാത്രയിലുണ്ടായ പ്രളയത്തിൽ കുട്ടികൾ ഉൾപ്പെടെ 27 പേരാണ് മരിച്ചത്. നിരവധിപേർക്ക് പരുക്കേറ്റു. സ്കൂൾ കെട്ടിടത്തിന് മുകളിലേക്ക് മണ്ണിടിഞ്ഞ് വീണ് പതിനൊന്ന് കുട്ടികളാണ് മരിച്ചത്. നിരവധി പേർ ഇപ്പോഴും മണ്ണിനടിയിൽ കുടുങ്ങിക്കിടക്കുകയാണ്.\nസുമാത്രയുടെ വടക്ക് പടിഞ്ഞാറ് മേഖലയിലാണ് പ്രളയം ഏററവും കൂടുതൽ ദുരിതം വിതച്ചത്. മൗറ സലാദി ഗ്രാമത്തിലെ ഒരു ഇസ്ലാമിക് സ്കൂളിലെ 11 കുട്ടികളാണ് മരിച്ചത്. 29 കുട്ടികളാണ് ഇവിടെയുണ്ടായിരുന്നത്. നിരവധി കെട്ടിടങ്ങളാണ് നിലംപൊത്തിയത്.\nവീടുകളിൽ രണ്ട് മീറ്ററോളം ഉയരത്തിലാണ് വെള്ളം കയറിയത്. രക്ഷാപ്രവർത്തനത്തിനിടെയുണ്ടായ അതിശക്തമായ മണ്ണിടിച്ചിൽ സ്ഥിഗതികൾ വഷളാക്കി. റോഡുകൾ തകർന്നതോടെ പലസ്ഥലങ്ങളിലേക്കും രക്ഷാപ്രവർത്തകർക്ക് എത്തിച്ചേരാൻ കഴിയാത്ത സ്ഥിതിയാണ്. നിരവധി പേർ കുടുങ്ങിക്കിടക്കുന്നുണ്ടെന്നാണ് സൂചന.\nഇന്തോനേഷ്യയിൽ പ്രകൃതി ദുരന്തങ്ങൾ തുടർക്കഥയാവുകയാണ്. സെപ്റ്റംബറിലുണ്ടായ സുനാമിയിലും ഭൂകമ്പത്തിലും രണ്ടായിരത്തിൽ അധികം ആളുകളാണ് കൊല്ലപ്പെട്ടത്. ഗതാഗത, വാർത്ത വിനിമയ സംവിധാനങ്ങൾ തകരുകയും വ്യാപക നാശനഷ്ടം ഉണ്ടാവുകയും ചെയ്തിരുന്നു.\nഇന്തോനേഷ്യ പ്രളയം മഴ മരണം ദുരന്തം indonesia flood rain obit death landslide\nndonesia flash flood, 27 killed


Tuesday, September 17, 2019 10:32:19 AM\nYou are here » Home » Breaking News, Latest News Australia, Latest News EUROPE, Latest News Middleeast, Latest News UK, Latest News USA » യു.എ.ഇ, ബഹ്‌റൈന് എന്നീ രാജ്യങ്ങള് സന്ദര്‍ശിക്കാന് ഒരുങ്ങി പ്രധാനമന്ത്രി മോദി\nPosted By: Nri Malayalee August 18, 2019\nസ്വന്തം ലേഖകന്: പ്രധാനമന്ത്രി നരേന്ദ്രമോദി യു.എ.ഇ, ബഹ്‌റൈന് എന്നീ രാജ്യങ്ങള് സന്ദര്‍ശിക്കാനൊരുങ്ങുന്നു. വെള്ളിയാഴ്ച യു.എ.ഇയിലെത്തുന്ന പ്രധാനമന്ത്രിക്കു രാജ്യത്തിന്റെ പരമോന്നത സിവിലിയന് പുരസ്‌കാരമായ ഷെയ്ഖ് സായിദ് മെഡല് സമ്മാനിക്കും.\nരണ്ടാം എന്.ഡി.എ സര്‍ക്കാര് അധികാരത്തിലേറിയ ശേഷമുള്ള പ്രധാനമന്ത്രിയുടെ ആദ്യ ഗള്‍ഫ് സന്ദര്‍ശനമാണിത്. രണ്ടുദിവസത്തെ സന്ദര്‍ശനത്തിനായി യു.എ.ഇയിലെത്തുന്ന പ്രധാനമന്ത്രി നരേന്ദ്രമോദിക്കു യു.എ.ഇയുടെ പരമോന്നത സിവിലിയന് പുരസ്‌കാരമായ ഷെയ്ഖ് സായിദ് മെഡല് സമ്മാനിക്കും. യു.എ.ഇ ഉപസര്‍വ്വസൈന്യാധിപനും അബുദാബി കിരീടാവകാശിയുമായ ഷെയ്ഖ് മുഹമ്മദ് ബിന് സായിദ് അല് നഹ്യാനുമായി നരേന്ദ്രമോദി കൂടിക്കാഴ്ച നടത്തും.\nആറു വര്‍ഷത്തിനിടെ മൂന്നാം തവണയാണ് നരേന്ദ്രമോദി യു.എ.ഇ സന്ദര്‍ശിക്കുന്നത്. തുടര്‍ന്നു ബഹ്‌റൈനിലെത്തുന്ന നരേന്ദ്രമോദി ഇന്ത്യന് പ്രവാസിസമൂഹത്തെ അഭിസംബോധന ചെയ്യും. ബഹ്‌റൈന് പ്രധാനമന്ത്രി ഷെയ്ഖ് ഖലീഫ ബിന് സല്‍മാന് അല് ഖലീഫയുമായി ചര്‍ച്ച നടത്തും. ആദ്യമായാണ് ഒരു ഇന്ത്യന് പ്രധാനമന്ത്രി ബഹ്‌റൈന് സന്ദര്‍ശിക്കാനൊരുങ്ങുന്നത്. മനാമയിലെ ശ്രീ കൃഷ്ണ ക്ഷേത്രത്തിന്റെ നവീകരണപ്രവര്‍ത്തനങ്ങള് മോദി ഉദ്ഘാടനം ചെയ്യും.\nകശ്മീരിനു പ്രത്യേകപദവി റദ്ദാക്കിയതിനു പിന്നാലെ യു.എ.ഇ അടക്കമുള്ള ഗള്‍ഫ് രാജ്യങ്ങള് ഇന്ത്യക്കു പിന്തുണ പ്രഖ്യാപിച്ചത് പാക്കിസ്ഥാനു തിരിച്ചടിയായ പശ്ചാത്തലത്തിലാണ് നരേന്ദ്രമോദിയുടെ സന്ദര്‍ശനമെന്നതും ശ്രദ്ധേയമാണ്.


ഷിബു സോറന് രാജിവയ്ക്കും | Soren to resign - Malayalam Oneindia\nഷിബു സോറന് രാജിവയ്ക്കും\nദില്ലി: കേന്ദ്ര കല്‍ക്കരി വകുപ്പ് മന്ത്രി ഷിബു സോറന് രാജിവയ്ക്കും. ജൂലൈ 24 ശനിയാഴ്ച ജാര്‍ഖണ്ഡ് മുക്തി മോര്‍ച്ചയുടെ നേതാക്കള് അറിയിച്ചതാണ് ഇക്കാര്യം.\nഷിബു സോറന്റെ രാജി പ്രധാനമന്ത്രി മന്‍മോഹന് സിംഗ് നേരിട്ട് ആവശ്യപ്പെട്ടതായി ജാര്‍ഖണ്ഡ് മുക്തി മോര്‍ച്ച നേതാക്കള് പറഞ്ഞു. ഇക്കാര്യം പാര്‍ട്ടി നേതാക്കള് വിശദമായി ചര്‍ച്ച ചെയ്തതിന് ശേഷമാണ് ഷിബു സോറന് രാജിവയ്ക്കട്ടെയെന്ന തീരുമാനമെടുത്തതെന്നും നേതാക്കള് അറിയിച്ചു.\nകൊലക്കുറ്റത്തിന് ജാര്‍ഖണ്ഡ് കോടതി അറസ്റ് വാറന്റ് പുറവെടുച്ചിരിയ്ക്കുകയാണ്. ഇതുവരെ പൊലീസിന് പിടികൊടുക്കാതെ സോറന് ഒളിവില് കഴിഞ്ഞുവരികയാണ്.\nഷിബു സോറന് രാജിവയ്ക്കണമെന്നാവശ്യപ്പെട്ട് കഴിഞ്ഞ നാല് ദിവസമായി പ്രതിപക്ഷം പാര്‍ലമെന്റ് സ്തംഭിപ്പിച്ചിരുന്നു.


Prithviraj movie Kuruthi to be released on OTT Platform Amazon Prime Videos on August 11 as Onam Release |Kuruthi in Amazon Prime : പൃഥ്വിരാജ് ചിത്രം കുരുതിയുടെ പോസ്റ്റർ എത്തി; ചിത്രം ആഗസ്റ്റ് 11 ന് ആമസോൺ പ്രൈമിൽ റിലീസ് ചെയ്യും | News in Malayalam\nLive• KKR RCB 63/6 (12)\nപ്രതികാര ദാഹം കാണിക്കുന്ന പൊളിറ്റിക്കൽ ത്രില്ലറാണ് കുരുതി. ആദ്യം മെയ് 13 ന് ചിത്രം തീയേറ്ററുകളിൽ റിലീസ് ചെയ്യുമെന്നാണ് അറിയിച്ചിരുന്നത്\nWritten by - Zee Hindustan Malayalam Desk | Last Updated : Jul 28, 2021, 02:56 PM IST\nആഗസ്റ്റ് 11 ന് ഓണം റിലീസ് (Onam Release) ആയി ആണ് ചിത്രമെത്തുന്നത്.\nഇതിനോടൊപ്പം തന്നെ ചിത്രത്തിന്റെ പോസ്റ്ററും പുറത്തിറക്കിയിട്ടുണ്ട്.\nപ്രതികാര ദാഹം കാണിക്കുന്ന പൊളിറ്റിക്കൽ ത്രില്ലറാണ് കുരുതി.\nആദ്യം മെയ് 13 ന് ചിത്രം തീയേറ്ററുകളിൽ റിലീസ് ചെയ്യുമെന്നാണ് അറിയിച്ചിരുന്നത്\n"വെറുപ്പ് ഒരു തരി മതി" അത് ഒരു തീ ആയിട്ടങ്ങട്ട് ആളിക്കത്തും, ചോര മണക്കുന്ന കുരുതിയുടെ ടീസർ പുറത്ത്\nKochi : പൃഥ്വിരാജ് (Prithviraj ) ചിത്രം കുരുതി ആമസോൺ പ്രൈമിലൂടെ (Amazon Prime) പ്രേക്ഷകരിലേക്ക് എത്തും. ആഗസ്റ്റ് 11 ന് ഓണം റിലീസ് (Onam Release) ആയി ആണ് ചിത്രമെത്തുന്നത്. ഇതിനോടൊപ്പം തന്നെ ചിത്രത്തിന്റെ പോസ്റ്ററും പുറത്തിറക്കിയിട്ടുണ്ട്. പ്രതികാര ദാഹം കാണിക്കുന്ന പൊളിറ്റിക്കൽ ത്രില്ലറാണ് കുരുതി.\nOne will cut ties and the other will protect! This Onam, witness thrill, drama, and everything in between.\nWatch #KuruthiOnPrime, Aug 11.@PrithviOfficial @roshanmathew22 #MuraliGopy #ManuWarrier #SupriyaMenon @PrithvirajProd @scriptlarva pic.twitter.com/8mIYAHwu7Q\nആദ്യം മെയ് 13 ന് ചിത്രം തീയേറ്ററുകളിൽ റിലീസ് ചെയ്യുമെന്നാണ് അറിയിച്ചിരുന്നത്. എന്നാൽ കോവിഡ് രണ്ടാം തരംഗത്തെ 9Covid Second Wave) തുടർന്ന് തീയേറ്ററുകൾ അടച്ചതിനാൽ ചിത്രം റിലീസ് ചെയ്യാൻ സാധിച്ചിരുന്നില്ല. കോവിഡ് സാഹചര്യം നിലനിൽക്കുന്നതിനാലാണ് ചിത്രം ഒടിടി പ്ലാറ്റ്‌ഫോമായ ആമസോൺ പ്രൈമിലൂടെ റിലീസ് ചെയ്യുന്നത്.\nALSO READ: "വെറുപ്പ് ഒരു തരി മതി" അത് ഒരു തീ ആയിട്ടങ്ങട്ട് ആളിക്കത്തും, ചോര മണക്കുന്ന കുരുതിയുടെ ടീസർ പുറത്ത്\nമനുവാര്യർ സംവിധാനം ചെയ്ത്. അനീഷ് പള്ളിയാലാണ് ചിത്രത്തിൻറെ കഥ (Story) എഴുതിയിരിക്കുന്നത്. പൃഥിരാജ് നായകനാവുന്ന ചിത്രത്തിൽ മുരളീ ഗോപിയും,റോഷൻ മാത്യുവും പ്രധാന കഥാപാത്രങ്ങളെ അവതരിപ്പിക്കുന്നു. കേരളത്തിൽ വിവിധയിടങ്ങളിലായാണ് ചിത്രത്തിൻറെ ഷൂട്ടിങ്ങ് പൂർത്തിയായത്.\nALSO READ: Mimi Movie Review Rating: മാതൃത്വത്തിന്റെ പുതിയ മുഖവുമായി മിമി, നെറ്റ്ഫ്ലിക്സിലൂടെ സ്ട്രീമിംഗ് ആരംഭിച്ചു\nപൃഥിരാജ് (Prithviraj) പ്രൊഡക്ഷൻസ് തന്നെയാണ് ചിത്രം നിർമ്മിക്കുന്നതും. ജേക്ക് ബിജോയിയാണ് ചിത്രത്തിൻറെ ഗാനങ്ങൾ സംവിധാനം ചെയ്യുന്നത്. ഷൈൻ ടോം ചാക്കോ,ശ്രന്ദ,മണികണ്ഠൻ,മാമുക്കോയ,നവാസ് വള്ളിക്കുന്ന്,നസ് ലെൻ കെ.ഗഫൂർ,സാഗർ സൂര്യ തുടങ്ങിയവരാണ് ചിത്രത്തിലെ കഥാപാത്രങ്ങളെ അവതരിപ്പിക്കുന്നത്.\nALSO READ: Navarasa Trailer : ഒമ്പത് കഥകൾ ഒമ്പത് വികാരങ്ങൾ, നവരസയുടെ ട്രെയ്ലർ പുറത്തിറങ്ങി\nകേവലം ഒരുമാസം കൊണ്ടാണ് ചിത്രത്തിൻറെ ഷൂട്ടിങ്ങ് (Shooting) പൂർത്തിയായത്. ഛായാഗ്രഹണം നിർവഹിക്കുന്നത് അഭിനന്ദൻ രാമാനുജനാണ്. ചിത്രത്തിൻറെ ടീസർ നേരത്തെ പുറത്തിറക്കിയിരുന്നു. ടീസർ വൻ ജനശ്രദ്ധ ആകർഷിച്ചിരുന്നു.\nKuruthiForst Look PosterKuruthi ReleseAmazon Prime VideosNetflix\nActor Vijay : തന്റെ പേര് ഉപയോഗിച്ച് പാർട്ടി രൂപീകരണം, നടൻ വിജയ് മാതാപിതാക്കൾക്കെതിരെ കേസ് നൽകി


പൂരത്തെ വരവേറ്റ് പൊലീസ് ; 'വന്നേ ആ പൂരം' ആല്‍ബവുമായി തൃശ്ശൂര് സിറ്റി പൊലീസ് പിആര്‍ഒ ടീം\nപൂരത്തെ വരവേറ്റ് പൊലീസ് ; ‘വന്നേ ആ പൂരം’ ആല്‍ബവുമായി തൃശ്ശൂര് സിറ്റി പൊലീസ് പിആര്‍ഒ ടീം\nതൃശ്ശൂര് പൂരത്തിനെ മികവുറ്റതാക്കാന് വലിയ പങ്ക് വഹിക്കുന്നവരാണ് പൊലീസുകാര്. ഇക്കുറി പൂരത്തെ വരവേല്‍ക്കാന് ഒരു ആല്‍ബം പുറത്തിറക്കിയിരിക്കുകയാണ് പൊലീസുകാര്. ‘വന്നേ ആ പൂരം’ എന്ന പേരിലുള്ള ആല്‍ബം ഇതിനോടകം തന്നെ സാമൂഹ്യ മാധ്യമങ്ങളില് ഹിറ്റായിക്കഴിഞ്ഞു.\nജാതിമത ഭേദമന്യേ മനസ്സുകളെ ഒരുമിപ്പിക്കുന്ന തേക്കിന്‍കാട് മൈതാനവും വടക്കും നാഥനും താളമേള ലയങ്ങളുടെ വിന്യാസവുമെല്ലാം ഒപ്പിയെടുത്ത ആല്‍ബത്തിനു പിന്നില് പുരുഷാരത്തിനു കാവലായി സദാസമയമുള്ള പൊലീസാണ്. പൂരാവേശത്തില് ആറാടുന്നവര്‍ക്ക് സംരക്ഷണമൊരുക്കുന്ന പൊലീസിന്റെ പ്രവര്‍ത്തനങ്ങള് വെളിപ്പെടുത്തുന്നതാണ് വന്നേ ആ പൂരം എന്ന ആല്‍ബം.\nതൃശ്ശൂര് സിറ്റി പോലീസിന്റെ പിആര്‍ഒ ടീമാണ് 5മിനിട്ടും 23 സെക്കന്‍ഡും ദൈര്‍ഘ്യമുള്ള ആല്‍ബം തയ്യാറാക്കയിരിക്കുന്നത്. പൂരത്തിനു മുന്നോടിയായി പൊലീസ് ഒരുക്കിയ ക്രമീകരണങ്ങളെ വിശദീകരിക്കുന്നതോടൊപ്പം പൂരം ആസ്വദിക്കാന് ആളുകളെ ക്ഷണിക്കുകയും ചെയ്യുന്നുണ്ട് ആല്‍ബത്തിലൂടെ.\nരതീഷ് നാരായണന്റേതാണ് വരികളും ആലാപനവും. ഒാസ്‌കര് ഈവന്റസ് ഡിസൈന് ചെയ്ത പ്രോജക്ട് ജനീഷാണ് സംവിധാനം ചെയ്തിരിക്കുന്നത്. ആല്‍ബത്തിന് ഇതിനോടകം തന്നെ വന് വരവേല്‍പ്പാണ് ലഭിച്ചിരിക്കുന്നത്.\nജോർജ് ഫ്‌ളോയിഡിന്റെ കൊലപാതകം: പൊലീസുകാരൻ കസ്റ്റഡിയിൽ\nഫ്‌ളോയിഡിന്റെ കൊലപാതകത്തിൽ പ്രക്ഷോഭം; മിനിയാപൊളിസിൽ അടിയന്തരാവസ്ഥ പ്രഖ്യാപിച്ച് ഗവർണർ\nഡിവൈഎഫ്‌ഐ നേതാക്കളുടെ വാഹനം കസ്റ്റഡിയിൽ എടുത്തു; പൊലീസുകാരെ ഭീഷണിപ്പെടുത്തി സിപിഐഎം നേതാക്കൾ\nകറുത്ത വർഗക്കാരനെ പൊലീസ് റോഡിൽ കഴുത്ത് ഞെരിച്ച് കൊന്നു; ദൃശ്യങ്ങൾ പുറത്ത്\nഅഞ്ജനയുടെ മരണം ആത്മഹത്യയെന്ന് പോസ്റ്റുമോർട്ടം റിപ്പോർട്ട്; പീഡന ആരോപണങ്ങൾ തള്ളി ഗോവ പൊലീസ്\nതുടർച്ചയായ നാലാം ദിവസവും 9000 കടന്ന് കൊവിഡ് കേസുകൾ; കൊവിഡ് ബാധയിൽ ഇന്ത്യ സ്പെയിനിനെ മറികടന്നു\nകഠിനംകുളം കൂട്ട ബലാത്സംഗക്കേസ്; മുഖ്യ പ്രതി പിടിയിൽ\nകേരളത്തിൽ ഇന്നും നൂറ് കടന്ന് കൊവിഡ് കേസുകൾ\nടെക്സ്റ്റെയില് മില്ലുകളെ പുതിയ സംരഭങ്ങള്‍ക്ക് പ്രാപ്തമാക്കും: മന്ത്രി ഇപി ജയരാജന്\nസംസ്ഥാനത്ത് ശക്തമായ മഴക്ക് സാധ്യത; ഇന്ന് ഏഴുജില്ലകളില് യെല്ലോ അലേര്‍ട്ട്\nപുരപ്പുറത്തെ പഠനം; നമിതയ്ക്ക് സൗജന്യ ഹൈ സ്പീഡ് കണക്ഷനുമായി നെറ്റ്‌വർക്ക് കമ്പനികൾ\nഎംജി സര്‍വ്വകലാശാലയില് പരീക്ഷാ മുല്യ നിര്‍ണയം അട്ടിമറിക്കുന്നതായി ആരോപണം\nപാലക്കാട് സമ്പർക്കത്തിലൂടെ രോഗം വ്യാപിക്കുന്നു; ആശങ്ക


Monday 8 January 2018 10:13 am IST\nമുംബൈ: തെക്കന് മുംബൈയിലുള്ള സെഷന്‍സ് കോടതിയില് തീപിടിത്തം. കോടതിയുടെ മൂന്നാം നിലയില് ഇന്ന് രാവിലെയാണ് തീപിടിത്തമുണ്ടായത്. തീപിടിത്തത്തില് ആര്‍ക്കും പരിക്കേറ്റിട്ടില്ലെന്ന് അധികൃതര് അറിയിച്ചു. എട്ട് അഗ്നിശമനസേനാ യൂണിറ്റുകളുടെ പരിശ്രമത്തിനൊടുവിലാണ് തീ നിയന്ത്രണ വിധേയമാക്കിയത്.\nദക്ഷിണ കൊറിയയിലെ ആശുപത്രിയില് വന്‍തീപിടിത്തം; 31 പേര് വെന്തുമരിച്ചു


സല്‍മാന്റെ ജാമ്യാപേക്ഷ ഇന്ന് പരിഗണിക്കും; ജീവന് ഭീഷണിയെന്ന് വാദം – Chandrika Daily\nBy chandrika Friday April 6, 2018 08:25 am\nസല്‍മാന്റെ ജാമ്യാപേക്ഷ ഇന്ന് പരിഗണിക്കും; ജീവന് ഭീഷണിയെന്ന് വാദം\nജോധ്പൂര്: മാന്‍വേട്ട കേസില് ജയിലില് കഴിയുന്ന ബോളിവുഡ് താരം സല്‍മാന് ഖാന്റെ ജാമ്യാപേക്ഷ ജോധ്പൂര് സെഷന്‍സ് കോടതി ഇന്ന് പരിഗണിക്കും. ജയിലില് സല്‍മാന് ഖാന്റെ ജീവന് ഭീഷണിയുണ്ടെന്ന്…\nജോധ്പൂര്: മാന്‍വേട്ട കേസില് ജയിലില് കഴിയുന്ന ബോളിവുഡ് താരം സല്‍മാന് ഖാന്റെ ജാമ്യാപേക്ഷ ജോധ്പൂര് സെഷന്‍സ് കോടതി ഇന്ന് പരിഗണിക്കും. ജയിലില് സല്‍മാന് ഖാന്റെ ജീവന് ഭീഷണിയുണ്ടെന്ന് അപേക്ഷയില് ചൂണ്ടിക്കാണിക്കുന്നു. അഞ്ച് വര്‍ഷം തടവുശിക്ഷ നല്‍കിയ വിചാരണക്കോടതി വിധി റദ്ദാക്കണമെന്നാവശ്യപ്പെട്ട് അപ്പീലും നല്‍കും.\nCategories: Culture, More, Views Tags: actor saif alikhan, actor salman khan


അനൂപിന്റെ സ്വന്തം അനില\nAbout US | Editor@Kaumudi | Marketing | Download Font | Print Ad.Rates | Calendar 2013 Friday, 24 May 2013 9.50 AM IST\nPosted on: Sunday, 01 April 2012 തിരുവനന്തപുരം നന്തൻകോടുള്ള ബെയിൻസ് കോമ്പൗണ്ടിലെ 24–ാം നമ്പർ വീട്ടിൽ എത്തുമ്പോൾ അവിടെ സന്തോഷം നിറഞ്ഞു നിൽക്കുകയായിരുന്നു. പിറവത്തെ വിജയത്തിന് ശേഷം അനൂപ് ജേക്കബ് എം.എൽ.എയായി സത്യപ്രതിജ്ഞ ചെയ്തത് രാവിലെയാണ്. നിയമസഭയിൽ നിന്ന് ഉച്ചയ്ക്ക് ഊണ് കഴിക്കാനായി അനൂപ് വരുന്നതും കാത്തിരിക്കുകയായിരുന്നു അനില. തിരഞ്ഞെടുപ്പിന്റെ ടെൻഷൻ ഒഴിഞ്ഞതിന്റെയും ഭർത്താവിന്റെ വിജയത്തിന്റേയും നിറപുഞ്ചിരി അനിലയുടെ മുഖത്തുണ്ടായിരുന്നു. 'ജയിക്കുമെന്ന് ഉറപ്പായിരുന്നു. എങ്കിലും ഒരു ആകാംക്ഷയുണ്ടായിരുന്നു. ഇന്നലെ വീട്ടിൽ കുടുംബാംഗങ്ങൾ എല്ലാവരും ഉണ്ടായിരുന്നു. വിജയം അറിഞ്ഞത് ടിവിയിൽ നിന്നാണ്,' തിരഞ്ഞെടുപ്പിലെ വിജയത്തെക്കുറിച്ച് അനില വാചാലയായി. 'വിജയം അറിഞ്ഞപ്പോൾ ഒരുപാട് സന്തോഷം തോന്നി. അനൂപിന്റെ വിജയത്തിനുവേണ്ടി ഒരുപാട് പ്രാർത്ഥനയും നേർച്ചയുമൊക്കെ ഉണ്ടായിരുന്നു.'\n'അനൂപ് കടുത്ത ദൈവവിശ്വാസിയാണ്. എനിക്കത്രയുമില്ലെങ്കിലും വിശ്വാസിയാണ്. സ്ഥിരമായി പള്ളിയിലൊക്കെ പോകാറുണ്ട്.' എറണാകുളം ബി.പി.സി കോളേജിൽ ഇംഗ്ലീഷ് അദ്ധ്യാപികയാണ് അനില. ഇപ്പോൾ പിഎച്ച്ഡി ചെയ്യുന്നതു കാരണം ലീവിലാണ്. 'എന്റെ കുടുംബം ശരിക്കും പന്തളത്താണ്. അച്ഛൻ ഗീവർഗീസ് ഡാനിയൽ ഇറിഗേഷൻ വകുപ്പിൽ ജോലി ചെയ്യുന്ന കാലത്താണ് തിരുവനന്തപുരത്ത് നന്തൻകോട് താമസമാക്കിയത്. നിർമ്മല ഭവൻ സ്‌കൂളിലും ആൾ സെയിന്റ്‌സ് കോളേജിലുമായാണ് പഠിച്ചത്,' അനില പറഞ്ഞു.\nതിരുവനന്തപുരത്ത് തൊട്ടടുത്ത വീടുകളിലും ഒരേ പള്ളിക്കാരുമായിരുന്നു അനിലയുടെയും അനൂപിന്റെയും കുടുംബങ്ങൾ. വീട്ടുകാർ തമ്മിലുള്ള സൗഹൃദം ഇരുവരുടേയും വിവാഹത്തോടെ കൂടുതൽ ദൃഡമാവുകയായിരുന്നു. തങ്ങളുടെ വിവാഹത്തെ ലൗ കം അറേഞ്ച്ഡ് മാര്യേജ് എന്ന് വിശേഷിപ്പിക്കാമെന്നാണ് അനില പറയുന്നത്. '2002 മേയിലായിരുന്നു വിവാഹം. ഈ മേയിൽ പത്ത് വർഷമാകും. കുട്ടിക്കാലം മുതൽക്ക് തമ്മിലറിയാം. ഞങ്ങൾ പഠിച്ചിരുന്ന സ്‌കൂളുകൾ അടുത്തടുത്തായിരുന്നു. അന്നൊക്കെ മിക്കപ്പോഴും തമ്മിൽ കാണും. കുട്ടിക്കാലം തൊട്ടേ അങ്ങനെയൊരു ഇഷ്ടം ഉണ്ടായിരുന്നു. അനൂപാണ് ആദ്യം ഇഷ്ടം പറഞ്ഞത്.'\nഎവിടെ വച്ചായിരുന്നു ആ ഇഷ്ടം തുറന്നു പറഞ്ഞത്? അയ്യോ, അതൊന്നും എഴുതണ്ട (പൊട്ടിച്ചിരിക്കുന്നു).\nപെണ്ണുകാണൽ ചടങ്ങ് ഉണ്ടായിരുന്നോ?പെണ്ണുകാണൽ ചടങ്ങ് ഒഫീഷ്യലായിട്ടൊന്നും ഇല്ലായിരുന്നു. എങ്കിലും വീട്ടുകാർ അങ്ങോട്ടും ഇങ്ങോട്ടും പോയി സംസാരിക്കുകയൊക്കെ ചെയ്തിരുന്നു. രാഷ്ട്രീയത്തോട് താത്പര്യം ഉണ്ടായിരുന്നോ?അനൂപിനും അച്ചാച്ചനുമൊക്കെയുള്ള രാഷ്ട്രീയ താത്പര്യം വിവാഹത്തിന് മുമ്പേ അറിയാം. അനൂപ് പ്രീഡിഗ്രിക്ക് പഠിക്കുമ്പോഴേ വിദ്യാർത്ഥി രാഷ്ട്രീയത്തിലൊക്കെ സജീവമായിരുന്നല്ലോ. എനിക്ക് രാഷ്ട്രീയത്തോട് വലിയൊരു ഇഷ്ടമോ ഇഷ്ടക്കുറവോ തോന്നിയിട്ടില്ല.\nരാഷ്ട്രീയക്കാരൻ എന്ന നിലയിൽ അനൂപിനെ എങ്ങനെ വിലയിരുത്തുന്നു?\nരാഷ്ട്രീയക്കാരൻ എന്ന നിലയിൽ അനൂപിന്റേത് നല്ല പ്രവർത്തനമാണ്. രാഷ്ട്രീയത്തോട് അനൂപിന് നല്ല താത്പര്യവുമുണ്ട്.\nഇനിയിപ്പോൾ പിറവത്തേക്കും ഇടയ്ക്ക് പോകേണ്ടി വരുമല്ലോ?\nവിവാഹം കഴിഞ്ഞ് ആദ്യത്തെ ഏഴു വർഷം എറണാകുളത്തായിരുന്നു. ഇങ്ങോട്ടേക്ക് വന്നിട്ട് രണ്ട് വർഷം ആകുന്നതേയുള്ളൂ. ഇനിയിപ്പോൾ വാരാന്ത്യങ്ങളിൽ പിറവത്തും മറ്റു ദിവസങ്ങളിൽ തിരുവനന്തപുരത്തുമാവും.\nഅനൂപിന് യാത്രകളോടൊക്കെ താത്പര്യമാണോ?\nയാത്ര ചെയ്യാൻ ഒരുപാടിഷ്ടമാണ്. ഞങ്ങൾ ഒരുപാട് സ്ഥലങ്ങളിൽ പോയിട്ടുണ്ട്. വിദേശത്ത് യൂറോപ്പ്, സിംഗപ്പൂർ, മാലദ്വീപ്, മലേഷ്യ, ഹോങ്കോംഗ് എന്നിവിടങ്ങളിൽ പോയിട്ടുണ്ട്. മാലദ്വീപിലേത് ഒരുപാട് ഇഷ്ടപ്പെട്ട യാത്രയായിരുന്നു. അനൂപിന് തിരക്കായശേഷം യാത്രകളൊന്നുമില്ല. അച്ചാച്ചനും (ടി.എം. ജേക്കബും) യാത്രകൾ വലിയ ഇഷ്ടമായിരുന്നു. അച്ചാച്ചൻ ഇവരേയും കൊണ്ട് പോകാത്ത സ്ഥലങ്ങളില്ല. ആ ഒരു താത്പര്യമാണ് അനൂപിനും. അച്ചാച്ചൻ യാത്ര പോയിട്ടു വന്നാൽ അവിടെ വച്ച് എടുക്കുന്ന ഫോട്ടോകൾക്ക് പിന്നിൽ അത് ഏതു സ്ഥലമാണെന്നും ഡേറ്റും എഴുതി വയ്ക്കുമായിരുന്നു. വിവാഹം കഴിഞ്ഞു വന്ന സമയത്ത് എന്നോടും അങ്ങനെ എഴുതി വയ്ക്കണമെന്ന് പറഞ്ഞിരുന്നു. അന്നൊക്കെ ഞാൻ എഴുതി വയ്ക്കുമായിരുന്നു. ഇപ്പോൾ ലാപ്‌ടോപ്പ് ഉള്ളതുകൊണ്ട് അതിൽ സേവ് ചെയ്തിടും. ഭക്ഷണ കാര്യത്തിൽ അനൂപിന് നിർബന്ധങ്ങളുണ്ടോ?\nഅങ്ങനെയൊന്നുമില്ല. രാത്രിയിൽ ചപ്പാത്തിയാണ് കഴിക്കുന്നത്. പിന്നെ, ഉണക്കമീൻ വലിയ ഇഷ്ടമാണ്. നോൺ വെജ് വിഭവങ്ങളിൽ മീനിനോടാണ് താത്പര്യം. ഞാൻ എന്ത് ഉണ്ടാക്കിയാലും നല്ല ഇഷ്ടമാണ്. ഇടയ്ക്ക് കേയ്ക്ക് ഉണ്ടാക്കാറുണ്ട്. അത് ഇഷ്ടത്തോടെ കഴിക്കും. വീട്ടിലുണ്ടാക്കുന്ന ഭക്ഷണമാണ് ഇഷ്ടമെങ്കിലും യാത്രകളിൽ ഹോട്ടലിൽ നിന്ന് കഴിക്കുന്നതിന് ബുദ്ധിമുട്ടില്ല. ഡയറ്റിംഗും എക്‌സർസൈസുമൊക്കെ ഉണ്ടായിരുന്നു. ആരോഗ്യകാര്യത്തിൽ നല്ല ശ്രദ്ധയുണ്ട്. ജിമ്മിലൊക്കെ പോകും. ഇപ്പോൾ അത് ഒന്ന് നിറുത്തിയിരിക്കുകയാണ്. തിരഞ്ഞെടുപ്പ് പ്രചാരണത്തിന്റെ അലച്ചിൽ കാരണം എട്ട് കിലോയോളം കുറഞ്ഞു. അനൂപിന് സിനിമ കാണാൻ താത്പര്യമുണ്ടോ?\nതിയറ്ററിൽ പോയി കാണാറുണ്ട്. അച്ചാച്ചനും സിനിമകൾ വലിയ ഇഷ്ടമായിരുന്നു. ആ സ്വഭാവം തന്നെയാണ് അനൂപിനും. മലയാളം കോമഡി ചിത്രങ്ങളോടാണ് താത്പര്യം. ഇംഗ്ലീഷ് ചിത്രങ്ങളും വല്ലപ്പോഴും കാണും. ഞങ്ങൾ രണ്ടു പേരും കൂടി ഏറ്റവും ഒടുവിൽ പോയി കണ്ടത് ശ്രീനിവാസന്റെ പത്മശ്രീ ഭരത് ഡോക്ടർ സരോജ് കുമാർ എന്ന സിനിമയാണ്. തിരഞ്ഞെടുപ്പിനിടെ ഒരു അപകടമുണ്ടായല്ലോ. അങ്ങനെ വിശ്രമിക്കുന്നതിനിടെയാണ് അത് പോയി കണ്ടത്. ആ ചിത്രം ഇഷ്ടപ്പെട്ടു. സിനിമകൾ കണ്ട് അഭിപ്രായം പറയാറുണ്ട്. ശ്രീനിവാസന്റെ അഭിനയം വലിയ ഇഷ്ടമാണ്. നന്നായി കോമഡി ചെയ്യുന്നതുകൊണ്ട് ഉർവശിയേയും ഇഷ്ടമാണ്. ചാനലിൽ വരുന്ന കോമഡി പരിപാടികൾ കാണാറുണ്ട്. തമാശ നന്നായി എൻജോയ് ചെയ്യും. പക്ഷേ, അങ്ങനെ വലിയ തമാശകളൊന്നും പറയാറില്ല. ഞാൻ മലയാളം, ഹിന്ദി, തമിഴ് സിനിമകളൊക്കെ കാണും. ഹിന്ദിയോട് ഒരു പ്രത്യേക ഇഷ്ടമുണ്ട്. അവസാനം കണ്ട ഹിന്ദി സിനിമ ഡോൺ ടു ആണ്. ഷാരൂഖ് ഖാനും പ്രിയങ്ക ചോപ്രയുമാണ് ഫേവറിറ്റ്. മക്കളുടെ കാര്യങ്ങൾ അനൂപ് ശ്രദ്ധിക്കാറുണ്ടോ?\nമക്കളോട് നല്ല ഫ്രണ്ട്‌ലിയാണ്. ഞാനാണ് കുറച്ച് സ്ട്രിക്ട്. മക്കളെ വഴക്ക് പറയുന്നതൊന്നും അനൂപിന് ഇഷ്ടമല്ല. കുട്ടികൾക്ക് പഠിക്കുന്ന കാര്യത്തിൽ ഒരു പാട് സമ്മർദ്ദം കൊടുക്കരുതെന്നാണ് അനൂപ് പറയാറുള്ളത്. ഞാൻ ചില സമയത്ത് മോനെ പിടിച്ചിരുത്തി എന്തെങ്കിലുമൊക്കെ എഴുതിക്കുമ്പോൾ ചോദിക്കും: എന്തിനാണ് ഇങ്ങനെ പിടിച്ചിരുത്തി പഠിപ്പിക്കുന്നതെന്ന്. വല്ലപ്പോഴുമൊക്കെ മോന്റെ സ്‌കൂളിൽ വരും. മോൻ ഏതു ക്ലാസിലാണ്?\nട്രിവാൻഡ്രം ഇന്റർനാഷണൽ സ്‌കൂളിൽ എൽ.കെ.ജിയിൽ പഠിക്കുന്നു. അഞ്ച് വയസ്സായി. ടി.എം. ജേക്കബ് എന്ന് തന്നെയാണ് പേര്. അച്ചാച്ചന് വലിയ ആഗ്രഹമായിരുന്നു ആ പേര് ഇടണമെന്ന്. മോൾ ലിറയ്ക്ക് മൂന്ന് വയസ്സായി.\nഅനൂപിൽ അനില കാണുന്ന പോസിറ്റീവുകൾ എന്തെല്ലാമാണ്?\nജാഡയില്ല. ഞാൻ പരിചയപ്പെടുമ്പോൾ എന്നെ ആകർഷിച്ചതും അതാണ്. മന്ത്രിയുടെ മകൻ എന്ന ഭാവമൊന്നുമില്ല. അതിൽ നിന്നൊക്കെ ഒതുങ്ങി നിൽക്കുന്ന ആളാണ്. നല്ല സ്വഭാവമാണ്. നല്ല ദൈവവിശ്വാസിയും. സമ്മാനങ്ങളൊക്കെ വാങ്ങിത്തരാറുണ്ടോ?\nപണ്ടൊക്കെ വാങ്ങിത്തന്നിരുന്നു. ഇപ്പോൾ അങ്ങനെ ഫോർമാലിറ്റിയൊന്നുമില്ല. വിവാഹത്തിന് മുമ്പ് എനിക്ക് ആദ്യമായി തന്ന സമ്മാനം പിറന്നാളിന് ഒരു വാച്ചായിരുന്നു.\nഅനൂപിന് ചേരുന്ന വേഷമേതാണ്?\nമുണ്ടും ഷർട്ടും. വെള്ള നിറത്തിലെ മുണ്ടും ഷർട്ടുമല്ലാതെ കളർ ഷർട്ടും കളർ കരയുള്ള മുണ്ടും ധരിക്കാറുണ്ട്. അനൂപിന്റെ വസ്ത്രങ്ങളൊക്കെ ഞാനാണ് സെലക്ട് ചെയ്യുന്നത്. അനൂപിന് അതിനൊന്നും മെനക്കെടാൻ പറ്റില്ല. നീ പോയി എടുത്താൽ മതിയെന്നു പറയും. എന്റെ അഭിപ്രായത്തിൽ മോഡേൺ ഡ്രസുകളേക്കാൾ അനൂപിന് ചേരുന്നത് മുണ്ടും ഷർട്ടും തന്നെയാണ്.\nഷോപ്പിംഗിന് കൂടെ വരാറുണ്ടോ?\nഷോപ്പിംഗിന് അനൂപിനെ കൂട്ടിയാൽ നിൽക്കാൻ പറ്റില്ല. അതുകൊണ്ട് തനിയെ ആണ് പോകുന്നത്. അനൂപ് ടെക്‌സാവിയാണോ?\nഅത്രയ്ക്കില്ല. ലാപ്‌ടോപ്പ് ഉപയോഗിക്കും. പക്ഷെ, റെഗുലർ ഉപയോഗമില്ല. പിന്നെയിപ്പോൾ ഫേസ്ബുക്കിലുണ്ട്. മൊബൈൽ ഫോൺ പോലും സാധാരണ ഫോണാണ് ഇഷ്ടം. ദേഷ്യപ്പെടാറുണ്ടോ?\nവല്ലപ്പോഴും. എന്തെങ്കിലും കാര്യത്തിൽ ഇറിറ്റേറ്റഡായാൽ ചെറുതായി ദേഷ്യപ്പെടും.\nഅനൂപിന് വേറെയെന്തൊക്കെ ഹോബികളുണ്ട്?\nയാത്രകളാണ് പ്രധാന ഇഷ്ടം. പിന്നെ മലയാളം പാട്ട് കേൾക്കും. ഭക്തി ഗാനങ്ങളോട് വലിയ ഇഷ്ടമാണ്. മുമ്പ് പാട്ടുകളുടെ വലിയ കളക്ഷനുണ്ടായിരുന്നു. എനിക്ക് സിനിമയോടാണ് കൂടുതൽ താത്പര്യം. പിന്നെ മുമ്പ് വായനയുണ്ടായിരുന്നു. ഇപ്പോൾ സമയം കിട്ടാറില്ല. അപ്പോഴേക്കും ഉച്ചഭക്ഷണം കഴിക്കാനായി അനൂപ് എത്തി. കുറച്ച് പാർട്ടി പ്രവർത്തകരും ഒപ്പമുണ്ടായിരുന്നു. സത്യപ്രതിജ്ഞ ചടങ്ങൊക്കെ ഗംഭീരമായെന്ന് അനൂപ് പറഞ്ഞു. ഇന്റർവ്യൂ നടക്കട്ടെ എന്ന് പറഞ്ഞ് അകത്തേക്ക് പോയ അനൂപ് വേഗം ഭക്ഷണം കഴിച്ച് തിരിച്ചെത്തി. അനിലയ്‌ക്കൊപ്പം കുറച്ച് ഫോട്ടോകൾക്ക് പോസ് ചെയ്തു. അതിനുശേഷം കാണാം എന്ന് പറഞ്ഞ് തിരക്കുകളുടെ ലോകത്തേക്ക് ഇറങ്ങി.\nകടപ്പാട്: കേരളകൗമുദി ആഴ്ചപ്പതിപ്പ്\nCurrently 2.75/512345 Rating: 2.8/5 (32 votes cast) Cl��T �J�T���� Ag��d�i�w �JjqJ�h�a�i��TY�. �o�n�v �c�lt�� lr� Ot�i�v d��T����lt Am�k�h� Aog��h� �YעڡjX�QcJ�h� AdJ�t��Jj�h� c�ihl�j�کh� Bi Ag��d�i�w �d�ͮ �O़Y� ��oft c�ih�dJ�j� m�ȡtph�X�.\nJ�T�Yv l�t�Jw h�Jq��k�� മറ്റുള്ളവർ പ്രസംഗിച്ചു രാജേഷ് പ്രവർത്തിച്ചു\nകുടുംബമാണ് എന്റെ തണൽ\nമറക്കാതെ നൽകാം പ്രതിരോധ വാക്ലിനുകൾ\nഎല്ലാം എന്റെ അയ്യപ്പൻ\nപൊന്നുണ്ണീ, വേഗമൊന്ന് വളരൂ\nഎന്താ കുഞ്ഞേ നീയിങ്ങനെ\nബ്രഹ്മചര്യം കുടുംബജീവിതത്തെ തകർക്കും\nകുട്ടികൾക്ക് നൽകേണ്ടത് സ്‌നേഹം\nകുടിച്ചു കുടിച്ചു ഫിറ്റായി\nമനസ്സിലുള്ളത് അവർ ആരോട് പറയണം?\nH��o���� o�ɫ m��\nd���k��T Hj� �dXi�\no�s����i��T �J.o� k�c�v �dXi� d���k�i��ءw\nYj�j��� o�ɫ o�cz\nJ�n��i o��cp���� J�n� h�ɢ h�q��T �fo�׮ �eٮ o�o��h�עJ� h�c�o��t\ne�T��f�w �d�ic�i h�ɢ\nC� h�ɢ e�h�k� h�u\nl�l���i��T f�f� A�u\nJ���l��� Ac�iu �O�u\nc�kإj��� o�ɫ J����\nh�K�h�i O�k l���J�j��w\n�m�i��T ��oעv jȢY��w\no��i��T o�ɫ Bm\n�d�i�� �d�it J�n�XQi�\nh�Jq��k�� �k�ͮ c��o� �Jjq� �am�i� l��am� മാനഭംഗ വീരൻ ഇന്ത്യൻ ഡോക്‌ടർക്ക് 12 വർഷം തടവ്\nഗുജറാത്തിൽ രാജ്യത്തെ ആദ്യ യോഗ സർവ്വകലാശാല മോഡി ഉദ്ഘാടനം ചെയ്തു


സാഹിത്യകാരന് കേശവന് വെള്ളിക്കുളങ്ങരയുടെ ജന്മവാര്‍ഷിക ദിനം\nസാഹിത്യകാരനും സാമൂഹികപ്രവര്‍ത്തകനുമായിരുന്ന പ്രൊഫ. കേശവന് വെള്ളിക്കുളങ്ങര തൃശൂര് നെടുമ്പാള് തൊഴുക്കാട്ടു വീട്ടില് നാണു മേനോന്റെയും നാരായണിയമ്മയുടെയും മകനായി 1944 നവംബര് 23ന് ജനിച്ചു. ഇരിങ്ങാലക്കുട ക്രൈസ്റ്റ് കോളജ്, മഹാരാജാസ് കോളജ് എന്നിവിടങ്ങളില് വിദ്യാഭ്യാസം പൂര്‍ത്തിയാക്കി. മാല്യങ്കര എസ്.എന്.എം. കോളജില് ഊര്‍ജതന്ത്രം വിഭാഗത്തില് അധ്യാപകനായിരുന്നു. 2000 ല് ഉദ്യോഗത്തില് നിന്നും വിരമിച്ചു.\nകേരളശാസ്ത്രസാഹിത്യപരിഷത്തിന്റെ വൈസ് പ്രസിഡന്റ്, പ്രസിദ്ധീകരണസമിതി കണ്‍വീനര്, യൂറീക്ക പത്രാധിപര്, കേരളയുക്തിവാദിസംഘം വൈസ് പ്രസിഡന്റ്, സാക്ഷരതാസമിതി ജില്ലാ കോഓര്‍ഡിനേറ്റര്, കാന്‍ഫെഡ് തൃശൂര് ജില്ലാ വൈസ്പ്രസിഡന്റ്, കേരളബാലസാഹിത്യഅക്കാദമി പ്രസിഡന്റ്, ബാലശാസ്ത്രഅക്കാദമി പ്രസിഡന്റ് എന്നീ നിലകളില് പ്രവര്‍ത്തിച്ചു.\nകഥ, ബാലസാഹിത്യം, വിവര്‍ത്തനം, ലേഖനം, ശാസ്ത്രം തുടങ്ങിയ സാഹിത്യശാഖകളില് ഗ്രനഥകാരന്, എഡിറ്റര്, സമ്പാദകന് എന്നീ നിലകളില് നൂറിലധികം ഗ്രനഥങ്ങള് പ്രസിദ്ധീകരിച്ചു. കേരള സാഹിത്യ അക്കാദമിയുടെ 2005ലെ ശ്രീപത്മനാഭസ്വാമി പുരസ്‌കാരം ലഭിച്ചിട്ടുണ്ട്. 2014 മാര്‍ച്ച് 3ന് അന്തരിച്ചു.\nനിങ്ങളുടെ പ്രിയപ്പെട്ട വിദ്യാലയത്തിന് ഒരു പുതിയ പുസ്തകം സമ്മാനിക്കൂ


പിടഞ്ഞ് മാനസയും മനസ്സും: എല്ലാം ആസൂത്രിതം, അന്വേഷണം തോക്കിലേക്ക് | Manasa Murder Case\nഒരേ മുറിയിൽ രക്തത്തിൽ കുളിച്ച് അവർ. വെടിയേറ്റു പിടയുന്ന മാനസയെയുംരാഖിലിനെയും കണ്ടു സംഭവമറിഞ്ഞെത്തിയവർ നടുങ്ങി. പ്രണയാഭ്യർത്ഥന നിരസിച്ചതായിരുന്നു മാനസയെ വെടിവെച്ചു കൊല്ലാൻ രാഖിലിനെ പ്രേരിപ്പിച്ചത്. അതേ തോക്കിൻ മുനയിൽ തന്നെ യുവാവും ജീവനൊടുക്കി.: പിടഞ്ഞ് മാനസയും മനസ്സും\nമാനസ, മാനസ താമസിച്ചിരുന്ന വീട്ടിലെ കോണിപ്പടിയിലെ രക്തക്കറ\nപ്ലൈവുഡ് ബിസിനസാണെന്നു പറഞ്ഞാണ് രാഖില് വാടകമുറിയെടുത്ത്\nകണ്ണൂരിലേക്ക് തിരിച്ചുപോയി തിങ്കളാഴ്ച വീണ്ടുമെത്തിയത് ബാഗുമായി\nകോതമംഗലം : വെടിയൊച്ച കേട്ട് ഓടിക്കൂടിയ നാട്ടുകാർ അകത്തുനിന്നു പൂട്ടിയ വാതിൽ ചവിട്ടിപ്പൊളിച്ചപ്പോൾ കണ്ടത് ഞെട്ടിക്കുന്ന കാഴ്ച. വെടിയേറ്റ് കട്ടിലിൽ പിടയ്ക്കുന്ന മാനസയും കട്ടിലിലേക്ക് തല വെച്ചു കിടക്കുന്ന രാഖിലും. വെടിയൊച്ച കേട്ട സമീപവാസികൾ പലരും വിചാരിച്ചത് കുട്ടികൾ ആഘോഷത്തിന്റെ ഭാഗമായി പടക്കം പൊട്ടിച്ചതാണെന്നാണ്.\nതളംകെട്ടി കിടക്കുന്ന രക്തത്തിലാണ് കൃത്യം നിർവഹിക്കാൻ ഉപയോഗിച്ച തോക്കും കിടന്നിരുന്നത്. മാനസയെയും രാഖിലിനെയും ആശുപത്രിയിലേക്ക് കൊണ്ടുപോകാനായി പുറത്തേക്ക് കൊണ്ടുവന്നപ്പോൾ വീണ രക്തക്കറ ഗോവണിപ്പടിയിലും മുറ്റത്തും കിടന്നിരുന്നു. സംഭവ സ്ഥലത്തെത്തിയ പോലീസ്, തെളിവ് നശിപ്പിക്കാതിരിക്കാൻ ഗോവണിപ്പടി മുതലുള്ള ഭാഗം റിബൺ കെട്ടി തിരിച്ചു.\nരണ്ട് നിലയുള്ള കെട്ടിടത്തിെന്റ മുകൾ നിലയിലായിരുന്നു മാനസയും സുഹൃത്തുക്കളും താമസിച്ചിരുന്നത്. ഗോവണിപ്പടി കയറി ചെല്ലുമ്പോഴുള്ള ആദ്യ മുറിയായിരുന്നു ഇവരുടേത്. ഉച്ചഭക്ഷണം കഴിച്ചു തുടങ്ങുമ്പോഴാണ് സംഭവം. വാരിയെടുത്ത ചോറിന്റെ ബാക്കി മാനസയുടെ െെകയിൽ പറ്റിപ്പിടിച്ച നിലയിലായിരുന്നു.\nനൂറുകണക്കിന് നാട്ടുകാരാണ് കോവിഡ് മാനദണ്ഡം പോലും പാലിക്കാതെ തടിച്ചുകൂടിയത്. ഇതോടെ പോലീസിനും തലവേദനയായി. സ്ഥലത്ത് വൻ പോലീസ് സന്നാഹം എത്തിയതോടെയാണ് ആളുകളെ നിയന്ത്രിക്കാനായത്. സന്ധ്യയോടെ റൂറൽ എസ്.പി. കെ. കാർത്തിക് സ്ഥലത്തെത്തിയിരുന്നു. രാത്രി വൈകിയും ആളുകൾ സ്ഥലത്തുനിന്ന് പോയിട്ടില്ല.\nദിവസങ്ങളോളം ആസൂത്രണംചെയ്തു നടത്തിയ കൊലപാതകമാണ് മാനസയുടേതെന്നാണ് പോലീസിന്റെ നിഗമനം. യുവതി പേയിങ് ഗസ്റ്റായി താമസിക്കുന്ന വീടിന് അമ്പതുമീറ്റര് മാറിയുള്ള വാടകമുറി രാഖില് കണ്ടെത്തി. ഇവിടന്ന് മാനസ താമസിച്ചിരുന്ന കെട്ടിടം വീക്ഷിക്കാനുള്ള സൗകര്യമുണ്ടായിരുന്നു.\nജൂലായ് നാലിനാണ് പ്ലൈവുഡ് ബിസിനസാണെന്നു പറഞ്ഞ് രാഖില് നെല്ലിക്കുഴിയിലെത്തിയതും വാടകമുറിയെടുത്ത് രണ്ടുദിവസം താമസിച്ചതും. കണ്ണൂരിലേക്ക് തിരിച്ചുപോയി തിങ്കളാഴ്ചയാണ് കോതമംഗലത്ത് വീണ്ടും എത്തുന്നത്. ഒരു ബാഗും കൊണ്ടുവന്നു. ഇതില് ഒളിപ്പിച്ചാണ് തോക്കെത്തിച്ചതെന്നാണു നിഗമനം.\nരാഖിലിനെ പകല്‍സമയത്തു മുറിയില് കാണാറില്ലായിരുന്നെന്ന് വീട്ടുടമ ഇക്കരക്കുടി നൂറുദ്ദീന് പറയുന്നു. ദിവസങ്ങളോളം കാണാത്തതിനെത്തുടര്‍ന്ന് അന്വേഷിച്ചപ്പോള് കച്ചവട ആവശ്യത്തിനു പാലക്കാട് പോയിരിക്കുകയായിരുന്നെന്നാണു പറഞ്ഞത്. പ്രാദേശികമായി ആരുടെയെങ്കിലും സഹായം ലഭിച്ചിരുന്നോ എന്നും പോലീസ് അന്വേഷിക്കുന്നുണ്ട്.\nവെടിവെപ്പ് അറിഞ്ഞ് ഉന്നത പോലീസ് ഉദ്യോഗസ്ഥരടക്കം സ്ഥലത്തെത്തി പ്രാഥമിക വിവരശേഖരം നടത്തി. വിരലടയാള വിദഗ്ധരുമെത്തി. ഇന്‍ക്വസ്റ്റ് പൂര്‍ത്തിയാക്കി മൃതദേഹങ്ങള് എറണാകുളം ഗവ. മെഡിക്കല് കോളേജിലേക്ക് മാറ്റി. ശനിയാഴ്ച ബാലിസ്റ്റിക് ഫൊറന്‍സിക് വിദഗ്ദ്ധസംഘമെത്തി തെളിവെടുപ്പു നടത്തും.\nമാനസയുടെ അച്ഛന് മാധവന് നല്‍കിയ പരാതിയില് ഡിവൈ.എസ്.പി. പി.പി. സദാനന്ദന് ജൂലായ് അഞ്ചിന് രാഖിലിനെയും മാതാപിതാക്കളെയും സ്റ്റേഷനില് വിളിച്ചിപ്പ് സംസാരിച്ചിരുന്നു. പ്രത്യക്ഷത്തില് കേസെടുക്കാനുള്ള വിഷയമൊന്നും ഉണ്ടായില്ലെന്ന് അദ്ദേഹം പറഞ്ഞു. താക്കീത് നല്‍കി വിട്ടയച്ചാല് മതിയെന്നാണ് പെണ്‍കുട്ടിയുടെ പിതാവ് പറഞ്ഞതും.\nരാഖിലിന്റെ ഫോണില് പെണ്‍കുട്ടിയുടെ ഇന്‍സ്റ്റഗ്രാമില്‍നിന്നോ എഫ്.ബി.യില്‍നിന്നോ ശേഖരിച്ച ഫോട്ടോകള് ഉണ്ടായിരുന്നു. ഫോണ് ഫോര്‍മാറ്റ് ചെയ്ത് ഫോട്ടോകള് ഒഴിവാക്കി. മകനില്‍നിന്നും ഇത്തരത്തിലുള്ള പെരുമാറ്റം ഇനി ഉണ്ടാവില്ലെന്നും രക്ഷിതാക്കള് ഉറപ്പുകൊടുത്തിരുന്നു.\nരാഖിലിന് പിസ്റ്റള് എവിടെ നിന്ന് ലഭിച്ചു....? പോലീസ് അന്വേഷണം നീളുന്നതു തോക്കിന്റെ പിന്നാലെയാണ്. കൊലപാതകത്തിലെ ദുരൂഹത മുഴുവന് തോക്കിലാണ്. ലൈസന്‍സുള്ള പിസ്റ്റള് ആണോ അതോ മറ്റേതെങ്കിലും വഴി കൈക്കലാക്കിയതാണോ എന്നാണ് അന്വേഷിക്കുന്നത്. ബാലിസ്റ്റിക് പരിശോധനയില് തോക്ക് സംബന്ധിച്ച് വ്യക്തത വരും. കോതമംഗലത്തുനിന്നു ദിവസങ്ങളോളം മാനസയെ നിരീക്ഷിച്ച ശേഷം കണ്ണൂരില് തിരിച്ചെത്തി തോക്ക് സംഘടിപ്പിച്ചാണു രാഖില് എത്തിയെന്നാണു പോലീസിന്റെ നിഗമനം.\nകണ്ണൂര്, കാസര്‍കോട് മേഖലയില് മംഗലാപുരത്തു നിന്ന് തോക്ക് കൈമാറുന്ന സംഘങ്ങള് പ്രവര്‍ത്തിക്കുന്നുണ്ട്. ബിഹാറില്‍നിന്ന് മംഗലാപുരം വഴി തോക്ക് എത്തും. ഇറക്കുമതി ചെയ്ത പിസ്റ്റളുകളും കിട്ടും.\nഅധോലോക കുറ്റവാളി രവി പൂജാരിയുമായി ബന്ധമുള്ള സംഘമാണു തോക്ക് കൈമാറ്റത്തില് പ്രധാനമായും ഇവിടെ പ്രവര്‍ത്തിക്കുന്നത്. വിശ്വാസമുള്ള ഗുണ്ടാ സംഘങ്ങള്‍ക്കു മാത്രമാണു കാസര്‍കോട് സംഘം പിസ്റ്റള് വില്‍ക്കുന്നത്. പെരുമ്പാവൂര് കേന്ദ്രീകരിച്ചു പ്രവര്‍ത്തിക്കുന്ന ഗുണ്ടാ സംഘത്തിന് ഇത്തരത്തില് തോക്ക് വരുന്നുണ്ട് എന്ന് പോലീസ് കണ്ടെത്തിയിരുന്നു. രാഖിലിന് ഇത്തരത്തില് ഗുണ്ടാ സംഘങ്ങളുമായി ബന്ധമുണ്ടോ എന്ന വിവരവും പോലീസ് അന്വേഷിക്കും\nരാഖില് കഴിഞ്ഞിരുന്ന മുറി


കോവിഡ് ഭീതി; വിമാനത്തിലെ സീറ്റുകള് മുഴുവന് ബുക്ക് ചെയ്തതായി യുവവ്യവസായി, തങ്ങളൊന്നും അറിഞ്ഞിട്ടില്ലെന്ന് വിമാനക്കമ്പനി - BIGNEWSLIVE | Latest Malayalam News\nകോവിഡ് ഭീതി; വിമാനത്തിലെ സീറ്റുകള് മുഴുവന് ബുക്ക് ചെയ്തതായി യുവവ്യവസായി, തങ്ങളൊന്നും അറിഞ്ഞിട്ടില്ലെന്ന് വിമാനക്കമ്പനി\nഇന്‍ഡൊനീഷ്യ: കോവിഡ് ഭീതിയ്ക്കിടയില് യാത്രകള് സുരക്ഷിതമല്ല, എന്നാല് ഒഴിച്ചുകൂടാനാവാത്ത യാത്രകള് നടത്തുകയും വേണം. അത്തരത്തില് ഇന്തൊനേഷ്യയിലെ കോടീശ്വരന് ഭാര്യയുമൊത്ത് യാത്ര ചെയ്യുന്നതിനായി ഒരു വിമാനം തന്നെ ബുക്ക് ചെയ്തിരിക്കുകയാണ്.\nഇന്‍ഡൊനീഷ്യയിലെ റിച്ചാര്‍ഡ് മുല്‍ജദിയാണ് ഭാര്യ ഷാല്‍വൈന് ചാങ്ങുമായുള്ള ബാലി യാത്രയ്ക്കായി ലയണ് എയര് വിമാനത്തിലെ മുഴുവന് സീറ്റുകളും ബുക്ക് ചെയ്തതായി ഇന്‍സ്റ്റഗ്രാമില് പോസ്റ്റ് ചെയ്തത്. വിമാനത്തില് ഒറ്റയ്ക്കിരിക്കുന്നതിന്റെയും ഒഴിഞ്ഞ സീറ്റുകളുടേയും ഫോട്ടോ റിച്ചാര്‍ഡ് സ്റ്റോറിയില് ചേര്‍ത്തിരുന്നു. വിമാനത്തില് തങ്ങള് മാത്രമല്ലെങ്കില് യാത്ര മാറ്റി വെക്കുമായിരുന്നുവെന്നും റിച്ചാര്‍ഡ് പറഞ്ഞു.\nഎന്നാല്, റിച്ചാര്‍ഡിന്റെ ഇന്‍സ്റ്റഗ്രാം സ്റ്റോറി സത്യമല്ലെന്നാണ് പുറത്തുവരുന്ന വിവരം. വിമാനത്തില് രണ്ട് സീറ്റുകള് മാത്രമാണ് റിച്ചാര്‍ഡിന്റെ പേരില് ബുക്ക് ചെയ്തിരുന്നതെന്ന് ലയണ് എയര് ഗ്രൂപ്പ് വക്താവ് അറിയിച്ചു. മുഴുവന് വിമാനസീറ്റുകള് ബുക്ക് ചെയ്യണമെങ്കില് വന് തുക റിച്ചാര്‍ഡ് ചെലവാക്കേണ്ടി വരും. ഇത്രയും തുക ചെലവാക്കി റിച്ചാര്‍ഡ് വിമാനം ബുക്ക് ചെയ്തതായി ഇതുവരെ സ്ഥിരീകരിച്ചിട്ടില്ലെന്നാണ് കമ്പനി വക്താവ് പറയുന്നത്.\nഅതേസമയം,ആഡംബര ജീവിതം നയിക്കുന്ന റിച്ചാര്‍ഡ് ഇത്തരം പൊങ്ങച്ചം പറയല് സമൂഹമാധ്യമങ്ങളില് പങ്കുവയ്ക്കാറുണ്ടെന്നും റിപ്പോര്‍ട്ടുകളുണ്ട്.\nരാജ്യത്തെ പ്രമുഖ വ്യവസായിയായ കാര്‍ട്ടിനി മുല്‍ജദിയുടെ പേരക്കുട്ടിയായ റിച്ചാര്‍ഡ് മുമ്പൊരിക്കല് തന്റെ നായക്കുട്ടിയ്ക്ക് കാര് വാങ്ങി നല്‍കി സാമൂഹിക മാധ്യമങ്ങളില് നിറഞ്ഞിരുന്നു.\nTags: covidRichard Muljadi\nക്വാറന്റീന് വ്യവസ്ഥ മാറി: യുകെയില് നിന്ന് ഡല്‍ഹിയിലെത്തിയ മലയാളികള് കുടുങ്ങി; വിമാനത്താവളത്തില് പ്രതിഷേധം


വീണ്ടും സൂപ്പർ ഹിറ്റ് ഗാനങ്ങളിൽ ഇടം നേടി ബിഗ് ബ്രദറിലെ രണ്ടാമത്തെ പാട്ട്! - metromatinee.com Lifestyle Entertainment & Sports\nവീണ്ടും സൂപ്പർ ഹിറ്റ് ഗാനങ്ങളിൽ ഇടം നേടി ബിഗ് ബ്രദറിലെ രണ്ടാമത്തെ പാട്ട്!\nമലയാള സിനിമ പ്രേമികളും,ആരാധകരും ഒരുപോലെ കാത്തിരിക്കുന്ന ചിത്രമാണ് കംപ്ലീറ്റ് ആക്ടർ മോഹൻലാൽ നായകനായ പുതിയ ചിത്രം ബിഗ് ബ്രദർനായി.ഈ വരുന്ന ജനുവരി പതിനാറു മുതൽ ലോകത്തെങ്ങും പ്രദർശനത്തിന് എത്തുകയാണ് ചിത്രം.ഒപ്പം തന്നെ ഹിറ്റുകളുടെ സംവിധായകൻ സിദ്ദിഖ് രചിച്ചു സംവിധാനം ചെയ്ത ഈ ചിത്രം വമ്പൻ ബഡ്ജറ്റിൽ ഒരുക്കിയ ഒരു മാസ്സ് എന്റെർറ്റൈനെർ ആണ്.ഈ ചിത്രത്തിന്റേതായി ഇതുവരെ എത്തിയിട്ടുള്ള “പോസ്റ്ററുകൾ, ട്രൈലെർ” എന്നിവയെല്ലാം യൂട്യുബിലും,സോഷ്യൽ മീഡിയയിലും ഹിറ്റാവുകയാണ്. എന്നാലിപ്പോഴിതാ ഈ ചിത്രത്തിലെ ഗാനങ്ങളും പുതിയ വർഷത്തെ സൂപ്പർ ഹിറ്റ് ഗാനങ്ങളുടെ പട്ടികയിൽ ഇടം പിടിക്കുകയാണ്. ദീപക് ദേവ് ആണ് ഈ ചിത്രത്തിന് വേണ്ടി സംഗീതം ഒരുക്കിയിരിക്കുന്നത്.\nചിത്രത്തിൽ നിന്നും എത്തിയ ആദ്യ ഗാനത്തിന് വളരെ നല്ല സ്വീകരണമാണ് നൽകിയത്. ഇതിലെ ആദ്യം പുറത്തു വന്ന വീഡിയോ സോങ്, ബോളിവുഡ് ഗായകൻ അമിത് ത്രിവേദി, ഗൗരി ലക്ഷ്മി എന്നിവർ ആലപിച്ച കണ്ടോ കണ്ടോ എന്ന ഗാനമാണ്. അതിമനോഹരമായ സംഗീതവും റഫീഖ് അഹമ്മദിന്റെ വരികളും അതുപോലെ ജിത്തു ദാമോദറിന്റെ ദൃശ്യങ്ങളും ചേർന്ന് ആ ഗാനം മനോഹരമായപ്പോൾ പ്രേക്ഷകർ ബിഗ് ബ്രദറിലെ ആദ്യ ഗാനത്തെ ഹൃദയം കൊണ്ടാണ് സ്വീകരിച്ചത്. എന്നാൽ ഇപ്പോൾ ഈ ചിത്രത്തിലെ രണ്ടാമത്തെ ഗാനവും റിലീസ് ചെയ്തിരിക്കുകയാണ്. പറന്നു പോയൊരു കിളിയുടെ എന്ന് തുടങ്ങുന്ന ഈ ഗാനത്തിന്റെ ലിറിക് വീഡിയോ ആണ് ഇന്ന് മോഹൻലാൽ റിലീസ് ചെയ്തത്.\nഗാനം ഇപ്പോൾ ട്രെൻഡിങ് ലിസ്റ്റിൽ ഇടം നേടുകയാണ്. ആനന്ദ് ഭാസ്കർ ആലപിച്ചിരിക്കുന്ന ഈ ഗാനവും രചിച്ചിരിക്കുന്നത് റഫീഖ് അഹമ്മദ് ആണ്. മികച്ച കോമ്പോസിങ്ങും വരികളും ഈ ഗാനത്തെ പ്രേക്ഷകരുടെ ഹൃദയത്തിൽ എത്തിക്കുന്നു. ഇന്നേവരെ റിലീസ് ചെയ്ത രണ്ടു പാട്ടുകളിൽ ഇതാണ് ഏറ്റവും മികച്ച ഗാനം എന്നാണ് പ്രേക്ഷകാഭിപ്രായം. ഇനി എം ജി ശ്രീകുമാർ ആലപിച്ച ഒരടിപൊളി ഗാനം കൂടി റിലീസ് ചെയ്യാൻ ബാക്കിയുണ്ട്. മോഹൻലാലിനൊപ്പം വലിയ താര നിര അണിനിരക്കുന്ന ഈ ചിത്രത്തിന്റെ നിർമ്മാണ പങ്കാളി കൂടിയാണ് സംവിധായകൻ സിദ്ദിഖ്.\nRelated Topics:Big Brother Movie, Mohanlal


12ാം വയസില് ഫേസ്ബുക്കില് പാക് പതാക പോസ്റ്റ് ചെയ്തതിന് ഏഴ് വര്‍ഷത്തിന് ശേഷം കശ്മീരി വിദ്യാര്‍ത്ഥിയെ പൊലീസ് അറസ്റ്റ് ചെയ്തു; നടപടി പുല്‍വാമ ആക്രമണത്തിന് പിന്നാലെ - The Newsrupt\n12ാം വയസില് ഫേസ്ബുക്കില് പാക് പതാക പോസ്റ്റ് ചെയ്തതിന് ഏഴ് വര്‍ഷത്തിന് ശേഷം കശ്മീരി വിദ്യാര്‍ത്ഥിയെ പൊലീസ് അറസ്റ്റ് ചെയ്തു; നടപടി പുല്‍വാമ ആക്രമണത്തിന് പിന്നാലെ\nPosted4Mar 2019 at 8:22 AM\nഏഴ് വര്‍ഷത്തിന് മുമ്പ് ഫേസ്ബുക്കില് പോസ്റ്റ് ചെയ്ത പ്രൊഫൈല് ഫോട്ടോയുടെ പേരില് കശ്മീരി വിദ്യാര്‍ത്ഥിക്കെതിരെ കേസെടുത്ത് ഹിമാചല് പ്രദേശ് പൊലീസ്. 2012ലാണ് 12 വയസുകാരനായിരുന്ന അക്വിബ് റസൂല് ഫേസ്ബുക്കില് പാകിസ്താന് പതാക പ്രൊഫൈല് ചിത്രമാക്കിയത്. പിന്നീട് ഏഴുവര്‍ഷങ്ങള്‍ക്ക് ശേഷം, അതായത് പുല്‍വാമ ഭീകരാക്രമണത്തിന് പിന്നാലെ കഴിഞ്ഞ ഫെബ്രുവരി 17ന് അറസ്റ്റ് ചെയ്തത്.\nഐപിസിയിലെ 153ാം വകുപ്പ് ചുമത്തിയാണ് അക്വിബിനെതിരെ കേസെടുത്തിരിക്കുന്നത്. കലാപമുണ്ടാക്കാനുള്ള ഉദ്ദേശത്തോടുകൂടി പ്രകോപനം സൃഷ്ടിച്ചെന്നാണ് കേസ്. വൈഎസ് യൂണിവേഴ്‌സിറ്റി അധികൃതര് നല്‍കിയ പരാതിയിലാണ് പൊലീസ് കേസെടുത്തത്.\nഅക്വിബിന്റെ കുടുംബം ജാമ്യത്തിന് ശ്രമിക്കുന്നുണ്ടെങ്കിലും ഇത് തടയാനുള്ള നീക്കങ്ങളാണ് പ്രദേശത്തെ അഭിഭാഷകര് നടത്തുന്നത്. അക്വിബിനുവേണ്ടി വാദിക്കാന് അഭിഭാഷകരാരും തയ്യാറാകുന്നില്ല. പൊലീസും സര്‍വ്വകലാശാല അധികൃതരും അഭിഭാഷകരുടെ ബഹിഷ്‌കരണം സ്ഥിരീകരിച്ചു. ഫെബ്രുവരി 17ന് ജയിലിലടക്കപ്പെട്ട അക്വിബ് പത്തുദിവസങ്ങള്‍ക്കുശേഷം സമര്‍പ്പിച്ച ജാമ്യാപേക്ഷ ഷിംല ഹൈക്കോടതി തടഞ്ഞ് കീഴ്‌കോടതിയുടെ പരിഗണയ്ക്ക് വിട്ടിരുന്നു. തുടര്‍ന്ന് മാര്‍ച്ച് ഒന്നിന് ജില്ലാകോടതി ജാമ്യം അനുവദിച്ചെങ്കിലും അക്വിബിന്റെ ദുരിതം അവിടെയും അവസാനിച്ചില്ല. ഇപ്പോള് വിചാരണ കാത്തിരിക്കുകയാണ് ഈ കശ്മീരി വിദ്യാര്‍ത്ഥി.\nഅക്വിബ് മാത്രമല്ല, ഇതേ സര്‍വ്വകലാശാലയിലെ എംഎസ് സി വിദ്യാര്‍ത്ഥിയായ പീര് സദാ ഫയാസും 2011ലും 2014ലും ചെയ്ത ഫെയ്‌സ്ബുക്ക് പോസ്റ്റുകളുടെ പേരില് സമാന ശിക്ഷ അനുഭവിക്കുകയാണ്.\nപുല്‍വാമ ഭീകരാക്രമണത്തിന് പിന്നാലെ തീവ്ര ദേശസ്‌നേഹത്തിന്റെ പേരില് സംഘ്പരിവാര് അനുകൂലികള് രാജ്യത്തിന്റെ വിവിധ സ്ഥലങ്ങളില് കശ്മീരി വിദ്യാര്‍ത്ഥികള്‍ക്കെതിരെ അതിക്രമം അഴിച്ചുവിട്ട സമയത്തുതന്നെയായിരുന്നു ഇരുവരുടെയും അറസ്റ്റ്. പുല്‍വാമ സംഭവത്തിനുശേഷം ഫേസ്ബുക്ക് പോസ്റ്റുകളുടെയും വാട്‌സ് ആപ്പ് മെസ്സേജുകളുടെയും പേരില് ആളുകളെ അറസ്റ്റ് ചെയ്യുന്നത് പതിവായിരിക്കുകയാണെന്ന് ഹഫിങ്ടണ് പോസ്റ്റ് റിപ്പോര്‍ട്ട് ചെയ്തു.\nമര്‍ദ്ദനമേല്‍ക്കപ്പെടുന്ന കശ്മീരി വിദ്യാര്‍ത്ഥികള്‍ക്ക് സംരക്ഷണം നല്‍കേണ്ട പൊലീസ് സംവിധാനം അവരെ അറസ്റ്റ് ചെയ്യുകയും നീതി ലഭ്യമാക്കേണ്ട അഭിഭാഷകര് അവരെ ബഹിഷ്‌കരിക്കുകയുമാണ് ചെയ്യുന്നത്. ഇന്ത്യന് ഭരണഘടനയ്ക്കനുസരിച്ച് പ്രവര്‍ത്തിക്കാന് നിയുക്തമായ കോടതികള് അത് പാലിക്കാനാണ് ശ്രമിക്കേണ്ടതെന്നും വിദ്യാര്‍ത്ഥികളെ അറസ്റ്റ് ചെയ്ത വാര്‍ത്തയില് ഹഫിങ്ടണ് പോസ്റ്റ് വ്യക്തമാക്കുന്നു.\nഅവനൊരു ചെറിയ കുട്ടിയായിരുന്നപ്പോള് ചെയ്ത കാര്യം മുന്‍നിര്‍ത്തി എങ്ങനെയാണ് അവനെ രാജ്യദ്രോഹിയെന്ന് വിളിക്കുക? അക്വിബിന്റെ സഹോദരന് ചോദിക്കുന്നു.\nസ്വാതന്ത്ര്യദിനത്തിലും റിപ്പബ്ലിക് ദിനത്തിലും കൊളേജില് നടത്തിയ പരിപാടികളില് പങ്കെടുത്തവനാണ് അവന്. എങ്ങനെയാണ് അവനെ ഇത്രപെട്ടന്ന് രാജ്യദ്രോഹിയാക്കി മുദ്രകുത്താന് സാധിക്കുക അവര്‍ക്കവനെ അടിക്കാമായിരുന്നു, വഴക്ക് പറയാമായിരുന്നു, എന്തിന് സസ്‌പെന്‍ഡ് ചെയ്യുകപോലും സാധ്യമായിരുന്നു. എന്നാല് അവരവനെ ജയിലിലടയ്ക്കുകയാണ് ചെയ്തത്. അവന്റെ ജീവിതമാണ് നശിപ്പിച്ചത്.\nമുദസ്സീര്, അക്വിബിന്റെ സഹോദരന്\nഏത് രാജ്യത്തിന്റെ പതാകയും ഫേസ്ബുക്ക് പ്രൊഫൈല് ഫോട്ടായാക്കുന്നത് കുറ്റകരമല്ലെന്നിരിക്കെയാണ് അക്വിബിനെതിരെ കേസെടുത്തിരിക്കുന്നതെന്ന് അഭിഭാഷകനായ ചൗധരി അലി അക്ബര് വ്യക്തമാക്കി. അപക്വമായ പ്രായത്തിലാണ് ഫയാസ് ഫേസ്ബുക്കില് പോസ്റ്റിട്ടത്. എല്ലാവരും കുട്ടികളായിരിക്കുമ്പോള് അവരുടെ ഉത്തരവാദിത്തങ്ങള് ചെറുതാണ്. ഇരുവരെയും അറസ്റ്റ് ചെയ്യുന്നതിന് മുമ്പ് പൊലീസ് ഇക്കാര്യങ്ങള് പരിഗണിക്കേണ്ടതായിരുന്നെന്നും ഇദ്ദേഹം കൂട്ടിച്ചേര്‍ത്തു.\nപുല്‍വാമ ഭീകരാക്രമണത്തിന് പിന്നാലെ യൂണിവേഴ്‌സിറ്റിയിലെ വലതുപക്ഷ സംഘടനകളിലെ വിദ്യാര്‍ത്ഥികള് കശ്മീര് വിദ്യാര്‍ത്ഥികളെ തിരഞ്ഞുപിടിച്ച് ഉപദ്രവിക്കുകയായിരുന്നെന്ന് കൊളേജിലെ ചില വിദ്യാര്‍ത്ഥികള് പറയുന്നു. കശ്മീരി വിദ്യാര്‍ത്ഥികളുടെ സോഷ്യല്‍മീഡിയ അക്കൗണ്ടുകള് ചികഞ്ഞ് പരിശോധിച്ച് അവരെ ചോദ്യംചെയ്യുകയും ചെയ്തു. തുടര്‍ന്നാണ് ഇവരുടെ പരാതിയില് പൊലീസ് വിദ്യാര്‍ത്ഥികള്‍ക്കെതിരെ കേസെടുത്തത്.\nJammu And KashmirPulwama AttackKasmir Students


വീരപ്പന്റെ മകൾ വിദ്യാറാണി യുവമോർച്ച തമിഴ്‌നാട് വൈസ് പ്രസിഡന്റ് | Veerappan\nവീരപ്പന്റെ മകൾ വിദ്യാറാണി യുവമോർച്ച തമിഴ്‌നാട് വൈസ് പ്രസിഡന്റ്\nJul 17, 2020, 06:00 AM IST\nബി.ജെ.പി.യിൽ സിനിമയിൽനിന്നുള്ള കൂടുതൽപേർക്ക് പദവി\nചെന്നൈ: വനംകൊള്ളക്കാരനായിരുന്ന വീരപ്പന്റെ മകൾ വിദ്യാറാണിയെ യുവമോർച്ച തമിഴ്‌നാട് സംസ്ഥാന ഘടകം വൈസ് പ്രസിഡന്റായി നിയമിച്ചു. തമിഴ്‌നാട് മുൻ മുഖ്യമന്ത്രി എം.ജി. ആറിന്റെ വളർത്തുമകൾ ഗീത മധുമോഹൻ, സഹോദരന്റെ കൊച്ചുമകൻ ആർ. പ്രവീൺ എന്നിവരെ ബി.ജെ.പി. സംസ്ഥാന നിർവാഹക സമിതിയിൽ ഉൾപ്പെടുത്തി. നടൻ ധനുഷിന്റെ അച്ഛനും സംവിധായകനുമായ കസ്തൂരിരാജ, സംഗീത സംവിധായകനും ഇളയരാജയുടെ സഹോദരനുമായ ഗംഗൈ അമരൻ, നടന്മാരായ രാധാ രവി, വിജയകുമാർ എന്നിവർക്ക് നിർവാഹക സമിതി ഓർഗനൈസർമാർ എന്ന പ്രത്യേക പദവിയും നൽകി.\n2004-ൽ പ്രത്യേക ദൗത്യസേനയുമായുണ്ടായ ഏറ്റമുട്ടലിൽ കൊല്ലപ്പെട്ട വീരപ്പന്റെ രണ്ട് പെൺമക്കളിൽ മൂത്തയാളാണ് വിദ്യാറാണി. വീരപ്പന്റെ ഭാര്യ മുത്തുലക്ഷ്മി 2006 നിയമസഭാ തിരഞ്ഞെടുപ്പിൽ പെണ്ണാഗരത്തിൽനിന്ന് സ്വതന്ത്രസ്ഥാനാർഥിയായി മത്സരിച്ചിരുന്നു. ഇക്കഴിഞ്ഞ ഫെബ്രുവരിയിലാണ് വിദ്യാറാണി ബി.ജെ.പി.യിൽ ചേർന്നത്. എം.ജി.ആറിന്റെ ഭാര്യ ജാനകിയുടെ സഹോദരൻ നാരായണന്റെ മകളായ ഗീത മലയാളം, തമിഴ് സീരിയൽ നടനും സംവിധായകനുമായ മധുമോഹന്റെ ഭാര്യയാണ്. 2017-ലാണ് ഗീത ബി.ജെ.പി.യിൽ ചേരുന്നത്. എം.ജി.ആറിന്റെ മൂത്തസഹോദരൻ ചക്രപാണിയുടെ മകൾ ലീലാവതിയുടെ മകനായ പ്രവീണും ഗീതയ്ക്കൊപ്പമാണ് ബി.ജെ.പി.യിൽ അംഗത്വമെടുത്തത്.\nധനുഷിന്റെ അച്ഛൻ കസ്തൂരിരാജയ്ക്ക് ബി.ജെ.പി.യിൽ പദവി ലഭിച്ചതോടെ രജനീകാന്തും ബി.ജെ.പി.യിലേക്ക് എന്ന നിലയിൽ സാമൂഹികമാധ്യമങ്ങളിൽ പ്രചാരണങ്ങൾ നടക്കുന്നുണ്ട്. രജനീകാന്തിന്റെ മകളുടെ ഭർത്താവാണ് ധനുഷ്. സംഗീതസംവിധായകൻ ദിന, സംവിധായകൻ പേരരശ് എന്നിവരെ കലാവിഭാഗത്തിന്റെ സെക്രട്ടറിമാരായും നടൻ ആർ.കെ. സുരേഷിനെ ഒ.ബി.സി. വിഭാഗം വൈസ് പ്രസിഡന്റായും നിയമിച്ചു.\nബി.ജെ.പി. സംസ്ഥാന അധ്യക്ഷനായി എൽ. മുരുകൻ സ്ഥാനമേറ്റതിനു ശേഷം നടത്തുന്ന രണ്ടാം ഭാരവാഹിപ്പട്ടിക പുതുക്കലാണിത്. മുമ്പ് നടിമാരായ നമിത, ഗൗതമി, കുട്ടിപത്മിനി തുടങ്ങിയവരെ നിർവാഹക സമിതി അംഗങ്ങളും നടനും നാടക പ്രവർത്തനുമായ എസ്.വി. ശേഖറിനെ ഖജാൻജിയുമായി നിയമിച്ചിരുന്നു. നടി ഗായത്രി രഘുറാമിന് സാംസ്കാരിക വിഭാഗത്തിന്റെ ചുമതലയും നൽകിയിരുന്നു. അടുത്തവർഷം നടക്കുന്ന നിയമസഭാ തിരഞ്ഞെടുപ്പ് ലക്ഷ്യമാക്കിയാണ് സംഘടനാതലത്തിൽ അഴിച്ചുപണി.\nContent Highlights: Veerappan's Daughter, AIADMK Founder MGR's Family Get Posts In Tamil Nadu BJP


സൂക്ഷിക്കുക... ഇവര് വഞ്ചിക്കപ്പെടും - Astrology Articles | Astrology News\nHome/നക്ഷത്രവിചാരം/സൂക്ഷിക്കുക… ഇവര് വഞ്ചിക്കപ്പെടും\nadmin December 13, 2017 February 7, 2019\nജന്മനാ ആകര്‍ഷണതയും സ്വഭാവനൈര്‍മല്യതയുമുള്ളവരായിരിക്കും പൂയം നക്ഷത്രക്കാര്. അഭിജ്ഞന്മാരും ഗുരുഭക്തിയുള്ളവരും ബന്ധുമിത്രാദി ബലമുള്ളവരുമായ ഈ നക്ഷത്രക്കാര് ഭൂരിഭാഗവും പ്രസന്നവദരരും സന്തുഷ്ടരുമായിരിക്കും. സൗന്ദര്യാരാധകരായ ഇക്കൂട്ടര് കൗതുകവസ്തുക്കളോട് അതീവ തത്പരരായിരിക്കും.\nആരേയും പെട്ടെന്നു വിശ്വസിക്കുമെന്നതിനാല് വഞ്ചിക്കപ്പെടാനും ഇടയുണ്ട്. ഒരേസമയത്ത് പല കാര്യങ്ങളില് വ്യാപൃതരാകുമെങ്കിലും ചെയ്യുന്ന ജോലിയില് കൃത്യനിഷ്ഠ പാലിക്കും. ഓരോ കാര്യത്തിലും ആത്മവിശ്വാസത്തോടെ പ്രവര്‍ത്തിക്കുന്ന ഇവര് ഉന്നതസ്ഥാനങ്ങളില് എത്തിച്ചേരാന് സാധ്യതയുണ്ട്. കുടുംബസ്‌നേഹികളും അതിഥിസല്‍ക്കാര പ്രിയരുമായിരിക്കും. സ്വത്തുകള് പരിപാലിക്കുന്ന കാര്യത്തില് ശ്രദ്ധരായിരിക്കും. സ്‌നേഹബന്ധത്തില് വിള്ളല്‍വീണാല് ബന്ധമുപേക്ഷിക്കാനും തയാറാകും.\nREAD മേടക്കൂറുകാര്‍ക്ക് 2019 പുതുവര്‍ഷത്തില് ഭാഗ്യാനുഭവങ്ങളുണ്ട്; പക്ഷേ\nസ്ത്രീകളുടെ വിവാഹജീവിതം ശുഭകരമാകണമെന്നില്ല. അണിഞ്ഞൊരുങ്ങി നടക്കാന് ഇഷ്ടപ്പെടുന്നവരാണെങ്കിലും രാഗദ്വേഷ മനോഭാവങ്ങള് കുറവായിരിക്കും. ജനസേവനം, ബാങ്കിംഗ്, നീതിന്യായം, മരാമത്ത്, കപ്പല്‍ജോലി, എണ്ണക്കമ്പനിയിലെ ജോലി, ഗുമസ്തപ്പണി മേഖലകളില് ശോഭിക്കും.\nവാല്‍ക്കണ്ണാടിയുടെ രൂപത്തില് എട്ടുനക്ഷത്രങ്ങള് കൂട്ടമായി കാണപ്പെടുന്നതാണ് പൂയം നക്ഷത്രം. പശുവിന്റെ അകിടുപോലെയാണ് ആകൃതി. ഊര്‍ദ്ധമുഖവും ശുഭകരവുമായ നക്ഷത്രമാണ്. ഔഷധസേവ, കല, വിദ്യ, വാഹനം എന്നിവയുമായി ബന്ധപ്പെട്ട കാര്യങ്ങള് ചെയ്യാനും ഭവനം, ആരാധനാലയം, മണ്ഡപം എന്നിവ പണികഴിപ്പിക്കുന്നതിനും നക്ഷത്രം ശുഭകരമാണ്.\nവിവാഹം നടത്തുന്നതിന് ചേര്‍ന്ന നക്ഷത്രമല്ല. ആദ്യത്തെ 15 നാഴികയ്ക്കുള്ളില് ജനിച്ചാല് ജനിക്കുന്ന കുഞ്ഞിനും, രണ്ടാമത്തെ 15 നാഴികയില് മാതാവിനും മൂന്നാമത്തെ 15 നാഴികയില് പിതാവിനും അവസാനത്തെ 15 നാഴികയ്ക്കുള്ളിലാണ് ജനനമെങ്കില് മാതുലനും പാദദോഷമുണ്ടാകാം. പൂയം നക്ഷത്രത്തില് ജനിക്കുന്ന എല്ലാവര്‍ക്കും പാദദോഷം ബാധകവുമല്ല.\nദേവതബൃഹസ്പതി, ഗണംദൈവം, യോനിപുരുഷന്, ഭൂതംജലം, മൃഗംആട്, പക്ഷിചെമ്പോത്ത്, വൃക്ഷംഅരയാല്.\nസമ്പൂര്‍ണ വിഷുഫലം 2019- ചിത്തിര\nആരെയും വിശ്വസിക്കുന്ന നക്ഷത്രക്കാര്\nഅശ്വതി: അലച്ചില്, സമ്മര്‍ദം. ഭരണി: കാര്യതടസം, യാത്രാ...


First Published 17, Jul 2017, 3:30 PM IST\nകാലത്ത് തന്നെ നീണ്ട ബെല് കേട്ടാണ് ഉണര്‍ന്നത്. സമയം എഴുമണി ആകുന്നതെ ഉള്ളൂ. മുന്നില്, വെളുക്കനെ ചിരിച്ചു കൊണ്ട് റിസപ്ഷനില് ഇരുന്നയാള്. കയ്യില് രണ്ടു കാപ്പി കപ്പും. നല്ലൊരു പ്രഭാതം ആശംസിച്ചു അയാള് പോയി. അയാളുടെ ബുദ്ധികൂര്‍മ്മതയില് എനിക്ക് മതിപ്പ് തോന്നി. ഞങ്ങളെ ഉണര്‍ത്തി എത്രയും വേഗം റൂം വെക്കേറ്റ് ചെയ്യിപ്പിക്കുക എന്നതാണ് ഈ ചായയുടെ ഉദേശം, ഞങ്ങളുടെ മുഷിച്ചില് ഈ ചായയില് ഇല്ലാതാവും എന്ന് കരുതിക്കാണും. ഈ സ്ഥാപനത്തിന്റെ ഉടമസ്ഥനോ പകല് ജോലി ചെയ്യുന്ന ആളോ വരാനായി കാണണം. അയാളുടെ ടെന്‍ഷന് കൂട്ടണ്ട എന്ന് കരുതി എത്രയും പെട്ടെന്ന് തന്നെ അവിടിന്നിറങ്ങി.\nപ്രഭാതഭക്ഷണം കഴിച്ച കടയുടെ എതിര്‍വശത്തായി ഒരു കടയില് വെളുത്ത കാന് കണ്ടു. രണ്ടു കാനും മേടിച്ചു. ഒന്നിന് എഴുപത് രൂപ. നഗരങ്ങളിലെ വ്യാപാരികള്‍ക്കു കൂടുതല് ലാഭം എന്ന മന്ത്രം മാത്രമേ കാണൂ, അത് ഇന്ത്യയില് എവിടെ ആണെങ്കിലും. ഉയര്‍ന്ന വാടകയും മറ്റും മാത്രമല്ല അതിനവരെ പ്രേരിപ്പിക്കുന്നത്. ഉപഭോകതാവ് സമ്പന്നന് ആണെന്ന ധാരണയും ഇവനല്ലെങ്കില് വേറൊരുത്തന് വരും എന്ന ശുഭാപ്തി വിശ്വാസവും. വേണമെങ്കില് മേടിച്ചാല് മതി എന്നൊരു ഭാവം അയാളുടെ മുഖത്തു എഴുതിവെച്ചിരുന്നു. കാനുകള് കുറച്ചു ബുദ്ധിമുട്ടിയാണ് കാരിയറില് പിടിപ്പിച്ചത്. കാരിയറില് കാന് വെക്കാനുള്ള ഭാഗം ചെറുതായി പോയിരിക്കുന്നു. ടൈറ്റായി ഇരിക്കുന്നത് കാരണം ഇനി കെട്ടിവെക്കേണ്ട കാര്യമില്ല.\nഫാസിലിനെ റെയില്‍വേ സ്‌റ്റേഷനില് വിട്ടു ഞാന് മുന്നോട്ടു പോയി. ചണ്ഡിഗഡില് നിന്നും പുറത്തു കടക്കാന് വളരെ എളുപ്പമാണ്. ഓരോ കിലോമീറ്റര് ദൂരം പിന്നിട്ടാലും ലാന്‍ഡ്മാര്‍ക്ക് അടയാളപ്പെടുത്തിയ ബോര്‍ഡ് കാണാം. ചെറിയ ഒരു മാപ്പ്. ചുവന്ന അടയാളത്തില് നമ്മള് നില്‍ക്കുന്ന സ്ഥലം കാണിക്കും. ഗൂഗിള് മാപ്പിനോട് കിടപിടിക്കുന്ന സംവിധാനം. അതില് നോക്കി ഹൈവേ പിടിച്ചു. റോഡ് രണ്ടായി മുറിയുന്നു, ഷിംലയിലേക്കും മനാലിയിലേക്കും. മനാലി റോഡില് കുറച്ചു ദൂരം പിന്നിട്ടതും മുന്നോട്ടുള്ള പ്രയാണം ദുര്‍ഘടം ആവും എന്ന് വിളിച്ചു പറയും പോലെ റോഡ് പൊട്ടി പൊളിഞ്ഞിരിക്കുന്നു..\nട്രക്കുകളുടെ അതിബാഹുല്യം കാരണം വല്ലാതെ പ്രയാസപ്പെട്ടു. ഓരോ തവണ ട്രക്കിനെ മറികടന്നു പോവാന് ശ്രമിക്കുമ്പോഴും ഇറക്കം ഇറങ്ങി വരുന്ന വാഹനങ്ങള് കാരണം പരാജിതനായി പോവും. പൊട്ടി പൊളിഞ്ഞ റോഡിലെ പൊടി തിന്നു കൊണ്ട് ഒരു വിധേന മുന്നോട്ടു പോയി. ബൈക്കിനു എന്തോ ഒരു പ്രശ്‌നം അനുഭവപ്പെടുന്നുണ്ട്. എന്താണെന്നു മാത്രം മനസ്സിലാകുന്നില്ല. ഇങ്ങനെയുള്ള സമയങ്ങളിലാണ് രബിയുടെ അസാന്നിധ്യം അനുഭവപ്പെടുക. ചുരം കയറിതുടങ്ങിയപ്പോയാണ് ചെയിനിന് പഴയ മുറുക്കമില്ല എന്ന് മനസ്സിലായത്. മാണ്ഡിയില് എത്തിയതിനു ശേഷം എന്‍ഫീല്‍ഡിന്റെ വര്‍ക്ക് ഷോപ്പില് ബൈക്ക് കാണിച്ചു. പ്രശനമൊന്നുമില്ല. മെക്കാനിക്ക് രത്തന് ഭായ് കാശൊന്നും വാങ്ങാന് കൂട്ടാക്കിയില്ല. നിര്‍ബന്ധിച്ചപ്പോള് ഒരു ചായ കുടിക്കാം എന്ന് പറഞ്ഞു. സംസാരത്തിനിടക്ക് മാണ്ഡിയെക്കുറിച്ച് ചെറുതായി സൂചിപ്പിക്കുകയും ചെയ്തു.\nവളരെ ചെറിയ ഒരു പട്ടണമാണ് മാണ്ഡി. പക്ഷേ ഹൈന്ദവവിശ്വാസികള്‍ക്ക് മാണ്ഡി ഒരു പ്രധാന സ്ഥലം കൂടിയാണ്. കരിങ്കല്ലില് തീര്‍ത്ത മൂന്നുറിലധികം ക്ഷേത്രങ്ങള് ഇവിടെ ഉണ്ട്. ചെറിയ ഒരു വാരാണസി എന്ന് പറഞ്ഞാലും തെറ്റില്ല. എത്രയോ തവണ ഇത് വഴി പോയിരിക്കുന്നു. എന്നാലും ഒരിക്കല് പോലും ഇവിടെ ഇറങ്ങാത്തതില് നഷ്ടബോധം തോന്നി. രത്തന് ഭായിയുടെ മൊബൈലില് പുള്ളി ഓരോ ക്ഷേത്രങ്ങളും കാണിച്ചു തന്നു. മനോഹരചിത്രങ്ങള്. സ്‌ക്രോള് ചെയ്യുന്ന ചിത്രങ്ങള്‍ക്കിടയില് പെട്ടെന്നൊരു ചിത്രം കണ്ണിലുടക്കി. ഒരു മനോഹരമായ തടാകം.\n'രത്തന് ഭായ് ഇതെവിടെയാണ് ?'\n'ഓ.... അത് പ്രഷാര് തടാകമാണ്. എന്റെ വീടിന്റെ അടുത്ത്. കുറച്ചു ദൂരമുണ്ട്'.\n'നാല്‍പ്പത്തഞ്ചു കിലോമീറ്റര്. എന്താ പോവാന് താല്‍പര്യം ഉണ്ടോ ?'\n'താല്‍പ്പര്യമൊക്കെയുണ്ട് ഭായ്. പക്ഷേ ഇത്ര ദൂരമില്ലേ. ഇനി അടുത്ത വരവില് ആവട്ടെ.'\nഎന്തൊരു കാഴ്ചയാണ്, ചെമ്പ്ര പീക്കിനോട് സാമ്യമുള്ള തടാകം!\nരത്തന് ഭായിയോട് യാത്ര പറഞ്ഞിറങ്ങി. പന്ത്രണ്ടു മണി ആവുന്നതെ ഉള്ളൂ. ആ തടാകം മനസ്സില് തന്നെ കിടന്നു അസ്വസ്ഥതപ്പെടുത്തുന്നു. തിരിച്ചു പോയി അതൊന്നു കണ്ടാലോ. എത്ര വൈകി മനാലിയില് എത്തിയാലും ബില്‍ബന്ദര് ഉള്ളത് കൊണ്ട് താമസം പ്രശ്‌നമാവില്ല. ഞാന് ബൈക്ക് തിരിച്ചു. എന്നെ കണ്ടതും രത്തന് ഭായി ചിരിച്ചു. എന്നിട്ടെന്നോട് പറഞ്ഞു\n'എനിക്കറിയാമായിരുന്നു നീങ്ങള് തിരിച്ചുവരുമെന്ന്'.\nവഴിയൊക്കെ ചോദിച്ചു മനസ്സിലാക്കുന്നിടക്ക് അദേഹം ഒരു ഫോണ് നമ്പര് തന്നിട്ട് പറഞ്ഞു 'ഇതെന്റെ മകന്റെ നമ്പര് ആണ്. അവന് നിങ്ങള്‍ക്ക് വേണ്ട സഹായം ചെയ്തു തരും'.\nഎനിക്കിതില് പരം സന്തോഷം ഇല്ല. ഭായ് പറഞ്ഞ വഴിയില് കൂടി മുന്നോട്ടു പോയി.\nകുറച്ചു ദൂരം മുന്നോട്ടു പോയപ്പോള് ആ പയ്യന് എന്നെ ഫോണില് വിളിച്ചു എവിടെ എത്തി എന്ന് ചോദിച്ചു. സ്ഥലം കൃത്യമായി അറിയാത്തതിനാല് ചില അടയാളങ്ങള് പറഞ്ഞു കൊടുത്തു.\nഎന്നോട് അവിടെ നില്‍ക്കാന് പറഞ്ഞു. അഞ്ചു മിനിറ്റില് അവന് വന്നു. എന്നോട് ബൈക്ക് ഒതുക്കി വെച്ചിട്ട് അവന്റെ പുറകില് കയറാന് പറഞ്ഞു. ഞാനൊന്നു സംശയിച്ചു നിന്നെങ്കിലും 'പേടിക്കണ്ട ഭയ്യാ നമ്മുടെ സ്ഥലം തന്നെയാണ' എന്ന് പറഞ്ഞു.\nഎതൊക്കെയോ വഴിയില് കൂടി പോയി ഒരിടത്ത് ബൈക്ക് നിര്‍ത്തി. ഇനി കുറച്ചു നടക്കണം-അവന് പറഞ്ഞു.\nകുറച്ചൊന്നുമല്ല നടന്നത്. ഇടക്ക് ഞാന് നിന്ന് കിതച്ചു. മറ്റൊരു ഭാഗത്ത് കൂടി ട്രെക്കിംഗ് നടത്തുന്നവര് കയറി വരുന്നുണ്ടായിരുന്നു. കിതച്ചും നിന്നും ഒരു വിധം കുന്നിന്റെ മുകളില് എത്തി. എന്തൊരു കാഴ്ചയാണ്, ചെമ്പ്ര പീക്കിനോട് സാമ്യമുള്ള തടാകം!\nആ കാഴ്ചയെ വര്‍ണ്ണിക്കാന് ആവില്ല. ഒട്ടും സമയം കളയാതെ ഞങ്ങള് തിരിച്ചിറങ്ങി. ഇറങ്ങുന്ന വഴിക്ക് ആ പയ്യന് നിര്‍ത്താതെ സംസാരിക്കുന്നുണ്ട്. സന്യാസി ആയിരുന്ന പ്രഷാര് ഇവിടെ തപസ്സിരുന്നു എന്നാണ് വിശ്വാസം. ശൈത്യകാലത്ത് ഈ തടാകം മുഴുവന് മഞ്ഞുമൂടും, തിരിച്ചിറങ്ങുമ്പോള് അര്‍ദ്ധനാരീശ്വര ക്ഷേത്രത്തെ കുറിച്ചും ഭൂധനക്ഷേത്രത്തെ കുറിച്ചും സംസാരിക്കുന്നുണ്ടായിരുന്നു. ബൈക്ക് അവിടെ തന്നെ കാണുമോ എന്ന ചിന്തയിലുള്ള ഞാന് അതിനെല്ലാം വെറുതെ മൂളി.\nഭാഗ്യം, ബൈക്ക് അവിടെത്തന്നെ ഉണ്ട്. ഭായിയുടെ മകന് അഞ്ഞൂറ് രൂപ കൊടുത്ത് അച്ഛന് അറിയണ്ട എന്നും പറഞ്ഞു ഞാന് കുളുവിലേക്ക് യാത്ര തിരിച്ചു. ഇനിയൊരിക്കല് മാണ്ഡിയില് വരണം എന്നും മനസ്സില് കരുതിയിരുന്നു.\nമനോഹരമായ സ്ഥലങ്ങള് കടന്നാണ് റോഡ് പോവുന്നത്. ഇടയ്ക്കു ഒരു നീര്‍ച്ചാലും കാണുന്നുണ്ട്. അതാണ് ബിയാസ് നദി. ഉരുളന് കല്ലുകള്‍ക്കിടയിലൂടെ വലിയ ശക്തിയൊന്നുമില്ലതെയാണ് ഒഴുക്ക്. എന്നാല് കുറെ ദൂരം പിന്നിട്ടപ്പോള് വലിയ ഒരു ഡാം കണ്ടു. ബിയാസ് നദിയുടെ ഒഴുക്കിനെ തടസ്സപെടുത്തുന്നത് ഈ ഡാം ആണ്. ബിയാസിനെ മാറ്റി നിര്‍ത്തിയുള്ള ഒരു ചരിത്രവും ഹിമാലയത്തിനു പറയാന് ഉണ്ടാവില്ല. രോഹിത്താങ്ങ് മലനിരകളില് നിന്നും ഉത്ഭവിക്കുന്ന ബിയാസ് സിന്ധുനദിയുടെ പ്രധാന പോഷകനദികളില് ഒന്നാണ്. ഏകദേശം 470 കിലോമീറ്റര് ദൂരമാണ് ബിയാസ് ഒഴുകുന്നത്. മഹാഭാരതത്തില് 'വിപാശ' എന്ന പേരിലറിയപെടുന്നതു ബിയാസ് തന്നെയാണ്.\nവസിഷ്ഠ മുനി മിത്രസഹനെ ശപിച്ചു. ഇതിനു പകരം വീട്ടാന് വേണ്ടി രാക്ഷസരൂപത്തില് വന്ന മിത്രസഹന് വസിഷ്ഠന്റെ നൂറ്റിയൊന്ന് മക്കളെ കൊന്നു ഭക്ഷിച്ചു. ഇതില് ദുഃഖാര്‍ത്തനായ മുനി സ്വന്തം ശരീരം കയറിനാല് ബന്ധിച്ചു നദിയില് ചാടി. എന്നാല് നദി ജലതരംഗങ്ങള് കൊണ്ട് കയറു തകര്‍ത്തു വസിഷ്ഠനെ രക്ഷിച്ചു എന്നാണ് മഹാഭാരത കഥ. 'പാശം' എന്നതിന് കയര് എന്നാണ് അര്‍ഥം.\nഡാമിന്റെ അടുത്തു ബൈക്ക് ഒതുക്കാന് ശ്രമിച്ചപ്പോഴേക്കും ഒരു പട്ടാളക്കാരന് അവിടെ നിര്‍ത്തരുതെന്നു പറഞ്ഞു. ഒരു രണ്ടു മിനിറ്റ് എന്ന് പറഞ്ഞപ്പോഴേക്കും എനിക്ക് അറിയാത്ത ഒരു ഭാഷയില് എന്തോ പറഞ്ഞു. തെറി തന്നെ ആവണം, തെറി ഏതു ഭാഷയില് കേട്ടാലും മനസ്സിലാകുമല്ലോ. ഡാമിനെ ക്രോസ് ചെയ്തു പോകുമ്പോള് കാറില് നിന്നിറങ്ങിയ ഒരു സ്ത്രീ പട്ടാളക്കാരനോട് എന്തോ ചോദിക്കുകയും, ആ സ്ത്രീ ക്യാമറ എടുത്തു ഡാമിന്റെ അടുത്തു പോവുകയും ചെയ്തു. അപ്പോള് അതാണ് കാര്യം. ബൈക്ക് മാത്രമാണ് പ്രശ്‌നം. ഡാമിന്റെ അപ്പുറത്ത് പോയി കുറച്ചു സമയം ഇരുന്നു. ഈ ഡാമാണ് ഹിമാചലിന്റെ റിമോട്ട് വില്ലേജില് വരെ വൈദ്യുതി എത്തിക്കുന്നത്.\nമുന്നോട്ടു പോകുന്തോറും ചെങ്കുത്തായ പാറകള്‍ക്കിടയിലൂടെ വെട്ടിയ റോഡിലൂടെയാണ് യാത്ര. താഴെ ബിയാസ് ഒഴുകുന്നു. അപകട സാധ്യത വളരെ കൂടുതല് ആണെങ്കിലും പറയത്തക്ക അപകടങ്ങള് ഇവിടെ നടക്കാറില്ല. ഗ്ലൗസിട്ടതു കാരണം കൈക്ക് വല്ലാത്ത അസ്വസ്ഥത. ഒരു കടയില് കയറി ചായകുടിച്ചു സിഗരറ്റും വലിച്ചിരിക്കുമ്പോയാണ് ആരോ ഡ്രമ്മില് അടിക്കുന്ന ശബ്ദം കേള്‍ക്കുന്നത്. ബിയാസ്സിന്റെ മറുകരയില് ഉള്ള അമ്പലത്തില് നിന്നുള്ള സംഘമാണ്. ഹനുമാന് ആണെന്ന് തോന്നുന്നു പ്രതിഷ്ഠ. അല്ലെങ്കില് എനിക്ക് പരിചയമില്ലാത്ത മറ്റൊരു കഥാപാത്രം. സംഭാവനാപിരിവും ഉണ്ട്. അമ്പലവുമായി യോജിപ്പിച്ച് കൊണ്ട് ഒരു മനോഹരമയ തൂക്കുപാലവും ഉണ്ട്. ഇത്രയും വലിയ ഒരു സംഘം നടക്കുന്നത് കാരണം പാലം ഉലയുന്നുണ്ട്. എന്നാല് അതിന്റെ ഒരു പ്രശ്‌നവും ആര്‍ക്കുമില്ല.\nയാത്രാമദ്ധ്യേ ഇടക്കും തലക്കും കൊടികള് പാറിച്ചുകൊണ്ടു ബൈക്കുകള് പോവുന്നുണ്ട്. ആദ്യം കരുതിയത് ലേയിലേക്കുള്ളവര് ആണെന്നാണ്. എന്നാല് പിന്നീട് വഴിവക്കില് നിര്‍ത്തിയിട്ട ചില ബൈക്കുകാര് ആണ് പറഞ്ഞതു ഞങ്ങള് തീര്‍ത്ഥാടകര് ആണെന്നും മണിക്കിരണിലേക്ക് പോവുകയാണെന്നും.' മണിക്കിരണ്' ഈ പേര് ആദ്യമായി കേള്‍ക്കുന്നത് രബിയുടെ നാവില് നിന്നാണ്.\nപല കുറി രബി എന്നെ വിളിച്ചിട്ടുണ്ട്. എന്നാല് ഒരു ഗുരുദ്വാരയില് പ്രത്യേകിച്ചു എന്തുണ്ടാവാനാ എന്ന ധാരണയില് അതൊക്കെ വേണ്ടെന്നു വെക്കുകയായിരുന്നു. ഈ മണിക്കിരണ് ഇത്ര വലിയ സംഗതിയാണോ ?. മണിക്കിരണെക്കുറിച്ചാലോചിച്ച ഞാന് മുമ്പിലുള്ള തുരങ്കം ഒരു നിമിഷത്തില് വിട്ടുപോയി.പെട്ടെന്ന് ബ്രേക്ക് ചെയ്തത് കാരണം പുറകിലുള്ള കാര് ടയര് ഉരച്ചുകൊണ്ട് നിര്‍ത്തി. എന്നെ രൂക്ഷമായി നോക്കികൊണ്ട് അതിന്റെ ഡ്രൈവര് തുരങ്കത്തിലേക്ക് കയറി.\nനാലാം ഭാഗം: നിലമ്പൂര് രാജ്യത്തുനിന്നും അക്ബറിന്റെ രാജധാനിയിലേക്ക് ഒരു സഞ്ചാരി!\nഅഞ്ചാം ഭാഗം: അറിയാത്ത താജ്മഹല്!\nആറാം ഭാഗം: അത് അവളുടെ കൈകള് തന്നെ!\nLast Updated 5, Oct 2018, 1:41 AM IST\nനിലമ്പൂര് രാജ്യത്തുനിന്നും അക്ബറിന്റെ രാജധാനിയിലേക്ക്